തിയേറ്ററുകൾക്ക് നൂറ് ശതമാനം പ്രവേശനാനുമതി നൽകി തമിഴ്നാട് സർക്കാർ | theatres in tamilnadu allowed 100% capacity\nതിയേറ്ററുകൾക്ക് നൂറ് ശതമാനം പ്രവേശനാനുമതി നൽകി തമിഴ്നാട് സർക്കാർ\nഅജിത്, സൂര്യ തുടങ്ങിയ സൂപ്പർതാരങ്ങളുടെ ചിത്രങ്ങൾ റിലീസ് കാത്തിരിക്കുകയാണ്.\n12 Feb 2022 12:27 PM GMT\nകൊവിഡ് കേസുകൾ കുറയുന്ന സാഹചര്യത്തിൽ തിയേറ്ററുകൾക്ക് നൂറ് ശതമാനം പ്രവേശനാനുമതി നൽകി തമിഴ്നാട് സർക്കാർ. ഫെബ്രുവരി 16 മുതലാണ് തിയേറ്ററുകളിലേക്ക് പ്രവേശനാനുമതി നൽകിയിരിക്കുന്നത്. ഇന്ന് ചേർന്ന യോഗത്തിന് ശേഷം മുഖ്യമന്ത്രി എംകെ സ്റ്റാലിൻ ആണ് ഇക്കാര്യം അറിയിച്ചത്.\nതിയേറ്ററുകൾക്ക് പുറമെ കിൻഡർഗാർഡൻ, റെസ്റ്റോറന്റുകൾ, ടെക്സ്റ്റൈൽ ഷോപ്പുകൾ, ജിമ്മുകൾ തുടങ്ങിയവയ്ക്കും നൂറ് ശതമാനം പ്രവേശനാനുമതി നൽകിയിട്ടുണ്ട്. വിവാഹങ്ങളിൽ 200 പേർക്കും മരണ ചടങ്ങുകൾക്ക് 100 പേർക്കും പങ്കെടുക്കാനുള്ള അനുമതിയും സർക്കാർ നൽകി. എന്നാൽ സാമൂഹിക- സാംസ്കാരിക പരിപാടികൾക്ക് നിരോധനം തുടരും.\nഅതേസമയം അജിത്, സൂര്യ തുടങ്ങിയ സൂപ്പർതാരങ്ങളുടെ ചിത്രങ്ങൾ റിലീസ് കാത്തിരിക്കുകയാണ്. അജിത്തിന്റെ 'വലിമൈ' ഈ മാസം 24നാണ് റിലീസ് ചെയ്യുന്നത്. 'നേര്‍ക്കൊണ്ട പാര്‍വൈ' എന്ന ചിത്രത്തിലൂടെ ശ്രദ്ധേയനായ എച്ച് വിനോദ് സംവിധാനം ചെയ്യുന്ന ഈ ചിത്രത്തിൽ ഈശ്വരമൂര്‍ത്തി ഐ പി എസ് ഓഫീസറായിട്ടാണ് അജിത് എത്തുന്നത്. പ്രഖ്യാപന സമയം മുതൽ സിനിമയ്ക്ക് വലിയ രീതിയിലുള്ള ഹൈപ്പ് തന്നെയുണ്ട്. റേസിംഗ് പശ്ചാത്തലത്തില് ഒരുങ്ങുന്ന ചിത്രമായ വലിമൈ ബോണി കപൂറാണ് നിര്‍മിക്കുന്നത്.\nസൂര്യ നായകനാകുന്ന 'എതർക്കും തുനിന്തവൻ' മാർച്ച് 10ന് റിലീസ് ചെയ്യാൻ ഒരുങ്ങുകയാണ്. പാണ്ഡിരാജ് സംവിധാനം ചെയ്യുന്ന ചിത്രം പാൻ ഇന്ത്യൻ ലെവലിലാണ് റിലീസ് ചെയ്യുന്നത്. തമിഴിന് പുറമെ മലയാളം, തെലുങ്ക്, കന്നഡ, ഹിന്ദി ഭാഷകളിലും ചിത്രമെത്തും. നേരത്തെ റിലീസ് ചെയ്ത സിനിമയിലെ ഗാനങ്ങൾക്കും ടീസറിനും സമൂഹ മാധ്യമങ്ങളിൽ നിന്നും മികച്ച പ്രതികരണമാണ് ലഭിച്ചത്. പ്രിയങ്ക മോഹനാണ് ചിത്രത്തിലെ നായിക. സത്യരാജ്, സരണ്യ പൊന്നവണ്ണന്, സൂരി, ഇലവരസു എന്നിവരാണ് മറ്റ് പ്രധാന കഥാപാത്രങ്ങള്.


രാത്രിയില് തേങ്ങലോടെ ഞെട്ടിയുണര്‍ന്നു നോക്കിയപ്പോഴാണ് ഞാന് കണ്ടതു സ്വപ്നമായിരുന്നുവെന്ന് രമണി തിരിച്ചറിഞ്ഞത്. തുരുമ്പു പിടിച്ച ഒരു വീല്‍ച്ചെയര് ഇരുളടഞ്ഞ ഒരു മുറിയുടെ മൂലയ്ക്കിരിക്കുന്നതാണ് കണ്ടത്. ചിന്തകള് പിന്നിലേക്കു ചാഞ്ഞു.\nഇരുട്ടും ഏകാന്തതയും തളം കെട്ടി നില്‍ക്കുന്ന നിശയുടെ ഒരു നിശബ്ദ യാമം. മൂത്രത്തില് കുതിര്‍ന്ന് വെള്ളം കിട്ടാതെ തൊണ്ട വരണ്ടുള്ള ഒരു ഞരക്കം. വിളിച്ചു നോക്കി കരഞ്ഞു നോക്കി അടുത്ത മുറിയില് ഹോം നേഴ്സ് ഗാഢനിദ്രയിലാണ്. തൊട്ടടുത്ത മുറിയില് വാര്‍ദ്ധക്യവും അവശതയും കൂട്ടായി വൃദ്ധ പിതാവും. ശയ്യാവലംബിയായ അമ്മയെ കാണുവാന് വിദേശത്തു നിന്നും മകള് ചെന്നതാണ്. എട്ടു മക്കളില് ഏഴെണ്ണവും വിദേശത്തുള്ള ഭാഗ്യവതിയായ അമ്മ.\nസന്ധ്യയായ സമയം. നിലാവെളിച്ചമുണ്ട് മുറ്റത്തിനു താഴെയുള്ള കുളിമുറിയില് ചൂടാക്കിയിട്ടിരുന്ന വെള്ളത്തില് സുഖമായൊരു കുളിയും കഴിഞ്ഞ് കല്‍പ്പടവുകള് ചവിട്ടി മുറ്റത്തേക്കു കയറിയ നേരം പെട്ടന്നു കാല് തട്ടി താഴെ വീണു. ആ വീഴ്ചയില് തുടയെല്ലുകള് പൊട്ടിയതാണ്. ആശുപത്രിയില് കിടന്നു രണ്ടാഴ്ചക്കാലം. ആദ്യമൊക്കെ അല്‍പ്പം നടക്കാറായി വന്നുവെങ്കിലും എല്ലാ ദിവസവും ശരിക്കു നടത്തിക്കുവാനൊന്നും ആരും കൂട്ടാക്കാത്തതിനാല് പിന്നീട് ഒട്ടും നടക്കാനാവാതെ ശയ്യാവലംബിയായി . മക്കള് ഹോംനേഴ്സിനെയേര്‍പ്പെടുത്തി സമാശ്വസിപ്പിച്ചു തറവാടിന്റെ ഇപ്പോഴെ ത്തെ അവകാശിയായ ഇളയ മകന് അമ്മയെ കാണുവാന് ചെന്നതാണ്. വേദന സഹിക്കാതെ വരുമ്പോള് അമ്മയ്ക്കു കൊടുക്കുവാനായ് ആശുപത്രിയില് നിന്നു കൊടുത്തിരുന്ന ഉറക്കഗുളികകള് ഹോംനേഴ്സ് കൂടെക്കൂടെ കൊടുത്തതിനാല് അമ്മ മിക്ക സമയവും ഉറക്കമാണ്. ഇനിയും അധികനാള് അമ്മ ജീവിക്കില്ലെന്നു കരുതി മകന് അമ്മയ്ക്ക് അന്ത്യ കൂദാശകള് നടത്തിച്ച് വലിയ സദ്യയും നടത്തി തിരികെപ്പോയി. ഉറക്കഗുളികകള് തീര്‍ന്നപ്പോള് അമ്മ ഉണര്‍ന്നിരിക്കാന് തുടങ്ങി. ഏഴു ദശകങ്ങളുടെ സന്ദര്‍ശനത്തിനെത്തി, മരുമക്കള് അധികം പേരും ചെന്നു ചേരുവാന് സാവകാശം കാട്ടിയില്ല. വീട്ടില് ആവശ്യത്തിനു പണമുണ്ടെന്നുള്ള വാദഗതിയില് വൃദ്ധമാതാപിതാക്കള്‍ക്ക് ധനസഹായം നല്‍കുന്നതിലും പലരും വിമുഖത കാട്ടി. പിതാവിനു പരാശ്രയം കൂടാതെ നടക്കാനാകുമെങ്കിലും ശരീരബലവും ചക്ഷു:ശ്രവണ ശക്തിയും ക്ഷയിച്ചതിനാല് പരാശ്രയിയാണ് കൂടെ ആസ്തമയും.\nഎട്ടുമക്കളെ വളര്‍ത്തി വലുതാക്കി കഴിവിലധികം വിദ്യാഭ്യാസം നല്‍കി. കാലക്രമേണ അവര് വിദേശത്തേക്കു പറന്നകന്നു. ഇന്നവര്‍ക്ക് അവരുടെ കുടുംബങ്ങളായി അവര്‍ക്ക് അവരുടെ ബദ്ധപ്പാടുകള് ആ വൃദ്ധര്‍ക്കു കൂട്ടിന് ഒരു മകള് വന്ന് ഏര്‍പ്പാടാക്കിക്കൊടുത്ത ഹോംനേഴ്സ് മാത്രം. അവള്‍ക്കു സീരിയല് കാഴ്ചയും വീക്കിലി വായനയും കഴിഞ്ഞുള്ള ബാക്കിസമയമേ ആ വൃദ്ധര്‍ക്കു കിട്ടിയുള്ളു. വീടിന്റെയുള്ളില് ജീവന്റെ നെരിപ്പോടുമായി നീറിക്കഴിയുന്നു. നാട്ടാരുടെ മുന്നില് വിദേശത്തു പണക്കാരായ മക്കളുള്ള ഭാഗ്യശാലികളായ മാതാപിതാക്കള്.\nമക്കളിലൊരാള് അവധിക്കു ചെന്നപ്പോള് ഒരു വീല്‍ചെയര് വാങ്ങിവച്ചു. ഉപയോഗിക്കേണ്ടതെങ്ങെനെയെന്ന് ഹോംനേഴ്സിനെ കാണിച്ചു കൊടുക്കാത്തതിനാല് അതിരുന്നു തുരുമ്പു പിടിച്ചുകൊണ്ടിരുന്നു. നാട്ടില്‍ത്തന്നെ പട്ടണത്തില് ജോലിയുള്ള മകന് വല്ലപ്പോഴും വന്ന് ഒരോട്ടപ്രദക്ഷിണം നടത്തിയിട്ടു പോകും. മേല്‍നോട്ടത്തിനാളില്ലാത്തതിനാല് വീട്ടില് സഹായത്തിനു വരുന്നവരും കയ്യില് കിട്ടുന്നതൊക്കെ കയ്ക്കലാക്കലാണു ലക്ഷ്യമാക്കിയത്. രുചിയുള്ള ഭക്ഷണമോ സമയത്തിനു ഭക്ഷണമോ കിട്ടാതെ ഹോംനേഴ്സിന്റെ സൗകര്യത്തിനു കൊടുക്കുന്നതു സഹിച്ച് അവര് ദിനരാത്രങ്ങള് തള്ളിനീക്കി. കട്ടിലില് നിന്ന് പരസഹായമില്ലാതെ ഒന്നെഴുന്നേല്‍ക്കാന് പോലുമാകാതെ ഈ ജന്മം ഒന്നു തീര്‍ന്നുകിട്ടണേയെന്ന പ്രാര്‍ത്ഥനമാത്രമാണ് ആയമ്മയുടെ ചുണ്ടുകളില്. അയല്‍ക്കാരും ബന്ധക്കാരുമാരും ആ അനാഥാവസ്ഥ കാണുവാന് പോലും ആ വീട്ടിലേക്കു തിരിഞ്ഞു നോക്കാറില്ല. മക്കള് അവധിക്കു വരുമ്പോള് വീട്ടില് ആള്‍ക്കാരുടെ ആരവമാണ്. അലമാര നിറയെ ഉണ്ടായിരുന്ന വിവിധയിനം വസ്ത്രങ്ങളും അപ്രത്യക്ഷമായിരിക്കുന്ന കാര്യം മക്കളാരെങ്കിലും അവധിക്കു ചെല്ലുമ്പോഴാണ് മനസിലാക്കുന്നത്. മാതാപിതാക്കളെ നോക്കുമെന്നു കരുതി പണവും സമ്മാനങ്ങളും ജോലിക്കാര്‍ക്കു വേണ്ടതിലധികം കൊടുത്തിട്ട് അവധിക്ക് വരുന്ന മക്കള് യാത്രയാകും. ഓരോ പ്രാവശ്യവും ആയമ്മ കേഴും 'എന്നെയിട്ടിട്ടു നീയും പോകുവാണോ?’‘ എന്ന് ഇനിയുമുടനെ വരാനിടയാകരുതേ എന്ന പ്രാര്‍ത്ഥനയോടെ വന്നവര് യാത്രയാകും. ആര്‍ത്തിയോടെ മക്കളുടെ വരവും കാത്ത് വിഭവങ്ങളും ഒരുക്കി വരാന്തയില് വിരവോടെ കുത്തിയിരുന്ന മാതാപിതാക്കള്‍ക്കു പകരം രോഗാതുരരും പരാശ്രയരും സദാ വേദന മാത്രം കൈമുതലായുള്ള ആ വൃദ്ധരെക്കാണുവാന് വെറുതെയെന്തിനാ കുറച്ചവധിയുള്ളതു കളയുന്നതെന്നാണ് മിക്ക മക്കളുടേയും ചിന്ത. ഒന്നു രണ്ടു പേര് ആണ്ടില് ഒന്നോ രണ്ടോ തവണ വീതം ആ വൃദ്ധരെ ചെന്നു കണ്ടു പോന്നു.ആ വൃദ്ധമാതാവിന്റെ കൂടെ ചിലവഴിക്കാന് ഒരാഴ്ച ഒരു മകള് എത്തി . വിരലിലെണ്ണാന് മാത്രം ദിവസങ്ങളേ ഉള്ളതിനാല് കഴിയുന്നത്രെ പരിചരണം അമ്മയ്ക്കു നല്‍കാന് മകള് ശ്രമിച്ചു. ഉറക്കമൊഴിച്ചു കൂട്ടിരുന്നു. രാത്രിയില് ചൂടു കാപ്പിയുണ്ടാക്കി കുടിപ്പിക്കുമ്പോള് അമ്മ വേദനയോടെ പറയും ‘ ദാഹിച്ചു തൊണ്ട വരണ്ടു വിളിച്ചാലും ഒരു തുള്ളി വെള്ളം തരാനാരാ?’ മകള് അമ്മ കാണാതെ വിങ്ങിപ്പൊട്ടി.\nവീണ്ടും ഹോംനേഴ്സിന്റെ കയ്യില് അമ്മയെ ഏല്‍പ്പിച്ചിട്ട് ആ മകളും പറന്നകന്നു. ഒരു ദിവസം വീട്ടിലേക്കു ഫോണ് ചെയ്തപ്പോള് രണ്ടു ദിവസമായി വീട്ടില്‍പ്പോയ ഹോംനേഴ്സ് തിരികെയെത്തിയിട്ടില്ല. വീട്ടുജോലികള് ചെയ്തുകൊടുത്തിരുന്ന സ്ത്രീയും രണ്ടു ദിവസമായി വരാറില്ല. ഭക്ഷണപാനീയങ്ങളില്ലാതെ അവശനായ ആ വൃദ്ധ പിതാവിന് ഫോണില് കൂടി സംസാരിക്കാന് പോലും ശക്തിയില്ലായിരുന്നു. പണവും മക്കളും ഉണ്ട് ശരിയായി ശുശ്രൂഷിക്കുവാനോ രുചിയായി വല്ലതും ഭക്ഷിക്കാന് കൊടുക്കാനോ ആരുമില്ലാത്ത അവസ്ഥയേക്കാള് അസഹനീയം മറ്റെന്താണുള്ളത്? വിദേശത്തു നിന്നും മക്കള് വല്ലപ്പോഴും ഫോണ് ചെയ്യുമ്പോള് ഹോംനേഴ്സ് എടുത്തിട്ടു പറയും ‘ ഇവിടെ വിശേഷമൊന്നുമില്ല രണ്ടു പേരും സുഖമായിരിക്കുന്നു’ തീര്‍ന്നു. മക്കള്‍ക്കു തൃപ്തിയായി.\nദുരിത പൂരിത വര്‍ഷങ്ങള് നാലു കടന്നു പോയി. അമ്മ കിടക്കയില്‍ത്തന്നെ സദാസമയവും കിടന്നും പ്രാര്‍ത്ഥിച്ചും പതം പറഞ്ഞും കരഞ്ഞും സമയം കളയുന്നതല്ലാതെ ഒന്നു മിണ്ടാന് പോലും ആരുമില്ല. ഭക്ഷണം കൊടുക്കുക , വിസര്‍ജ്ജ്യങ്ങള് വല്ലപ്പോഴും മാറ്റുക, തുണികള് മാറ്റുക എന്നിവയില് മാത്രം ഹോംനേഴ്സിന്റെ ആഗമനം ഒതുങ്ങി. അടുത്ത മുറിയാണ് അവളുടെ ഉറക്കറയെന്നതിനാല് രാത്രിയില് എന്തു സംഭവിച്ചാലും അറിയുകയും വേണ്ട. നിരന്തരമായ കിടപ്പു മൂലം ശരീരം 'റ’ പോലെ വളഞ്ഞ് അമ്മ കട്ടിലില് ഒട്ടിപ്പോയി. മെത്ത വൃത്തിയാക്കുന്നതിന്റെ പ്രയാസം കണക്കിലെടുത്ത് ചൂരല് വരിഞ്ഞ കട്ടിലില് ഒരു ഷീറ്റോ തുണിയോ മാത്രം ഇട്ടാണ് കുറെ നാളായി ആയമ്മയെ കിടത്തിയിരുന്നത്. ശരീരം വേദനിക്കുന്നെന്നു പറഞ്ഞാലും ആരും ശ്രദ്ധിച്ചിരുന്നില്ല.\nരാവേറെ ചെന്നു നാട്ടില് നിന്നും വരുന്ന ടെലഫോണ് വിളികള് ആശങ്കാജനകങ്ങളാണ്. അര്‍ദ്ധരാത്രിയില് വന്ന ഒരു ഫോണ് സന്ദേശം ആ വൃദ്ധമാതാവിന്റെ മരണവാര്‍ത്തയായിരുന്നു. മക്കളെല്ലാം ഒരിടത്തു കൂടി. സങ്കടമുണ്ടെങ്കിലും ഇനിയും കഷ്ടപ്പെടാതെ കടന്നു പോയതിലുള്ള ആശ്വാസം എല്ലാവരിലും പ്രകടമായിരുന്നു. അടുത്ത ദിവസം മക്കള് കൂട്ടത്തോടെ യാത്ര തിരിച്ചു. പുഷ്പാലംകൃതമായ ശവമഞ്ചത്തില് ആ ഉണങ്ങിച്ചുരുണ്ട ശവശരീരം വച്ച് വിഷാദത്തിന്റെ മുഖം മൂടിയണിഞ്ഞ് വിലകൂടിയ കസവുകരയുള്ള കറുത്ത സാരികളും കറുത്ത ടൈയും ധരിച്ച് പുത്രീപുത്രന്മാര് വീഡിയോയുടെ ചലനത്തിനൊപ്പിച്ച് ചലിച്ചും വീട്ടില് വിരിയിച്ചൊരുക്കിയ പന്തലില് ശവമഞ്ചം പ്രതിഷ്ഠിച്ചു. റീത്തുകളുടേയും പ്രശസ്തരായ സാമൂഹ്യ സാംസ്ക്കാരിക പ്രമാണികളുടെ അനുശോചനപ്രസംഗധോരണിയുടേയും മതമേലദ്ധ്യക്ഷന്മാരുടെ നീണ്ട പ്രാര്‍ത്ഥനകളുടെയും അകമ്പടിയോടെ ഗംഭീര ആഘോഷത്തോടെ ശവസംസ്ക്കാരവും അഞ്ചാം ദിവസം പരേതാത്മശാന്തിക്കുള്ള ചടങ്ങുകളും നാടടച്ചു സദ്യയും നടത്തി മക്കള് ഓരോരുത്തരായി സ്ഥലം വിട്ടു. അവിടെ നടന്നതൊന്നും ഗ്രഹിക്കുവാന് തക്ക പ്രജ്ഞയില്ലാത്ത വൃദ്ധ പിതാവ് നവതിയുടെ നടുമദ്ധ്യത്തിലെത്തി ഒരു ചോദ്യ ചിഹ്നമായവശേഷിക്കെ നാട്ടിലുള്ള മകന് പിതാവിനെ കൊണ്ടുപൊയ്ക്കൊള്ളാമെന്നു പറഞ്ഞത് മറ്റുള്ളവര്‍ക്കു സന്തോഷമായി. അപ്പന്റെ പെന്‍ഷനും വീട്ടിലെ മറ്റാദായവും എടുക്കാനുള്ള അവകാശവും കിട്ടി അധികനാള് കഴിയും മുമ്പ് വൃദ്ധപിതാവും മാതാവിനെ പിന്‍തുടര്‍ന്നു. മക്കളൊരുമിച്ചു നാട്ടില്‍പ്പോയി ആഘോഷമായി അടക്കവും ശ്രാദ്ധവും കൊണ്ടാടി അനാഥമായ തറവാടും അടച്ചു പൂട്ടി അവരവരുടെ താവളങ്ങളിലേക്കു മടങ്ങി. എന്നെ ഒരിക്കല്‍പ്പോലും ഒന്നുപയോഗിച്ചില്ലല്ലോയെന്ന വേദനയോടെ ആ വീല്‍ചെയര് ആ തറവാട്ടിലെ ഒരു മുറിയുടെ മൂലയില് ഇപ്പോഴും തേങ്ങലോടെയിരിപ്പുണ്ട്.\nവൃക്ഷങ്ങള് വേദനയാല് കണ്ണീര് പൊഴിക്കുന്ന കരിയിലകള് മൂടിയ മുറ്റവും സൂര്യദേവന് പോലും രശ്മികള് വിതറാന് വിമുഖത കാട്ടുന്നതിനാല് ഇരുളടഞ്ഞ പരിസരവും കൊട്ടിയടക്കപ്പട്ട ജനാലകളും വാതിലുകളുമായി , കഴിഞ്ഞുപോയ നല്ല കാലങ്ങളെ സ്വപ്നം കണ്ടുകൊണ്ട് ശ്മശാന മൂകതയുടെ മൂര്‍ത്തീഭാവമായി ഒരു നോക്കുകുത്തി പോലെ ആ തറവാട് ഇന്നും നിലകൊള്ളുന്നു. ആ ശൂന്യതയിലേക്കു ഒരു മടയാത്രയ്ക്ക് ആരാണിനിയൊരുങ്ങുന്നത്?


Premier Badminton League: Lakshya, Carolina ace it for Pune7Aces - Malayalam MyKhel\n» പ്രീമിയര് ബാഡ്മിന്റണ് ലീഗ്; ലക്ഷ്യയുടെയും മാരിന്റെയും മികവില് പൂണെ ഏസസ്\nUpdated: Monday, January 7, 2019, 10:54 [IST]\nഅഹമ്മദാബാദ്: പ്രീമിയര് ബാഡ്മിന് ലീഗ് നാലാം സീസണിലെ ഞായറാഴ്ച നടന്ന മത്സരത്തില് പൂണെ7ഏസസ് ഡല്‍ഹി ഡാഷേഴ്‌സിനെ 5-0 എന്ന നിലയില് തോല്‍പ്പിച്ചു. ഇന്ത്യന് യുവതാരം ലക്ഷ്യ സെന്നും മുന് ലോക വനിതാ ചാമ്പ്യന് കരോലിന മാരിനും പൂണെയ്ക്കുവേണ്ടി അനായാസ വിജയം കണ്ടപ്പോള് മറ്റു താരങ്ങളുടെ പ്രകടനവും ടീമിന് നിര്‍ണായകമായി.\nഏഷ്യന് ജൂനിയര് ചാമ്പ്യനും ലോക ജൂനിയര് ചാമ്പ്യന്‍ഷിപ്പിലെ സെമിഫൈനലിസ്റ്റുമായ ലക്ഷ്യ പ്രതിഭയ്‌ക്കൊത്ത പ്രകടനമാണ് കാഴ്ചവെച്ചത്. ഇന്ത്യന് താരം ചിരാഗ് സെന്നിനെതിരെ 15-12, 15-11 എന്ന സ്‌കോറിന് ലക്ഷ്യ തോല്‍പ്പിച്ചു. മുന് ലോക ചാമ്പ്യനായ കരോലിന മാരിനും തകര്‍പ്പന് പ്രകടനം പുറത്തെടുത്തു. കളം നിറഞ്ഞുകളിച്ച മാരിന് 15-5, 15-6 എന്ന സ്‌കോറിന് ഇവ്‌ഗേനിയ കൊസ്‌റ്റേസ്‌കയെയാണ് തോല്‍പ്പിച്ചത്.\nആദ്യം നടന്ന മിക്‌സഡ് ഡബിള്‍സില് പൂണെയ്ക്കുവേണ്ടി വ്‌ലാഡ്മിര് ഇവാനോവ്, ലിനെ സഖ്യം 15-9, 14-15, 15-8 എന്ന സ്‌കോറിന് ജോങ്ജിത് മനീപോങ്, ഇവ്‌ഗേനിയ കൊസ്‌റ്റേസ്‌ക സഖ്യത്തിനെതിരെ വിജയം നേടി. പുരുഷ ഡബിള്‍സിലും പൂണെയ്ക്കായിരുന്നു ജയം. ബോയ് മത്യൂസ്, ചിരാഗ് ഷെട്ടി സഖ്യം ചായ് ബിയാവോ, ജോങ്ജിത് സഖ്യത്തെ 9-15, 15-10, 15-13 എന്ന സ്‌കോറിനാണ് തോല്‍പ്പിച്ചത്. എന്നാല്, പുരുഷ ഡബിള്‍സില് പൂണെ താരം ബ്രിസ് ലെവര്‍ഡെസ് 7-15, 14-15 എന്ന സ്‌കോറിന് ടോമി സുഗിയാര്‍തോയോട് തോറ്റു.\n29 min ago ISL: ഇഞ്ചുറിടൈം ഗോളില് ചെന്നൈ രക്ഷപ്പെട്ടു, സമനില... ലീഗ് മല്‍സരങ്ങള്‍ക്കു തിരശീല\nStory first published: Monday, January 7, 2019, 10:49 [IST]


മഞ്ഞിന്റെ നേർത്തപടലം വീണുകിടക്കുന്ന വഴിയിലൂടെയുള്ള നടത്തം, പുലർച്ചെയുള്ള ആ നടത്തത്തിന്റെ ലഹരിയിലായിരുന്നു ഞാൻ. നേരം വെളുക്കാൻ പിന്നെയും സമയം ബാക്കിയാണ്. നേർത്ത ഇരുളിൽ നാട്ടിപുറത്ത് എന്തപകടം നടക്കാനാണ് എന്ന് നടത്തയ്ക്ക് കൂട്ടുവന്ന ചേച്ചിയോട് തർക്കിച്ചു. എന്റെ ആവേശം തെല്ലൊന്നടങ്ങിയപ്പോൾ ചേച്ചി പറഞ്ഞു,\n“നീ അന്നു കണ്ട നാട്ടിൻപുറമല്ല ഇന്ന്. ഒരുപാട് മാറിപ്പോയി.”\n“പണ്ടത്തെപ്പോലെ അല്ല എന്ന് ഞാനും സമ്മതിക്കുന്നു. പക്ഷെ ചേച്ചി എന്തോ ബാക്കിവയ്ക്കുന്നുണ്ടല്ലോ പറയാതെ. എന്താ?”\n“നീ വീട്ടിലൊരു കല്യാണക്കുറി കണ്ടില്ലേ? വിലകൂടിയ, പല പേജുകളോടെ ഒന്ന്.”\nഞാൻ മൂളി. ഞാനത് കണ്ടിരുന്നു. അതാരുടേതെന്ന് ചോദിക്കണമെന്നും വിചാരിച്ചിരുന്നു. അന്നാട്ടിലെ കല്യാണക്കുറികളിലൊന്നും കാണാത്ത ആർഭാടവും ഘടനയുമായിരുന്നു അതിന്. ‘save the date’ എന്നൊക്കെവച്ചു അലങ്കാരമാക്കിയ ഒന്ന്. ഒരുപാടുകാര്യങ്ങൾക്കിടയിൽ അതാരുടെ എന്ന് ചോദിക്കാനങ്ങു വിട്ടുപോയി.\n“അത് ഞാനില്ലാത്തപ്പോ ആരാണ്ടൊ കൊണ്ടിട്ടിട്ടുപോയതാ. അതിലെ ആ പയ്യനില്ലേ.. അവനെക്കുറിച്ചാ എനിക്ക് പറയാനുള്ളത്.”\nഅതാരാണെന്നറിയണമെന്ന് എനിക്കും തോന്നി. അച്ഛനമ്മമാരുടെ പേരുകളും കേട്ടുപരിചയമുള്ള, കൗതുകമുണർത്തുന്നവയായിരുന്നു. സിറ്റിയിലെ ആർഭാടം നിറഞ്ഞ ഒരു മണ്ഡപത്തിൽവച്ചു, ഈ കൊറോണക്കാലത്തും നാടടച്ചു വിളിക്കുന്നൊരു കല്യാണം, അതെന്തായാലും കുറഞ്ഞ പുള്ളിയാവില്ല! ഞാൻ കണക്കുകൂട്ടി.\n“എന്തു വലിയപുള്ളി. നിനക്കറിയുന്നവര് തന്നാ അവന്റെ രക്ഷകർത്താക്കൾ. അവനൊരു ജീപ്പ് സ്വന്തമായുണ്ട്. അതീ റൂട്ടിൽ സമാന്തര സർവ്വീസായി ഓടുന്നു. അതിനപ്പുറത്തൊന്നുമില്ല.”\nഎന്റെ ജിജ്ഞാസയുടെ നട്ടെല്ലൊടിച്ചുകൊണ്ടു ചേച്ചി പറഞ്ഞു.\n“പിന്നെയുള്ളതാ രസം. എന്നെ വിഷമിപ്പിക്കുന്നതും അതാ. ഈ കല്യാണപ്പയ്യൻ ഒന്നുരണ്ടുവർഷം മുൻപ് ഞങ്ങളെ ഒന്ന് പേടിപ്പിച്ചു.”\nഞങ്ങളുടെ നടത്തത്തിന്റെ സ്പീഡ് കുറഞ്ഞു. ചേച്ചിയുടെ കഥപറച്ചിലിനു ഞാൻ ചെവികൂർപ്പിച്ചു.\n“ഒരു ദിവസം ഞാനും മോളും സീരിയലും കണ്ടിരിക്കുന്ന സമയത്ത്, ഏകദേശമൊരു ഏഴ്-ഏഴരയോടടുപ്പിച്ച് പുറത്തു നിന്നൊരു ശബ്ദം കേൾക്കുന്നു. ശ്രദ്ധിച്ചപ്പോൾ വീട്ടുകാരെ.. ഇവിടാരുമില്ലേ..ഒന്ന് വെളിയിലേക്കിറങ്ങോ.. എന്നാരോ വിളിച്ചുചോദിക്കുന്നതാണെന്നു മനസ്സിലായി. ഞങ്ങൾ വെളിയിലിറങ്ങി നോക്കുമ്പോ ഈ പറഞ്ഞ പയ്യനുണ്ട് ഒരു പെൺകുട്ടിയെയും രണ്ടുകൈയ്യിൽ വിലങ്ങനെയെടുത്തു ഗേറ്റ് കടന്നുവരുന്നു. ഒറ്റനോട്ടത്തിൽ പെൺകുട്ടിയുടെ നെറ്റിപൊട്ടി ചോരയൊലിക്കുന്നതു കാണാം. പിന്നെ ആ കുട്ടിയ്ക്ക് ബോധം നഷ്ടപ്പെട്ടെന്നും തോന്നി. ഞങ്ങൾ രണ്ടാളും പെട്ടെന്ന് മുറ്റത്തേക്കിറങ്ങി. പയ്യൻ ഉടനെ പെൺകുട്ടിയെ ഗേറ്റിനിപ്പുറത്തു മുറ്റത്തേയ്ക്ക് കിടത്തിയിട്ട് പറഞ്ഞു, ‘ ഈ കുട്ടി എന്റെ ജീപ്പില് വന്നതാ. ഇതിനു ബോധം പോയെന്നു തോന്നുന്നു. നിങ്ങളിതിന്റെ വീട്ടിൽ അറിയിച്ചേരെ.ഞാൻ പോട്ടെ, എന്റെ അവസാനത്തെ ട്രിപ്പാണ്. ആളുകള് കാത്തുനിൽക്കുന്നു.’ ഞാനൊരു നിമിഷം എന്തുചെയ്യണമെന്നറിയാതെ നിന്ന്. പെട്ടെന്ന് മോള് പറഞ്ഞു, ‘എന്നുപറഞ്ഞു നിങ്ങളങ്ങു പോയാലെങ്ങനാ. ഈ കുട്ടി ആരാണെന്നൊക്കെ ഞങ്ങക്കറിയാം, വീട്ടിലും വിളിച്ചുപറയാം. പക്ഷെ ഈ കുട്ടിയ്‌ക്കെന്താണ് സംഭവിച്ചതെന്നറിയാതെ നിങ്ങളങ്ങനെ പോയാലൊക്കില്ല. ഇവളുടെ വീട്ടിൽ ഞാനിപ്പോ തന്നെ വിളിക്കാം. നിങ്ങളവിടെ നിൽക്ക്.’ സത്യംപറഞ്ഞാൽ ഞാനപ്പോഴാണ് സംഭവത്തിന്റെ ഗൗരവം മനസ്സിലാക്കുന്നത്. ഞാൻ മോളോടു പറഞ്ഞു, നീ കുട്ടിയുടെ വീട്ടിൽ വിളിക്ക്. അവളുടെ അച്ഛന്റെ നമ്പർ അറിയാമല്ലോ. ഞാൻ പോലീസിനെ വിളിക്കട്ടെ. കുട്ടിയെ എന്തായാലും ആശുപത്രിയിൽ കൊണ്ടുപോകണം. ഞാൻ ഫോണെടുക്കാൻ തുനിഞ്ഞതും പയ്യൻ പെട്ടെന്ന് കോലായിലേയ്ക്ക് കയറിവന്നു. ‘ഞാനൊന്നും ചെയ്തതല്ല, കുട്ടിയുടെ ബോധം പോയി, തലയും എങ്ങനെയോ പൊട്ടി. ഞാനൊന്നും ചെയ്തിട്ടില്ല, നിങ്ങള് വീട്ടുകാരെ വിളിച്ചുവരുത്തിയാൽമതി. പോലീസിനെയൊന്നും അറിയിക്കേണ്ട’, എന്നായി. ഇതിനോടകം തൊട്ടടുത്ത വീട്ടിലുണ്ടായിരുന്ന പെൺകുട്ടിയുടെ അമ്മ ഓടിയെത്തി. മുഖത്തുവെള്ളം കുടഞ്ഞു ബോധംവരുത്താൻ നോക്കുന്ന മോളോടൊപ്പം അവരും കൂടി. അവരുടെ കരച്ചിലും നിലവിളിയും കേട്ട് പോലീസിനെ വിളിക്കാൻ മറന്ന് ഞാനും ഒരു നിമിഷം നിന്നു. അപ്പോഴും ആ പയ്യൻ എന്തൊക്കെയോ അർത്ഥമില്ലാതെ പറഞ്ഞുകൊണ്ട് കോലായിൽത്തന്നെ നിൽക്കുന്നുണ്ടായിരുന്നു. പെൺകുട്ടി എഴുന്നേറ്റിരുന്നു വെള്ളംകുടിക്കുകയും മോള് അവളുടെ നെറ്റിയിലെ മുറിവ് ഡെറ്റോളും പഞ്ഞിയും വച്ച് വൃത്തിയാക്കുകയും ചെയ്തുകൊണ്ടിരുന്നപ്പോളാണ് കുട്ടിയുടെ അച്ഛൻ വന്നത്. അയാളോടും പയ്യൻ പറഞ്ഞ കഥതന്നെ ആവർത്തിച്ചുകൊണ്ടിരുന്നു. പോലീസിലറിയിക്കാനും കുട്ടിയെ ആശുപത്രിയിലേയ്ക്കു മാറ്റാനും പറഞ്ഞു ഞങ്ങൾ നിർബന്ധിച്ചപ്പോൾ കുട്ടിയുടെ അച്ഛൻ സദൻ,’ഞങ്ങള് അവളെ ആശുപത്രിയിൽ കൊണ്ടോവാം, പോലീസിനെയൊന്നും അറിയിക്കരുതേ,പെൺകുട്ടിയാണ്’ എന്നു പറഞ്ഞു കരയാൻ തുടങ്ങി. ഉടനെ പയ്യൻ ഇടപെട്ടു,’ എന്റെ ജീപ്പിൽത്തന്നെ കൊണ്ടൊവാം, ഞാനും കൂടെ വരാം’ എന്നായി. രക്ഷകർത്താക്കളല്ലേ, അവരു തന്നെ തീരുമാനിക്കട്ടെ എന്ന് ഞാൻ മോളോടും പറഞ്ഞു. ഇതിനോടകം ബോധംതിരിച്ചുകിട്ടിയ പെൺകുട്ടി ഒന്നും മിണ്ടുന്നുണ്ടായിരുന്നില്ല. വെറുതെ നോക്കിയിരിക്കുന്ന പെൺകുട്ടിയോട് സമപ്രായക്കാരിയായ മോള് ചോദിച്ചു നിന്നെ ഇയാള് ഉപദ്രവിച്ചോ എന്ന്. ശൂന്യമായൊരു നോട്ടവുമെറിഞ്ഞു പെൺകുട്ടി അച്ഛന്റെയും അമ്മയുടെയും ഒപ്പം പോയി. സർവ്വ സഹായവുമായി ആ പയ്യനും അവരോടൊപ്പം പോയി.”\nചേച്ചി കുറച്ചുനേരം മിണ്ടാതെ നടന്നു. കഥ മുഴുവനും കേൾക്കാനായി ഞാനും ഇടയിൽക്കയറി സംസാരിക്കാതെ ശ്രദ്ധിച്ചു. ഒന്നുരണ്ടു മിനിട്ടിനു ശേഷം കഥ തുടരുമ്പോൾ ചേച്ചിയുടെ ശബ്ദം അടഞ്ഞുപോയിരുന്നു.\n“പിറ്റേന്ന് ഓഫീസിൽനിന്നു വന്നശേഷമാണ് ഞാനവളുടെ അമ്മയെ കണ്ടത്. ഒന്നും സംഭവിക്കാത്തമട്ടിൽ ഒഴിഞ്ഞുമാറിയെങ്കിലും ഒടുക്കം അവര് എന്നോട് സമ്മതിച്ചു. അവളെ ആശുപത്രിയിൽ കൊണ്ടുപോകുകയോ പോലീസിൽ വിവരമറിയിക്കുകയോ ഒന്നും ചെയ്തില്ല. ജീപ്പുകാരൻ പയ്യൻ പറഞ്ഞു ആയിരവല്ലി ക്ഷേത്രത്തിലെ പുതിയ പോറ്റി വലിയ മന്ത്രവാദിയാണെന്ന്. അവളുടെ പോലുള്ള കേസുകൾക്ക് അയാള് മിടുക്കനാണെന്ന്, ഒരുപാട് ബാധയൊഴിപ്പിച്ചു പരിചയമുണ്ടെന്ന്. കാര്യം ശരിയുമായിരുന്നു. അവളുടെ എല്ലാ ഏനക്കേടും മാറി. അവൾക്കല്ലെങ്കിലേ ശകലം പ്രശ്നമുണ്ടായിരുന്നു. ഇപ്പൊ അവള് ശരിക്കും നോർമലായി. ആ ജീപ്പുകാരൻ പയ്യനാ രക്ഷിച്ചത്. പിന്നെ അവൻ പറഞ്ഞു പോലീസിലൊന്നും പോണ്ടെന്ന്. കൊച്ചിന്റെ അച്ഛനും അതുതന്നെയായിരുന്നു അഭിപ്രായം. നേരം ഇരുട്ടിയ കൊണ്ട് ജീപ്പില് വീട്ടിക്കൊണ്ടു വിടാൻ നോക്കിയതാ ആ പയ്യൻ. കൊച്ച് ഏതാണ്ട് തെറ്റിദ്ധരിച്ചു ഓടിയതാ. ഇപ്പഴാ ഒരു സമാധാനമായത്. നിങ്ങളിത് ആളുകളോടൊന്നും പറഞ്ഞു കൊളമാക്കല്ലേ, ഒരു പെങ്കുട്ടിയല്ലേ എന്നൊരു ഓർമ്മപ്പെടുത്തലും കഴിഞ്ഞു അവരെന്റെ അടുത്തു നിന്നും രക്ഷപ്പെട്ടു.”\nഞാനും ചേച്ചിയും ഒരേ ചിത്രം മനസ്സിൽക്കണ്ടു വീണ്ടും നിശബ്ദരായി. തെല്ലിടകഴിഞ്ഞു ഞാൻ മുരടനക്കി.\n“എന്നിട്ട് ആ പെൺകുട്ടിയെവിടെ?”\n“അവളെ ആ വർഷം തന്നെ കെട്ടിച്ചുവിട്ടു. ഇവിടെങ്ങുമല്ല, അങ്ങ് തൃശ്ശൂർ ഉള്ള ഒരു പയ്യനെ കണ്ടെത്തി വീട്ടുകാർ. അതിനും ഈ ജീപ്പുകാരൻ, ഇപ്പോഴത്തെ നമ്മുടെ കല്യാണച്ചെക്കന്റെ അശ്രാന്ത പരിശ്രമമുണ്ടായിരുന്നത്രെ.”\nചേച്ചിയൊരു നെടുവീർപ്പോടെ പറഞ്ഞു നിർത്തി.\nഎന്തുപറയണമെന്നറിയാതെ ഞാൻ കാലുകൾ ഇഴച്ചുവച്ചു. എവിടൊക്കെയോ തൊട്ട ഒരു വേദന. ആദ്യമായി ഞാനൊരു പെൺകുട്ടിയുടെ അമ്മയാകാത്തതിൽ ആശ്വസിച്ചു. എന്റെ കുഞ്ഞിന്റെ മുഖം ഓർത്തു, അവനൊരു മുള്ളുകൊണ്ടു മുറിഞ്ഞാൽ ഞാൻ അനുഭവിക്കുന്ന ഉള്ളുരുക്കമോർത്തു, അതൊഴിവാക്കാമായിരുന്നു ഞാനൊന്നുകൂടെ ശ്രദ്ധിച്ചിരുന്നെങ്കിൽ എന്ന ഒരിക്കലുമൊഴിയാത്ത കുറ്റബോധമോർത്തു.\n“എന്നാലും.. ആ കുട്ടി അനുഭവിച്ച മനോവേദന, സംഘർഷം എത്രത്തോളമായിരിക്കും. വീട്ടുകാരെപ്രതി അവൾക്കൊന്നും തുറന്നുപറയാൻപോലുമാകാതെ..”\nചേച്ചി നിറഞ്ഞുവരുന്ന കണ്ണീരൊപ്പുന്നതു കണ്ടു. ഉള്ളു വിങ്ങിനിന്നിട്ടും എന്റെ കണ്ണുകൾ നിറയുന്നില്ലായിരുന്നു. വല്ലാത്തൊരു അമർഷവും വൈരാഗ്യവും മാത്രം മനസ്സുനിറഞ്ഞു നിന്നിരുന്നു..\nഎൻ മന്ദഹാസം ചന്ദ്രികയായെങ്കിൽ..


ഐ.പി.എല്ലില് പുതിയൊരു റെക്കോഡ് സ്വന്തമാക്കി ഓള്‍റൗണ്ടര് അക്ഷര് പട്ടേല് | Delhi Capitals Axar Patel Becomes First Spinner To Achieve This Feat In IPL Since 2011\nഐ.പി.എല്ലില് പുതിയൊരു റെക്കോഡ് സ്വന്തമാക്കി ഓള്‍റൗണ്ടര് അക്ഷര് പട്ടേല്\nOct 6, 2021, 12:24 PM IST\nഈ മാസം ആരംഭിക്കുന്ന ട്വന്റി 20 ലോകകപ്പിനുള്ള ഇന്ത്യന് ടീമില് അക്ഷര് പട്ടേല് ഇടം നേടിയിട്ടുണ്ട്.\nദുബായ്: ഇന്ത്യന് പ്രീമിയര് ലീഗില് പുതിയൊരു റെക്കോഡ് സ്വന്തമാക്കി ഡല്‍ഹി ക്യാപിറ്റല്‍സിന്റെ ഓള്‍റൗണ്ടര് അക്ഷര് പട്ടേല്. 2011 ന് ശേഷം ഐ.പി.എല്ലില് തുടര്‍ച്ചയായി രണ്ട് മത്സരങ്ങളില് മാന് ഓഫ് ദ മാച്ച് പുരസ്‌കാരം സ്വന്തമാക്കുന്ന ആദ്യ സ്പിന്നര് എന്ന നേട്ടമാണ് അക്ഷര് സ്വന്തം പേരില് എഴുതിച്ചേര്‍ത്തത്.\nചെന്നൈ സൂപ്പര് കിങ്‌സ്, മുംബൈ ഇന്ത്യന്‍സ് എന്നീ ടീമുകള്‍ക്കെതിരേയാണ് അക്ഷര് പട്ടേല് മാന് ഓഫ് ദ മാച്ച് പുരസ്‌കാരം നേടിയത്. ഈ രണ്ടുമത്സരങ്ങളിലും ഡല്‍ഹിയ്ക്ക് വിജയം സമ്മാനിക്കുന്നതില് അക്ഷര് നിര്‍ണായകമായ പങ്കുവഹിച്ചു.\nഅക്ഷറിന്റെ ഈ നേട്ടം ഡല്‍ഹി ക്യാപിറ്റല്‍സ് ട്വിറ്ററിലൂടെ ആരാധകരിലേക്കെത്തിച്ചു. ചെന്നൈ സൂപ്പര് കിങ്‌സിനെതിരേ അക്ഷര് നാലോവറില് വെറും 18 റണ്‍സ് മാത്രം വിട്ടുനല്‍കി രണ്ട് വിക്കറ്റെടുത്തു. നിലവിലെ ചാമ്പ്യന്മാരായ മുംബൈ ഇന്ത്യന്‍സിനെതിരേ നാലോവറില് വെറും 21 റണ്‍സ് മാത്രം വിട്ടുനല്‍കി മൂന്ന് വിക്കറ്റുകളാണ് താരം വീഴ്ത്തിയത്.\nഈ മാസം ആരംഭിക്കുന്ന ട്വന്റി 20 ലോകകപ്പിനുള്ള ഇന്ത്യന് ടീമില് അക്ഷര് പട്ടേല് ഇടം നേടിയിട്ടുണ്ട്. ഐ.പി.എല്ലിലെ പ്രകടനമികവില് ഇന്ത്യയ്ക്ക് വേണ്ടി ആദ്യ ഇലവനില് സ്ഥാനം നേടാനാകുമെന്ന പ്രതീക്ഷയിലാണ് അക്ഷര്.\nContent Highlights: Delhi Capitals Axar Patel Becomes First Spinner To Achieve This Feat In IPL Since 2011\nഅതെ, ഓറഞ്ച് ക്യാപ്പ് ഋതുരാജിന് തന്നെ; അതും റെക്കോഡോടെ\n24 റണ്‍സകലെ ഋതുരാജിനെ കാത്ത് ഒരു ഐ.പി.എല് റെക്കോഡ്\nകലാശപ്പോരിന് ചെന്നൈയും കൊല്‍ക്കത്തയും; ആരെ തുണയ്ക്കും ദുബായ്?\nഏഴു വര്‍ഷത്തിനു ശേഷം ഐ.പി.എല് ഫൈനല്; വമ്പന് കേക്ക് മുറിച്ച് കൊല്‍ക്കത്തയുടെ വിജയാഘോഷം\nഐ.പി.എല് പെരുമാറ്റച്ചട്ടം ലംഘിച്ചു; ദിനേഷ് കാര്‍ത്തിക്കിന് താക്കീത്


Koffee With Karan promo | അഭിഷേകിന് അമ്മയാണോ ഭാര്യയാണോ ഏറ്റവും പേടിയെന്ന ചോദ്യവുമായി കരൺ ജോഹർ; അമ്മയെന്ന് അഭിഷേക് പറയുമ്പോൾ ഭാര്യയെന്ന് തിരുത്തി സഹോദരി ശ്വേത; ഇടക്ക് കയറി മറുപടി പറഞ്ഞ സഹോദരിക്ക് നേരെ മിണ്ടാതിരിക്കാൻ പറഞ്ഞ് അഭിഷേക്; കോഫി വിത്ത് കരണിൽ ഏറ്റവും പുതിയ പ്രൊമോ വീഡിയോയും വൈറലാകുമ്പോൾ - MarunadanMalayali.com\nJanuary 15, 2019 | 08:37 AM IST | Permalink\nസംവിധയകൻ കരൺ ജോഹർ അവതാരകനായി എത്തുന്ന ഷോയായ കോഫി വിത്ത് കരൺ ടിവി പരിപാടികളിൽ ഏറെ ശ്രദ്ധ നേടിയ ഒന്നാണ്. അടുത്തിടെയായി ഈ പരിപാടികളുടെ വീഡിയോകൾ സോഷ്യൽമീഡിയയിൽ വൈറലാവുകയും വിവാദങ്ങൾ ഉയർത്തുകയും ചെയ്തിരുന്നു. ബോളിവുഡ് താരം രൺവീറ് സിങ്ങ് വർഷങ്ങൾക്ക് മുൻപ് ഷോയിൽ നടത്തിയ സ്ത്രീവിരുദ്ധ പരാമർശമാണ് അടുത്തിടെ വിവാദമായിരുന്നു. ഇപ്പോളിതാ ഷോയുടെ ഏറ്റവും പുതിയ പ്രൊമോ വിഡിയോയും വൈറലാവുകയാണ്.\nഷോയുടെ അടുത്ത എപ്പിസോഡിന്റെ പ്രൊമോ വീഡിയോയാണ് ഇപ്പോൾ വൈറലാകന്നത്. അടുത്ത എപ്പിസോഡിൽ പങ്കെടുക്കുന്നത് അഭിഷേക് ബച്ചനും സഹോദരി ശ്വേതയുമാണ്. പരിപാടിയുടെ 30 സെക്കന്റ് ദൈർഘ്യമുള്ള വിഡിയോ പുറത്തുവന്നത്. നിരവധി ചോദ്യങ്ങളും ചില ഉത്തരങ്ങളും ഇരുവരും തമ്മിലെ വഴക്കും ഉൾപ്പെടുത്തിയാണ് പ്രൊമോ.\nകരണിന്റെ ഷോയുടെ ഹൈലൈറ്റായ റാപ്പിഡ് ഫയർ റൗണ്ടിൽ അഭിഷേകിനോട് ചോദിക്കുന്ന ചോദ്യം ഇങ്ങനെ: 'ആരെയാണ് അഭിഷേകിന് ഏറ്റവും പേടി, അമ്മയെയോ ഭാര്യയെയോ?' അമ്മയെയാണ് പേടിയെന്ന് അഭിഷേകിന്റെ ഉത്തരം. എന്നാൽ ഉടനെ ശ്വേതയുടെ മറുപടിയെത്തി. 'ഭാര്യയെയാണ് അഭിഷേകിന് പേടി'. ഇതെന്റെ റാപ്പിഡ് ഫയർ റൗണ്ടാണ്, മിണ്ടാതിരിക്കെന്ന് അഭിഷേക് ശ്വേതയോട പറയുന്നതും വീഡിയോയിൽ കാണാം.\nഎന്തായാലും പുതിയ പ്രോമോ വീഡിയോയ്ക്ക് സോഷ്യൽമീഡിയയിൽ ഏറെ പ്രചാരം ലഭിച്ച് കഴിഞ്ഞു.


കോട്ടയത്ത് നിയന്ത്രണം വിട്ട കാര് തടിലോറിയില് ഇടിച്ച് അഞ്ചു പേര് മരിച്ചു – EBM News Malayalam\nകോട്ടയത്ത് നിയന്ത്രണം വിട്ട കാര് തടിലോറിയില് ഇടിച്ച് അഞ്ചു പേര് മരിച്ചു\nകോട്ടയം: കോട്ടയത്ത് കുറവിലങ്ങാടിനു സമീപം നിയന്ത്രണം വിട്ട കാര് തടിലോറിയില് ഇടിച്ച് അഞ്ചു പേര് മരിച്ചു. എം സി റോഡില് കാളികാവില് പുലര്‍ച്ചെ ഒന്നരയോടെ കോട്ടയം തിരുവാതുക്കല് സ്വദേശികളായ കുടുംബം സഞ്ചരിച്ച കാറാണ് ലോറിയുമായി കൂട്ടിയിടിച്ചത്. കോട്ടയം വേളൂര് ഉള്ളാട്ടില്‍പാദി വീട്ടില് തമ്പി, ഭാര്യ വത്സല, മരുമകള് പ്രഭ, ചെറുമകന് അര്‍ജുന്, പ്രഭയുടെ അമ്മ ഉഷ എന്നിവരാണ് മരണമടഞ്ഞത്.\nഎറണാകുളം ഭാഗത്തു നിന്നും വരികയായിരുന്ന കാര്, എതിര്‍ദിശയില് നിന്നും പെരുമ്പാവൂരിലേയ്ക്കു പോകുകയായിരുന്ന ലോറിയില് ഇടിക്കുകയായിരുന്നു. വണ്ടിയോടിച്ചിരുന്നത് ആരാണെന്ന് വ്യക്തമായിട്ടില്ല. വണ്ടിയോടിച്ചയാള് ഉറങ്ങിപ്പോയതാകാം അപകടകാരണമെന്നാണ് പ്രാഥമിക കണ്ടെത്തല്. അപകടത്തെ തുടര്‍ന്ന് ലോറിയ്ക്കടിയിലേയ്ക്കു ഇടിച്ചു കയറിയ കാറിനുള്ളില് കുടുങ്ങിക്കിടന്നവരെ പതിനഞ്ചു മിനിറ്റോളം പരിശ്രമിച്ച ശേഷമാണ് പുറത്തെത്തിച്ചത്.\nതുടര്‍ന്ന് കാര് വെട്ടിപ്പൊളിച്ചാണ് നാട്ടുകാര് ഇവരെയെല്ലാവരെയും പുറത്തെടുത്തത്. എന്നാല് ഉടനെ എല്ലാവരെയും കോട്ടയം മെഡിക്കല് കോളേജിലെത്തിച്ചെങ്കിലും ആരെയും രക്ഷിക്കാനായില്ല. എല്ലാവരുടെയും മൃതദേഹങ്ങള് കോട്ടയം മെഡിക്കല് കോളേജില് മോര്‍ച്ചറിയിലാണ്.\nയൂറോപ്യന് യൂണിയനുമായുള്ള 47 വര്‍ഷത്തെ ബന്ധം അവസാനിപ്പിച്ച് ബ്രിട്ടന്\nചൈനയിലെ വുഹാനില് നിന്ന് ഒഴിപ്പിച്ച 42 മലയാളികള് ഉള്‍പ്പെടെ 324 ഇന്ത്യക്കാര് ദില്ലിയിലെത്തി


നിപ വൈറസ്സിനെ കുറിച്ചുള്ള പൊതു ചോദ്യങ്ങൾക്കുള്ള മറുപടി. - Dofody\nനിപ വൈറസ്സിനെ കുറിച്ചുള്ള പൊതു ചോദ്യങ്ങൾക്കുള്ള മറുപടി.\nJuly 17, 2019 June 12, 2019 by Dr. Prasoon\n2018 മേയ് മാസത്തിൽ കോഴിക്കോട് ജില്ലയിൽ നിപാ പടർന്നു പിടിച്ചതിന് തുടർന്ന്, 17 ജീവനുകളാണ് നഷ്ടപെട്ടത്. കൃത്യം ഒരു വർഷത്തിന് ശേഷം, 2019 മേയ് മാസം അവസാനം, എറണാകുളം ജില്ലയിൽ ഒരു ചെറുപ്പക്കാരന് നിപാ വൈറസ് ബാധ സ്ഥിരീകരിക്കപ്പെട്ടൂ.\nപക്ഷെ, ഇത്തവണ കേരളം തയ്യാറായിരുന്നു നിപ്പായെ പ്രതിരോധിക്കാൻ. സാമൂഹ്യ മാധ്യമങ്ങളിൽ ഭീതി പെടുത്തുന്ന ചില തെറ്റായ കാര്യങ്ങൾ മനസിലാക്കുവാനും , നിങ്ങൾ ശ്രദ്ധിക്കേണ്ട ചില കാര്യങ്ങൾ അറിയാൻ ഈ ലേഖനം അവസാനം വരെ വായിക്കുക.\nനിപാ എങ്ങനെയാണ് വ്യാപിക്കുന്നത്?\nനിങ്ങൾ മുഖംമൂടികളും കയ്യുറകളും ധരിച്ച് നിരപരാധികളായ വവ്വാലുകളെയും, കോഴികളെയും, മറ്റു പക്ഷികളെയും ആട്ടിയോടിക്കുന്നതിനെ പറ്റി നിങ്ങൾ വിഷമിക്കേണ്ടതില്ല.\nഅണുബാധയുള്ള ഒരു വ്യക്തിയിൽ നിന്ന് മാത്രമാണ് നിപാ വൈറസ് ബാധിക്കുന്നത്. ഒരു വ്യക്തി വൈറസ് അണുബാധ ഉണ്ടെന്ന് സ്ഥിരീകരിക്കപ്പെട്ടിട്ടുണ്ടെങ്കിൽ, ആ വ്യക്തിയെ ശരിയായ മുൻകരുതലുകൾ കൂടാതെ പരിചരിക്കുകയാണെങ്കിൽ നിങ്ങൾക്ക് അപകടസാധ്യത ഏറെയാണ്.\nനേരിട്ടുള്ള ഇടപെടൽ, ഉമിനീർ, വിയർപ്പ്, രക്തം എന്നിവ കൊണ്ട് നിപാ വൈറസ് വ്യാപിക്കുന്നു. അണുബാധയുള്ളവരുടെ മൃതദേഹങ്ങളിൽ നിന്ന് വൈറസ് പടർന്നുപിടിക്കാനും സാധ്യതയുണ്ട്. മൃതദേഹങ്ങൾ സംസ്കരിക്കുന്നതിനു മുമ്പ് മൃതദേഹങ്ങൾ കൈകാര്യം ചെയ്യുന്നവർ ആവശ്യമായ മുൻകരുതൽ എടുക്കേണ്ടതാണ്. ഐസൊലേഷൻ വാർഡിൽ നിങ്ങൾ സന്ദർശിച്ചിട്ടുണ്ടെങ്കിൽ, അല്ലെങ്കിൽ ആ വാർഡിൽ നിങ്ങൾക്കറിയാവുന്ന മറ്റാരെങ്കിലും പോയി ഇപ്പോൾ പനി ഉണ്ടാവുകയാണെങ്കിൽ, ദയവായി നിങ്ങൾ അടുത്തുള്ള ആശുപത്രിയിൽ പോയി സ്വയം പരിശോധനയ്ക്ക് വിധേയമാവുക.\nനിപ വൈറസ് നായ്ക്കൾ, പൂച്ചകൾ, ആടുകൾ, പന്നികൾ, തുടങ്ങി നിരവധി വളർത്തു മൃഗങ്ങളിൽ ഇവ അഭയം തേടുന്നുണ്ട്. നിപ വൈറസ് ബാധ പൊട്ടിപുറപ്പെടുമ്പോൾ, രോഗം ബാധിച്ച ഗാർഹിക മൃഗങ്ങളുമായി നേരിട്ട് ബന്ധപ്പെടാതിരിക്കുന്നതാണ് ബുദ്ധി. കോഴികളെയോ വളർത്തുമൃഗങ്ങളെയോ വളർത്തുന്ന വ്യക്തി മരിക്കുന്ന മൃഗങ്ങളെയും പക്ഷികളെയും കുറിച്ച് പ്രത്യേകം ശ്രദ്ധിക്കേണ്ടതാണ്, മാത്രമല്ല വ്യക്തിപരമായ മുൻകരുതൽ നടപടികൾ സ്വീകരിക്കുന്നതാണ് ഏറ്റവും നല്ല മാർഗ്ഗം.\nനിലവിൽ, നിപാ വൈറസ് അണുബാധക്ക് എതിരായ ശരിയായ ചികിത്സ ഇല്ല. ഇപ്പോൾ ലഭ്യമായ ഏക ചികിത്സ ഉപാധി എന്ന് പറയുന്നത് പരിപാലനമാണ്, അതിനർത്ഥം രോഗിയുടെ ലക്ഷണങ്ങളെ കുറയ്ക്കുക എന്നാണ്. ഇത് കാരണം എന്സെഫലൈറ്റിസ് (മസ്‌തിഷ്‌കവീക്കം) എന്ന അണുബാധ ഉണ്ടാവുകയും, അങ്ങനെ ശ്വാസോച്ഛ്വാസം സ്തംഭിച്ചാൽ മരണം സംഭവിക്കുകയും ചെയ്യുന്നു.\nഅതുകൊണ്ട് ഇപ്പോൾ ഈ അണുബാധയ്ക്ക് എതിരെ ഏക ആയുധം പ്രതിരോധമാണ്. നിങ്ങൾ ഇതിനെ എങ്ങനെ സ്വയം തടയാം എന്ന് താഴെ പറയുന്ന ഘട്ടങ്ങൾ ശ്രദ്ധിക്കുക.\nപുറത്തു നിന്ന് വീട്ടിൽ തിരിച്ചെത്തിയതിന് ശേഷം നല്ല ശുചിത്വം പാലിക്കുക\nകോഴിവളർത്തൽ, പന്നി വളർത്തൽ, കശാപ്പുശാലകൾ കൈകാര്യം ചെയ്യുമ്പോൾ എല്ലാ മുൻകരുതൽ എടുക്കുക. നിങ്ങളുടെ ശരീരത്തിൽ ഏതെങ്കിലും തരത്തിലുള്ള പക്ഷിമൃഗാദികളുടെ ദ്രവങ്ങൾ പെടാത്ത തരത്തിലുള്ള മാസ്കുകൾ, കണ്ണട, സംരക്ഷിത വസ്ത്രങ്ങൾ എന്നിവ ധരിക്കുക.\nയാത്രക്ക് ശേഷം സോപ്പ് ഉപയോഗിച്ച് കൈകൾ നന്നായി കഴുകുക. സ്ഥിരമായി മാസ്കുകൾ ധരിച്ച് നടക്കേണ്ട ആവശ്യമില്ല എന്നിരുന്നാൽ നിങ്ങൾ തിരക്കേറിയ ആശുപത്രി വാർഡിൽ പോകുകയാണെങ്കിൽ അല്ലെങ്കിൽ നിങ്ങൾ നിപ്പാ വൈറസ് രോഗബാധയെന്ന് സംശയിക്കുന്ന ഒരാളെ പരിചരിക്കുകയാണെങ്കിൽ നിങ്ങൾ തീർച്ചയായും മുഖംമൂടി ധരിക്കുക തന്നെ വേണം.\nനിപാ അണുബാധയുമായി ബന്ധപ്പെട്ട് നിങ്ങളുടെ വീട്ടിൽ അല്ലെങ്കിൽ അയൽപക്കത്ത് ആരെങ്കിലും പനി അല്ലെങ്കിൽ മറ്റ് രോഗലക്ഷണങ്ങൾ കാണിക്കുന്നുണ്ടെങ്കിൽ, അവരെ ഏറ്റവും അടുത്തുള്ള ഐസൊലേഷൻ വാർഡിൽ കൊണ്ടുപോയി ആരോഗ്യരക്ഷാ പ്രവർത്തകരെ നേരത്തേ തന്നെ ഈ കാര്യം അറിയിക്കുക.\nആശുപത്രിയിലോ മറ്റ് പൊതു സ്ഥലം സന്ദർശിച്ച ശേഷം നന്നായി കുളിച്ച് വസ്ത്രങ്ങൾ മാറുക.\nനിപ വൈറസിനെ എതിരെയുള്ള സമാന്തര അഥവാ പകര ചികിത്സ ലഭ്യതയെക്കുറിച്ച് ചില പ്രതിനിധികൾ നിങ്ങളെ സമീപിച്ചിട്ടുണ്ടെങ്കിൽ അത് ഒരു തട്ടിപ്പായി കണക്കാക്കാം. എല്ലാ ചികിത്സ സംവിധാനങ്ങളും നിപ്പായെ നേരിടേണ്ടത് മരുന്നുകൾ എടുക്കുന്നതിലൂടെയല്ല മറിച്ച്, മുകളിൽ വിവരിച്ചിട്ടുള്ള മുൻകരുതലുകൾ എടുക്കുന്നതിലൂടെയുമാണ്.\nആരൊക്കെയാണ് ശ്രദ്ധിക്കേണ്ടത് ?\nനിങ്ങൾ താഴെപ്പറയുന്ന ഏതെങ്കിലും വകുപ്പിൽ പെട്ട ആളാണെങ്കിൽ നിങ്ങൾക്ക് വേവലാതിപ്പെടണം:\nഒരു വ്യക്തിയെ പരിചരണം നൽകുന്ന സമയത്ത്, വ്യക്തിപരമായി സുരക്ഷാ മുൻകരുതലുകൾ എടുക്കാത്ത ആരോഗ്യ പ്രവർത്തകൻ. നിങ്ങൾ ശുശ്രുഷിച്ച ഒരു രോഗി നിപാ വൈറസ് സ്ഥിരീകരിക്കപ്പെട്ടതാണോ അല്ലെങ്കിൽ അത് മൂലം രോഗി മരണം സംഭവിക്കുകയാണെങ്കിൽ, നിങ്ങൾക്ക് രോഗം ബാധിക്കാൻ സാധ്യത ഏറെയാണ്.\nനിങ്ങൾ ആ വ്യക്തിയുടെ കുടുംബാംഗം, സുഹൃത്ത്, അയൽക്കാരൻ, മതം അല്ലെങ്കിൽ രാഷ്ട്രീയ നേതാവോ ആയിരിക്കാം എന്നിരുന്നാൽ കൃത്യമായ സുരക്ഷാ മുൻകരുതലുകൾ കൂടാതെ നിപാ വൈറസ് സ്ഥിരീകരിച്ച ഒരാളെ നിങ്ങൾ സന്ദർശിച്ചിട്ടുണ്ടെങ്കിൽ\nനിങ്ങൾ ഒരു ഈന്തപ്പന അല്ലെങ്കിൽ തെങ്ങുകയറ്റ തൊഴിലാളി ആയിരിക്കാം.\nരോഗപ്രതിരോധ ശേഷി കുറവുള്ള ആളാണെങ്കിൽ ഉദാഹരണം: ദിവസവും സ്റ്റിറോയിഡ് മരുന്നുകൾ കഴിക്കുന്നുണ്ടെങ്കിൽ.\nനിങ്ങൾ വ്യക്തിപരമായ മുൻകരുതൽ നടപടികൾ പാലിക്കാതെ, പന്നി അല്ലെങ്കിൽ മറ്റു മൃഗങ്ങളെ വളർത്തുന്ന ഫാം ഉണ്ടെങ്കിൽ.\nനിങ്ങൾ വേവലാതിപ്പെടേണ്ടതില്ലാത്ത അവസ്ഥ ഇവയാണ്:\nമുഖംമൂടി ധരിക്കാതെ ആശുപത്രി സന്ദർശിക്കുക അല്ലെങ്കിൽ പുറത്തു പോവുക.\nഎറണാകുളം, കോഴിക്കോട് അല്ലെങ്കിൽ കേരളത്തിൽ ജീവിക്കുന്നത് കൊണ്ട്.\nനിപ വൈറസ് ബാധിച്ച വ്യക്തിയുടെ ബന്ധുക്കളുമായുള്ള ബന്ധം.\nകഴിഞ്ഞ2ദിവസമായി ഒരു പനി അല്ലെങ്കിൽ തലവേദന കൊണ്ട് നിങ്ങൾ ബുദ്ധിമുട്ടുകയാണെങ്കിൽ.\nകോഴി അല്ലെങ്കിൽ മറ്റു ഇറച്ചി ഉത്പന്നങ്ങൾ കഴിക്കുന്നത് കൊണ്ട് ( പന്നി ഇറച്ചി ഉൾപ്പെടെ)\nഒരു സാധാരണക്കാരൻ എന്ന നിലയിൽ നിങ്ങളുടെ പങ്ക് എന്താണ്?\nനിപാ വൈറസ് ബാധിക്കാതിരിക്കാൻ, വ്യക്തിപരമായ മുൻകരുതലുകൾ നടപടികളെക്കുറിച്ച് നിങ്ങളുടെ സുഹൃത്തുക്കളെയും കുടുംബത്തെയും ബോധവൽക്കരിക്കുക.\nഅടുത്തകാലത്ത് നിങ്ങളുടെ കുടുംബത്തിലോ അയൽക്കൂട്ടത്തിലോ ആർക്കെങ്കിലും നിപാ വൈറസ് ബാധ കണ്ടെത്തിയെങ്കിൽ ജാഗരൂകനായിരിക്കുക.\nവവ്വാലുകൾ കുടിയേറിപാർക്കുന്ന സ്ഥലങ്ങൾ നിങ്ങൾ അന്വേഷിക്കരുത്, ഇത് നിങ്ങൾക്ക് ഉപകരിക്കുന്നതിനേക്കാൾ കൂടുതൽ അപകടകരമാണെന്ന് മനസ്സിലാക്കുക.\nഐസൊലേഷൻ വാർഡ് അല്ലെങ്കിൽ മറ്റ് തിരക്കേറിയ ആശുപത്രികളിലെ അനാവശ്യ സന്ദർശനങ്ങൾ ഒഴിവാക്കുക.\nവ്യക്തിപരമായ ശുചിത്വം, വ്യക്തിപരമായ സംരക്ഷണം എന്നിവയ്ക്ക് കൂടുതൽ പ്രാധാന്യം നൽകുക\nഈ ലേഖനം മറ്റുള്ളവരുമായി ഷെയർ ചെയ്യുക.\nനിങ്ങൾ ഒരു ആരോഗ്യ പരിചരണ പ്രവർത്തകനാണെങ്കിൽ, സാർവത്രിക സംരക്ഷണ നടപടികൾ (universal protection measures) എന്ന് അറിയപ്പെടുന്ന വ്യക്തിഗത സംരക്ഷണ നടപടികൾ കർശനമായി പാലിക്കേണ്ടതുണ്ട്, അവ താഴെ കൊടുത്തിരിക്കുന്നു.\nആരോഗ്യ പ്രവർത്തകർ, ജാഗ്രത പാലിക്കുക!\nകോളേജിൽ നിങ്ങൾ പഠിച്ച സാർവത്രിക പരിരക്ഷണ നടപടികൾ യഥാർത്ഥ ജീവിതത്തിലേക്ക് കൊണ്ടുവരാൻ സമയമായി. നിപാ വൈറസ് അണുബാധയെ നിയന്ത്രിക്കാൻ വേണ്ടി മാത്രമല്ല, നിങ്ങളുടെ ജീവിത കാല മുഴുവനും!\nഎല്ലാ ആശുപത്രികളിലും സാർവത്രിക മുൻകരുതലുകൾ സാധ്യമാകില്ല, പ്രത്യേകിച്ച് വിഭവങ്ങൾക്ക് അനുമതിയുള്ളത്. ആരോഗ്യസംരക്ഷണ തൊഴിലാളികൾക്കായി അംഗീകൃത മുൻകരുതലുകളെടുക്കാൻ ലോകാരോഗ്യ സംഘടന (WHO) ശുപാർശ ചെയ്യുന്നു, ഇത് പരിചരണം നൽകുന്ന എല്ലാ ആശുപത്രി ജീവനക്കാരും പാലിക്കേണ്ട ഏറ്റവും കുറഞ്ഞ മുൻകരുതലുകളാണ്. നഴ്സിങ് അറ്റൻഡന്റ്, ലബോറട്ടറി ടെക്നീഷ്യൻസ്, ഫാർമസിസ്റ്റുകൾ, ക്ലീനിംഗ് സ്റ്റാഫ്, നഴ്സുമാർ, കോഴ്സ് ഡോക്ടർമാർ എന്നിവരും ഇതിൽ ഉൾപ്പെടുന്നു.\nനിങ്ങൾക്ക് WHO -യുടെ വെബ്സൈറ്റിലെ അംഗീകൃത മുൻകരുതലുകളെ കുറിച്ച് പൂർണ്ണമായ ഒരു PDF ഫയൽ ഇവിടെ കണ്ടെത്താം.\nനിപാ വൈറസ് എങ്ങനെ വേർതിരിച്ചറിയാൻ കഴിയും?\nകേരളത്തിൽ കാലവർഷം ആരംഭിച്ചു കഴിഞ്ഞു. ഡെങ്കി പനി, ലെപ്റ്റോസ്പൈറോസിസ് എന്നിവ സാധാരണ ഗതിയിൽ വരുന്ന സമയമാണ്. അപ്പോൾ, നിപാ വൈറസുമായി ബന്ധപ്പെട്ട ഒരു പനിയിൽ നിന്നും നിങ്ങൾ എങ്ങനെ വേർതിരിച്ചറിയാൻ പറ്റും?\nഒരു വ്യക്തിയിൽ നിപാ വൈറസ് ബാധയുണ്ടാകുമ്പോൾ ആദ്യം കടുത്ത പനിയാണുണ്ടാവുക. തലവേദന, ഓക്കാനം, ആശയക്കുഴപ്പം, ഛർദ്ദി, ക്ഷീണം, ഉറക്കം എന്നിവയാണ് സംഭവിക്കാനിടയുള്ള മറ്റ് ബന്ധപ്പെട്ട ലക്ഷണങ്ങൾ. അങ്ങനെ രോഗം വളരെ വേഗത്തിൽ പുരോഗമിക്കുന്നു ഒപ്പം എൻസെഫലിറ്റിസ് സംഭവിച്ചാൽ, നിങ്ങൾക്ക് അപസ്മാരം, ബോധം നഷ്ടപ്പെടൽ എന്നിവ പ്രതീക്ഷിക്കാവുന്നതാണ്, അത് ക്രമേണ ബോധക്ഷയത്തിലേക്കും പിന്നെ മരണത്തിലേക്കും ഇടയാകും. നിപാ വൈറസ് ബാധയിൽ ന്യൂമോണിയ പോലെ സമാനമായ ലക്ഷണം കാണപ്പെടാറുണ്ട്. ശ്വാസതടസ്സം, കടുത്ത നെഞ്ച് വേദന, ശ്വാസം മുട്ടൽ മുതലായവ ലക്ഷണങ്ങളാണ്. ക്ലിനിക്കൽ കണ്ടെത്തലുകളിൽ നിന്ന് നിപാ വൈറസ് കണ്ടെത്തുന്നത് വളരെ പ്രയാസമാണ്, കൂടാതെ ഇലക്ട്രോൺ മൈക്രോസ്കോപ്പ് പരിശോധനകൾ വഴി വൈറസിനെ വേർതിരിച്ചെടുക്കാൻ വേണ്ടി രോഗികളിൽ നിന്നും രക്ത സാമ്പിളുകൾ എടുക്കുന്നതാണ്.\nഅപ്പോൾ, കഴിഞ്ഞ ആഴ്ച നിപ്പാ വൈറസ് ഉണ്ടെന്ന് സ്ഥിരീകരിച്ച ഒരാളെ നിങ്ങൾ സന്ദർശിച്ചിട്ടുണ്ടെങ്കിൽ എന്തു ചെയ്യണം? പരിഭ്രാന്തരാകരുത്, നിങ്ങളുടെ അടുത്തുള്ള ആരോഗ്യ കേന്ദ്രങ്ങളിൽ സന്ദർശിച്ച് അവിടെ നിന്നും ഉപദേശം തേടുക. മറ്റു നാഡീവ്യൂഹത്തിലേക്ക് ലക്ഷണങ്ങൾ പടർന്നാൽ, നിങ്ങൾ ഐസൊലേഷൻ വാർഡ് പ്രവർത്തിക്കുന്ന മെഡിക്കൽ കോളേജ് അല്ലെങ്കിൽ ജില്ലാ ആശുപത്രി പോലെയുള്ള ഒരു പ്രാദേശിക ആശുപത്രി സന്ദർശിക്കുക.\nനിങ്ങൾ സംരക്ഷിത മുഖംമൂടികൾ ധരിക്കേണ്ടതുണ്ടോ?\nനിങ്ങൾ ഒരു ആരോഗ്യ പ്രവർത്തകനാണെങ്കിൽ തീർച്ചയായും ധരിക്കണം. നിങ്ങൾ ജോലിയിൽ നിന്നും വിരമിക്കുന്നത് വരെ മുകളിൽ പറഞ്ഞിട്ടുള്ള ലിങ്ക് വായിച്ചു അത് ശ്രദ്ധയോടെ പ്രവർത്തിക്കുക.\nനിങ്ങൾ ഒരു ആരോഗ്യ പരിചരണ പ്രവർത്തകനാണെങ്കിൽ, നിങ്ങൾ 24.മണിക്കൂറും മുഖംമൂടി ധരിക്കേണ്ട ആവശ്യമില്ല. നിങ്ങൾ മാർക്കറ്റിൽ പോവുമ്പോൾ അല്ലെങ്കിൽ ഷോപ്പിംഗ് നടത്തുമ്പോൾ, മുഖംമൂടി ധരിക്കേണ്ട ആവശ്യമില്ല.\nനിപാ വൈറസ് ഉണ്ടെന്ന് സ്ഥിരീകരിച്ചിട്ടുള്ള ഒരു ബന്ധുവിനെയോ സുഹൃത്തിനെയോ നിങ്ങൾ ആശുപത്രിയിൽ പരിചരിക്കുകയാണെങ്കിൽ നിങ്ങൾ ഒരു മുഖംമൂടി നിർബന്ധമായി ധരിക്കണം. ആ സാഹചര്യത്തിൽ, നിങ്ങൾ ഒരു ആരോഗ്യ പരിചരണ പ്രവർത്തകനിൽ നിന്ന് വ്യത്യസ്തനല്ല, സാർവത്രിക മുൻകരുതലുകൾ പിൻപറ്റുന്നത് തന്നെയാണ് ഇവിടെ ഉത്തമം.\nപരിചരണത്തിന്റെ ആദ്യ ഘട്ടത്തിൽ ഡോക്ടർമാരും നഴ്സുമാരും ശസ്ത്രക്രിയയ്ക്കു വേണ്ടിയുളള മാസ്ക് ധരിക്കാൻ ഉപദേശം നൽകുന്നു. N95 മാസ്കുകൾ ലഭ്യമല്ലെങ്കിൽ,3സാധാരണ മാസ്കുകൾ ഉപയോഗിക്കുക കൂടാതെ അവ തുടർച്ചയായും അനാവശ്യമായി നീക്കം ചെയ്യാതിരിക്കുക.\n3M N95 മാസ്കുകൾ ആമസോണിൽ ലഭ്യമാണ്, ഇതിന്റെ ലിങ്ക് ഇവിടെ ക്ലിക്ക് ചെയ്യുക\nഇതുപോലുള്ള നല്ല ഒരു സാനിറ്റൈസറും ഉപയോഗിക്കുക.\nനിങ്ങൾക്ക് ഈ ലേഖനം ഇഷ്ടപെട്ടെന്ന് എന്ന് കരുതുന്നു. നിങ്ങൾക്ക് ഇത് സഹായകരമായിരുന്നോ? നിങ്ങൾക്ക് എന്തെങ്കിലും ചോദ്യങ്ങളും അഭിപ്രായങ്ങളുണ്ടെങ്കിൽ, നിങ്ങൾ ചുവടെ എഴുതുക, കൂടാതെ നിങ്ങൾക്ക് ഈ ലേഖനം ഇഷ്ടപ്പെടുകയാണെങ്കിൽ മറ്റുള്ളവരുമായി പങ്കിടുക.\nCategories Health Tips, Malayalam, Videos Tags Nipah Post navigation\nHow to deal with Children during the first few days at Preschool?\nDoctor recommended home remedies for common cold, cough & fever\nBest Online Doctor Consul... New online doctor consultation companies are popping up... 441 views\nPalliative care services... Online doctor consultation has numerous uses and I have... 292 views\nആരോഗ്യകരമായ ഭക്ഷണ പാത്രത്... ദിവസവും 1200 കലോറി കൃത്യമായി കഴിക്കണമെന്... 221 views\nSevere headache? Try thes... Severe headache at night? Wondering what to do when tha... 194 views\nഅംഗവൈകല്യമുള്ള കുഞ്ഞിനെയാ... ഈ അടുത്തായിരുന്നു രവി കിരൺ എന്ന നാല് വയസ്സുള്ള കുട്ടി എ... 184 views


admin – News Creators\nFri,7 August, 2020 Fri,7 August, 2020\nകരിപ്പൂർ വിമാനത്താവളത്തിലെത്തിയ എയർ ഇന്ത്യ എക്സ്പ്രസ് വിമാനം റൺവേയിൽ നിന്ന് തെന്നിമാറി. അപകടത്തിൽ നിരവധി പേർക്ക് പരുക്കുണ്ട്. പരുക്കേറ്റവരെ ആശുപത്രിയിലേക്ക് മാറ്റിക്കൊണ്ടിരിക്കുകയാണ്. ദുബായിൽ നിന്നെത്തിയ എയർ ഇന്ത്യ വിമാനമാണ് പകടത്തിൽ പെട്ടതെന്നാണ് പ്രാഥമിക നിഗമനം. ഡൽഹിയിൽ നിന്നുള്ള വിമാനമാണെന്ന വിവരവും ലഭിക്കുന്നുണ്ട്. ലാൻഡ് ചെയ്യുന്നതിനിടെ റൺവേയിലൂടെ മുഴുവൻ ഓടിയ ശേഷം വിമാനം അതിനപ്പുറമുള്ള ക്രോസ് റോഡിലേക്ക് കടക്കുകയായിരുന്നു. വിമാനത്തിൻ്റെ മുൻഭാഗം കൂപ്പുകുത്തി. പരുക്കേറ്റവരെ കൊണ്ടോട്ടി ആശുപത്രിയിലേക്കും കോഴിക്കോട് മെഡിക്കൽ കോളജിലേക്കും […]\nSun,2 August, 2020\nകേന്ദ്ര ആഭ്യന്തര മന്ത്രി അമിത് ഷായ്ക്ക് കൊവിഡ്. കേന്ദ്രമന്ത്രി സഭയൈൽ ഒരു അംഗത്തിന് കൊവിഡ് ബാധിക്കുന്നത് ഇത് ആദ്യമായാണ്. അമിത് ഷാ തന്നെയാണ് തൻ്റെ ട്വിറ്റർ ഹാൻഡിലിലൂടെ വിവരം പങ്കുവച്ചത്. ‘രോഗലക്ഷണങ്ങൾ കണ്ടതിനെ തുടർന്ന് ഞാൻ ടെസ്റ്റ് നടത്തുകയും ഫലം പോസിറ്റീവ് ആവുകയും ചെയ്തു. എൻ്റെ ആരോഗ്യം ഭേദപ്പെട്ട നിലയിലാണ്. പക്ഷേ, ഡോക്ടർമാരുടെ ഉപദേശപ്രകാരം എന്നെ ആശുപത്രിയിൽ പ്രവേശിപ്പിക്കുന്നു. കഴിഞ്ഞ കുറച്ച് ദിവസങ്ങളായി എന്നോട് സമ്പർക്കം പുലർത്തിയവർ നിരീക്ഷണത്തിൽ പോവുകയും […]\nസംസ്ഥാനത്ത് ഇന്ന് ആറ് കൊവിഡ് പേര് കൊവിഡ് ബാധിച്ച് മരിച്ചു. എറണാകുളം, മലപ്പുറം, കാസർഗോഡ്, കണ്ണൂർ, ഇടുക്കി എന്നീ ജില്ലകളിലാണ് കൊവിഡ് മരണങ്ങളുണ്ടായത്. ഇടുക്കി നെടുങ്കണ്ടത്ത് ചികിത്സയിലിരിക്കെ മരിച്ച വീട്ടമ്മയ്ക്ക് കൊവിഡ് സ്ഥിരീകരിച്ചു. മരിച്ചത് തൂക്കുപാലം സ്വദേശി ഏലിക്കുട്ടി ദേവസ്യയാണ് (58). എറണാകുളത്ത് മെഡിക്കൽ കോളജിൽ ചികിത്സയിലായിരുന്ന ആലുവ കീഴ്മാട് സ്വദേശിയും മരിച്ചു. സി കെ ഗോപിയാണ് മരിച്ചത്. 70 വയസായിരുന്നു. ഇദ്ദേഹത്തിന് ഹൃദയസംബന്ധമായ അസുഖങ്ങൾ ഉണ്ടായിരുന്നു. കൂടാതെ ഇന്നലെ […]\nFri,31 July, 2020 Fri,31 July, 2020\nകേരളത്തില് ഇന്ന് 1310 പേര്‍ക്ക് കോവിഡ്-19 സ്ഥിരീകരിച്ചു. ഇന്നലത്തെ 425 പേരുടേയും ഇന്നത്തെ 885 പേരുടേയും പരിശോധനാഫലം ചേര്‍ന്നുള്ളതാണിത്. (ഇന്നലെ ചില സാങ്കേതിക കാരണങ്ങളാല് ഉച്ചവരെയുള്ള ഫലം മാത്രമേ റിപ്പോര്‍ട്ട് ചെയ്യാന് കഴിഞ്ഞിരുന്നുള്ളൂ) തിരുവനന്തപുരം, പാലക്കാട് കാസര്‍ഗോഡ് ജില്ലകളിലെ ഫലമായിരുന്നു ബാക്കിയായിരുന്നത്. ഇതുംകൂടി ചേര്‍ത്ത് തിരുവനന്തപുരം ജില്ലയിലെ 320 പേര്‍ക്കും, എറണാകുളം ജില്ലയിലെ 132 പേര്‍ക്കും, പത്തനംതിട്ട ജില്ലയിലെ 130 പേര്‍ക്കും, വയനാട് ജില്ലയിലെ 124 പേര്‍ക്കും, കോട്ടയം ജില്ലയിലെ […]\nThu,30 July, 2020 Fri,31 July, 2020\nതിരുവനന്തപുരം: സംസ്ഥാനത്ത് ഇന്ന് 506 പേർക്ക് കൂടി കോവിഡ്-19 സ്ഥിരീകരിച്ചു. കോവിഡ് അവലോകനയോഗത്തിന് ശേഷം നടന്ന വാർത്താസമ്മേളനത്തിൽ മുഖ്യമന്ത്രി പിണറായി വിജയനാണ് ഇന്നത്തെ കോവിഡ് കണക്കുകൾ അറിയിച്ചത്. ഇതിൽ 375 പേർക്ക് സമ്പർക്കത്തിലൂടെയാണ് രോഗബാധ. ഇന്നത്തെ കണക്ക് പക്ഷേ അപൂർണമാണ്. ഐസിഎംആർ വെബ് പോർട്ടലുമായി ബന്ധപ്പെട്ട് സാങ്കേതിക ജോലികൾ നടക്കുന്നതിനാൽ ഉച്ച വരെയുള്ള ഫലമാണ് ഉൾപ്പെടുത്തിയിരിക്കുന്നത്. രണ്ട് മരണവും ഇന്ന് റിപ്പോർട്ട് ചെയ്തിട്ടുണ്ട്. കോഴിക്കോട് പള്ളിക്കണ്ടി സ്വദേശി 77 വയസ്സുള്ള […]\nഇടുക്കി: കൊവിഡ് വൈറസ് ബാധയെ തുരത്താമെന്ന് പറഞ്ഞ് കണ്ടെയ്ന്‍മെന്റ് സോണുകളിലെ വീടുകള് കയറിയിറങ്ങി പ്രാര്‍ഥന നടത്തിയ പാസ്റ്റര്‍ക്ക് രോഗം സ്ഥിരീകരിച്ചു. ഇടുക്കി പട്ടുമല സ്വദേശിയായ പാസ്റ്റര്‍ക്കാണ് രോഗം സ്ഥിരീകരിച്ചത്. പീരുമേട് പഞ്ചായത്തിലെ കണ്ടെയ്ന്‍മെന്റ് സോണായ 13-ാം വാര്‍ഡിലായിരുന്നു സംഭവം. ആരോഗ്യപ്രവര്‍ത്തകരുടെ കര്‍ശനനിര്‍ദേശം മറികടന്നാണ് പാസ്റ്റര് വീടുകളില് കയറിയിറങ്ങി പ്രാര്‍ഥന നടത്തിയത്. തുടര്‍ന്ന് പാസ്റ്ററെ പൊലീസും ആരോഗ്യ പ്രവര്‍ത്തകരും ചേര്‍ന്ന് പിടികൂടുകയായിരുന്നു. പിന്നീട് പീരുമേട്ടിലെ ക്വാറന്റീന് കേന്ദ്രത്തില് എത്തിക്കുകയും കൊവിഡ് നിയന്ത്രണങ്ങള് […]\nThu,30 July, 2020 Sun,2 August, 2020\nനടൻ അനിൽ മുരളി അന്തരിച്ചു. കരൾ സംബന്ധമായ അസുഖത്തെ തുടർന്നാണ് അന്ത്യം. ഇന്ന് ഉച്ചയോടെ കൊച്ചിയിൽ വച്ചാണ് അനിൽ മുരളി മരിച്ചത്. ടെലിവിഷൻ സീരിയലിലൂടെ അഭിനയരംഗത്ത് എത്തിയ അനിൽ ഇരുനൂറോളം ചിത്രങ്ങളിലാണ് വേഷമിട്ടിട്ടുള്ളത്. കന്യാകുമാരിയിലെ ഒരു കവിതയാണ് അനിലിന്റെ ആദ്യ ചിത്രം. പിന്നീട് ബോക്‌സർ, ഇവർ, ചാക്കോ രണ്ടാമൻ, ബാബ കല്യാണി, പുതിയ മുഖം തുടങ്ങി നിരവധി ചിത്രങ്ങളിൽ വേഷമിട്ടു.


Sunday 23rd January, 2022 | 12:18:05 AM\n2021 ഒക്ടോബർ 19 ചൊവ്വ\n🙏ഇടുക്കി ഡാം ഇന്ന് രാവിലെ 11 തുറക്കും.\n50 സെൻ്റീമീറ്ററാണ് തുറക്കുക. പമ്പാ അണക്കെട്ടിൻ്റെ2ഷട്ടറുകൾ ഇന്ന് പുലർച്ചെ 5ന് തുറന്നു.പത്തനംതിട്ട കക്കി- ആനത്തോട് ഡാമിൻ്റെ രണ്ട് ഷട്ടറുകൾ ഇന്നലെ 60 സെൻ്റീമീറ്റർ തുറന്നിരുന്നു.\n🙏ഇടമലയാർ ,പമ്പാ ഡാം മുകൾ രാവിലെ6മണിക്ക് തുറന്നു.\nഡാമുകൾ തുറക്കുമ്പോൾ വേണ്ട ജാഗ്രത നിർദേശം എല്ലായിടത്തും നൽകിയിട്ടുണ്ട്. ആളുകളെ സുരക്ഷിത സ്ഥാനത്തേക്ക് മാറ്റാനുള്ള നടപടി സ്വീകരിച്ചു. അധികൃതർ നൽകുന്ന നിർദേശങ്ങൾ അനുസരിക്കാനും അതീവ ജാഗ്രത പാലിക്കാനും എല്ലാവരും തയ്യാറാവണമെന്ന് മുഖ്യമന്ത്രി അഭ്യർത്ഥിച്ചു.\n🙏സംസ്ഥാനത്ത് ഇപ്പോൾ 240 ദുരിതാശ്വാസ ക്യാമ്പുകൾ പ്രവർത്തിക്കുന്നുണ്ട്. അവയിൽ 2541 കുടുംബങ്ങളിലെ 9081 പേരാണുള്ളത്. ക്യാമ്പുകളിൽ ആവശ്യമായ എല്ലാ സജ്ജീകരണങ്ങളും ഉറപ്പുവരുത്താൻ നിർദ്ദേശം നൽകിയിട്ടുണ്ടെന്നും മുഖ്യമന്ത്രി അറിയിച്ചു.\n🙏സംസ്ഥാനത്ത് മഴ തുടരുന്ന സാഹചര്യത്തിൽ വെള്ളം തുറന്നു വിടാൻ തീരുമാനിച്ച അണക്കെട്ടുകൾക്ക് ചുറ്റുമുള്ള പ്രദേശങ്ങളിലെ ജനങ്ങൾ അതീവ ജാഗ്രത പുലർത്തണമെന്ന് മുഖ്യമന്ത്രി പിണറായി വിജയൻ. അണക്കെട്ടുകളിലെ ജലനിരപ്പ് നിരീക്ഷിക്കുന്നതിന് സർക്കാർ നിയോഗിച്ച കമ്മിറ്റി തീരുമാനപ്രകാരമാണ് മൂന്ന് ഡാമുകളിലെ വെള്ളം തുറന്നു വിടുന്നത്.\nഎല്ലാ മുൻകരുതലുകളും സ്വീകരിച്ചാണ് ഷട്ടറുകൾ തുറക്കുക.\n🙏സംസ്ഥാനത്ത് നാളെ മുതൽ മഴ കനക്കും. നാളെ 11 ജില്ലകളിൽ യെല്ലോ അലർട്ട് പ്രഖ്യാപിച്ചു.24 വരെ മഴ തുടരുമെന്നാണ് കാലാവസ്ഥ പ്രവചനം.\n🙏 ശംഖുമുഖം വെട്ടുകാട് മാദ്രേ ദേ ദേവൂസ് ദേവാലയത്തിലെ ക്രിസ്തുരാജത്വ തിരുനാൾ കോവിഡ് മാനദണ്ഡങ്ങൾ പാലിച്ച് നടത്തും.നവംബർ12 മുതൽ 21 വരെയാണ് തിരുന്നാൾ .12 ന് ഉച്ചയ്ക്ക്3ന് ശേഷം കോർപ്പറേഷൻ പരിധിയിൽ പ്രാദേശിക അവധി നൽകും.\nPrevious articleബാലന്‍റെ മരണം പേവിഷബാധയേറ്റെന്ന് നിഗമനം\nNext articleഈസിയായി തയ്യാറാക്കാവുന്ന സിംപിൾ ഫെയ്സ് പായ്ക്കുമായി ഡിംപിൾ റോസ്


Amy Jackson’s ROBOT look | മേക്കിങ് വീഡിയോയ്ക്ക് പിന്നാലെ ആമി ജാക്‌സൺ ഫസ്റ്റ് ലുക്ക് എത്തി; നടിയുടെ റോബോ ഗേളിന്റെ ഗെറ്റപ്പിലുള്ള ചിത്രം പുറത്ത് വിട്ടത് സംവിധായകൻ ശങ്കർ - MarunadanMalayali.com\nമേക്കിങ് വീഡിയോയ്ക്ക് പിന്നാലെ ആമി ജാക്‌സൺ ഫസ്റ്റ് ലുക്ക് എത്തി; നടിയുടെ റോബോ ഗേളിന്റെ ഗെറ്റപ്പിലുള്ള ചിത്രം പുറത്ത് വിട്ടത് സംവിധായകൻ ശങ്കർ\nOctober 13, 2017 | 07:55 AM IST | Permalink\nരജനിയുടെ സൂപ്പർ ഹിറ്റ് ചിത്രം യെന്തിരന്റെ രണ്ടാം ഭാഗം 2.0 റിലീസിന് തയ്യാറെടുക്കുകയാണ്. ശങ്കർ സംവിധാനം ചെയ്യുന്ന സിനിമയിൽ അത്ഭുതങ്ങളുടെ വേലിയേറ്റമുണ്ടാകുമെന്ന വാർത്തകളാണ് പുറത്തു വരുന്നത്. ഇപ്പോഴിതാ ചിത്രത്തിലെ നായിക ആമി ജാക്‌സന്റെ ഫസറ്റ് ലുക്ക് എത്തിയിരിക്കുകയാണ്. റോബോ ഗേളിന്റെ ഗെറ്റപ്പിൽ ആണ് ആമി ജാക്‌സണിന്റെ പുറത്തിറക്കിയത്.\nശങ്കർ തന്നെയാണ് ചിത്രം ട്വിറ്ററിലൂടെ പുറത്തുവിട്ടത്. നേരത്തെ ചിത്രത്തിന്റെ മെയ്‌ക്കിങ് വീഡിയോ അണിയറ പ്രവർത്തകർ പുറത്തുവിട്ടിരുന്നു. ബോളിവുഡ് സൂപ്പർ താരം അക്ഷയ് കുമാറാണ് വില്ലൻ.\nരജനീകാന്ത്-അക്ഷയ് കുമാർ കേന്ദ്ര കഥാപാത്രങ്ങളായെത്തുന്ന ബ്രഹ്മാണ്ഡ ചിത്രമാണ് 2.0. ഇന്ത്യയിൽ മാത്രമല്ല ആഗോളതലത്തിൽതന്നെ വലിയ റിലീസിനാണ് ചിത്രം ഒരുങ്ങുന്നത്. 15 ഭാഷകളിലായാണ് ചിത്രം റിലീസ് ചെയ്യുന്നത്. ജാപ്പനീസ്, ചൈനീസ്, കൊറിയൻ ഭാഷകളിൽ ചിത്രം പുറത്തിറങ്ങുമെന്നാണ് സൂചന. ഇന്ത്യയിൽ വലിയ റിലീസിനാണ് ചിത്രം തയ്യാറെടുക്കുന്നത്. ഇന്ത്യയിൽ മാത്രം 7000 സ്‌ക്രീനുകളിലാണ് ചിത്രം പ്രദർശനത്തിനെത്തുന്നത്.


കൊവിഡ്: സൗദിയില് ഇഖാമ ഫീസ് മൂന്നുമാസം കഴിഞ്ഞ് അടച്ചാല് മതി\nWed Oct 27 2021 09:17:14 GMT+0530 (India Standard Time)\n. 2020 മാര്‍ച്ച് 18 മുതല് 2020 ജൂണ് 16 വരെയുള്ള ഘട്ടത്തില് കാലാവധി അവസാനിച്ചവരുടെ ഇഖാമയാണ് പുതുക്കി നല്‍കുക.\nNSH10 April 2020 3:31 AM GMT\nദമ്മാം: കൊവിഡ് 19 പ്രതിസന്ധിഘട്ടത്തില് സഹായവുമായി സൗദി ജവാസാത്. പ്രവാസികളുടെ തിരിച്ചറിയല് രേഖയായ ഹവിയ്യത് മുഖിം അവാസാനിച്ചവര്‍ക്ക് താല്‍ക്കാലികമായി ഫീസില്ലാതെ പുതുക്കി നല്‍കും. ഫീസ് മൂന്നുമാസം കഴിഞ്ഞ് അടച്ചാല് മതി.\n2020 മാര്‍ച്ച് 18 മുതല് 2020 ജൂണ് 16 വരെയുള്ള ഘട്ടത്തില് കാലാവധി അവസാനിച്ചവരുടെ ഇഖാമയാണ് പുതുക്കി നല്‍കുക. ഇതുകൂടാതെ സര്‍ക്കാര് സ്ഥാപനങ്ങള് സര്‍ക്കാരിന് നല്‍കേണ്ട ഫീസുകളും മൂന്നുമാസം കഴിഞ്ഞ് നല്‍കിയാല് മതിയാവുമെന്ന് അധികൃതര് അറിയിച്ചു.\nCovid Saudi Iqama fees pays after three months


ആയിഷ മണവാട്ടിയായി വീട്ടിലെത്തിയിട്ട് ഒരാഴ്ച തികഞ്ഞില്ല…. അവളിന്ന് പള്ളിക്കാട്ടിലെ ആറടി മണ്ണിലാണ്….!! – Intensive Promoter\nHome / Lifestyle / ആയിഷ മണവാട്ടിയായി വീട്ടിലെത്തിയിട്ട് ഒരാഴ്ച തികഞ്ഞില്ല…. അവളിന്ന് പള്ളിക്കാട്ടിലെ ആറടി മണ്ണിലാണ്….!!\nആയിഷ മണവാട്ടിയായി വീട്ടിലെത്തിയിട്ട് ഒരാഴ്ച തികഞ്ഞില്ല…. അവളിന്ന് പള്ളിക്കാട്ടിലെ ആറടി മണ്ണിലാണ്….!!\nIntensive Promo May 8, 2018\tLifestyle Leaveacomment 527 Views\nആയിഷ മണവാട്ടിയായി വീട്ടിലെത്തിയിട്ട് ഒരാഴ്ച തികഞ്ഞില്ല…. അവളിന്ന് പള്ളിക്കാട്ടിലെ ആറടി മണ്ണിലാണ്….\nഭർത്താവിന്റെ ഉമ്മയും ഉപ്പയും രണ്ടു അനിയന്മാരും അടങ്ങുന്ന കൊച്ചു കുടുംബം…. പെണ്മക്കളില്ലാത്ത നഫീസുമ്മക്ക് അവൾ മരുമകളല്ല.. മകളായിരുന്നു…..\nവെള്ളിയാഴ്ച ഉച്ച ഭക്ഷണം കഴിച്ചു പാത്രം കഴുകിക്കൊണ്ടിരുന്നപ്പോൾ സിങ്കിൽ വെള്ളം പോകാതെ കച്ചറ അടഞ്ഞു… ഇറച്ചിയുടെ എല്ലും മറ്റു ഭക്ഷണ അവശിഷ്ടങ്ങളും കൈകൊണ്ട് എടുത്തു മാറ്റുന്നതിനിടയിൽ ആയിഷയുടെ കയ്യിലൊന്ന് കോറി… ചെറുതായിട്ട് മുറിയുകയും അൽപ്പം രക്തം പൊടിയുകയും ചെയ്തിരുന്നു….\nമുള്ളിലെന്തിലെങ്കിലും കോറിയതാവും… നീ എന്തിനാ മോളെ കൈകൊണ്ട് അതൊക്കെ വിര്ത്തിയാക്കിയേ… ഉമ്മയുടെ വാക്കുകൾ മുഴുവനാക്കുന്നതിനു മുന്നേ ആയിഷ തളർന്നു വീണിരുന്നു… വായിൽ നിന്നും നുരയും പതയും വരുകയും ചെയ്തു…. അഞ്ചു മിനിറ്റ് സമയം കൊണ്ട് മരണം സംഭവിച്ചു…. ആയിഷയുടെ ശരീരം നീലനിറം ആയിരുന്നു……\nആളുകളെത്തി എന്തു സംഭവിച്ചു എന്ന് പറയാൻ പോലും കഴിയാത്ത അവസ്ഥ….ഒരുവിധം കയ്യിലൊരു മുള്ള് കോറിയിരുന്നു… അതിനെന്റെ മോള് മരിക്കുമോ…. എന്ന് കണ്ണീരോടെ അവര് പറയുന്നുണ്ടായിരുന്നു…..\nസിങ്ക് പരിശോധിച്ച ആളുകൾ ഒന്നു ഞെട്ടി….. ഉഗ്ര വിഷമുള്ള ഒരു പാമ്പ് അതിനുള്ളിൽ ഉണ്ട്… സിങ്കിൽ നിന്നും വെള്ളം പോകുന്ന പൈപ്പ് തോട്ടത്തിലെ തെങ്ങിന്റെ ചുവട്ടിലാണ്…അതിനുള്ളിലൂടെ കയറിക്കൂടി സിങ്കിലെത്തിയതാവാം…\nജനിച്ചാൽ മരണം സുനിക്ഷിതമാണ്…. എങ്കിലും സൂക്ഷിക്കുക…. ഇങ്ങനുള്ള പൈപ്പുകൾ ഉണ്ടെങ്കിൽ നെറ്റ് കൊണ്ട് വായ്‌ഭാഗം അടച്ചിട്ട് തെങ്ങിന്റെ ചുവട്ടിൽ ഇടാൻ ശ്രമിക്കുക…. കൈകൾ കൊണ്ട് വെസ്റ്റുകൾ എടുത്തു കളയാതെ മറ്റ് വസ്തുക്കൾ ഉപയോഗിച്ചു കളയുക. സംഭവിച്ചതാണ്…. കേട്ടപ്പോ ഒരുപാട് സങ്കടം തോന്നി…. ഇനി ആർക്കും ഇങ്ങിനെ സംഭവിക്കാതിരിക്കട്ടെ…\nPrevious ഇതുപോലുള്ള ആദ്യരാത്രി ഇനിയൊരു പെണ്‍കുട്ടിക്കും ഉണ്ടാവാതിരിക്കട്ടെ; തന്റെ ആദ്യരാത്രിയെ കുറിച്ച് യുവതിയുടെ നെഞ്ച് തകര്‍ക്കുന്ന കുറിപ്പ് വൈറല്..!!\nNext ആദ്യ രാത്രി തന്നെ ജീവിതം തല്ലികെടുത്തരുത്… ചില കാര്യങ്ങള് ശ്രദ്ധിച്ചാല് മനോഹരമാക്കാം ജീവിതം


UUKMA News ത്രിരാഷ്‌ട്ര ട്വന്റി 20 ക്രിക്കറ്റ് : ഇന്ത്യക്ക് നാടകീയ ജയം - UUKMA News ത്രിരാഷ്‌ട്ര ട്വന്റി 20 ക്രിക്കറ്റ് : ഇന്ത്യക്ക് നാടകീയ ജയം - UUKMA News\nകൊളംബോ: നിദാഹാസ് ട്രോഫിക്കു വേണ്ടിയുള്ള ത്രിരാഷ്‌ട്ര ട്വന്റി 20 ക്രിക്കറ്റ് ഫൈനലില് ഇന്ത്യക്ക് നാലു വിക്കറ്റിന്റെ ത്രസിപ്പിക്കുന്ന ജയം. ഇന്നലെ അവസാന പന്തു വരെ ആവേശം നിറഞ്ഞു നിന്ന മത്സരത്തില് അവസാന പന്തില് സിക്‌സര് പറത്തി ദിനേഷ് കാര്‍ത്തിക്കാണ് ഇന്ത്യക്ക് ജയമൊരുക്കിയത്.\n12 പന്തില് ജയിക്കാന് 34 റണ്‍സ് വേണ്ടിയിരിക്കെ ക്രീസിലെത്തിയ കാര്‍ത്തിക് റൂബല് ഹൊസൈന് എറിഞ്ഞ 19-ാം ഓവറില് 22 റണ്‍സാണ് അടിച്ചു കൂട്ടിയത്. തുടര്‍ന്ന് അവസാന ഓവറിലേക്കു കളി നീണ്ടപ്പോള് ഒരു പന്തു ശേഷിക്കെ ജയത്തിന് അഞ്ചു റണ്‍സ് എന്ന നിലയിലായിരുന്നു ഇന്ത്യ.\nസൗമ്യ സര്‍ക്കാര് എറിഞ്ഞ പന്ത് കവറിനു മീതേ സിക്‌സറിനു പായിച്ചു കാര്‍ത്തിക് ഇന്ത്യയെ വിജയതീരത്തെത്തിക്കുകയായിരുന്നു. എട്ടു പന്തില് നിന്ന് രണ്ടു ബൗണ്ടറികളും മൂന്നു സിക്‌സറുകളും സഹിതം 29 റണ്‍സുമായി കാര്‍ത്തിക് പുറത്താകാതെ നിന്നു.\nആദ്യം ബാറ്റു ചെയ്‌ത ബംഗ്ലാദേശ് എട്ടു വിക്കറ്റിന് 166 റണ്‍സാണ് നേടിയത്. ഇതു പിന്തുടര്‍ന്ന് ഇന്ത്യക്കുവേണ്ടി അര്‍ധസെഞ്ചുറി നേടിയ നായകന് രോഹിത് ശര്‍മയാണ് പോരാട്ടം നയിച്ചത്.രോിഹത് 42 പന്തില് നിന്ന് നാലു ബൗണ്ടറികളും മൂന്നു സിക്‌സറുകളും സഹിതം 56 റണ്‍സ് നേടി. മനീഷ് പാണ്ഡെ(28), കെ.എല്. രാഹുല്(24), വിജയ്‌ശങ്കര്(17) എന്നിവരാണ് ഇന്ത്യയുടെ മറ്റു പ്രധാന സ്‌കോറര്‍മാര്.\nനേരത്തെ ടോസ് നേടിയ ഇന്ത്യന് നായകന് ബംഗ്ലാദേശിനെ ബാറ്റിങ്ങിന് അയയ്‌ക്കുകയായിരുന്നു. തുടക്കത്തിലെ പതര്‍ച്ചയ്‌ക്കു ശേഷം സാബിര് റഹ്‌മാന്റെ മിന്നുന്ന അര്‍ധസെഞ്ചുറിയുടെ മികവിലാണ് അവര് മാന്യമായ സ്‌കോര് പടുത്തുയര്‍ത്തിയത്.\nതന്റെ കരിയറിലെ നാലാം അര്‍ധസെഞ്ചുറിയാണു സാബിര് ഇന്നലെ നേടിയത്. 50 പന്തില് നിന്ന് ഏഴു ബൗണ്ടറികളുടെയും നാലു സിക്‌സറുകളുടെയും അകമ്പടിയോടെ 77 റണ്‍സാണ് ബംഗ്ലാ താരം നേടിയത്. സാബിറിനു പുറമേ ബാറ്റിങ് നിരയില് മറ്റാര്‍ക്കും മികച്ച പ്രകടനം കാഴ്‌ചവയ്‌ക്കാനായില്ല. 16 പന്തില് നിന്ന് രണ്ടു ബൗണ്ടറികളുടെ അകമ്പടിയോടെ 21 റണ്‍സ് നേടിയ മഹ്‌മദുള്ളയാണ് രണ്ടാമത്തെ മികച്ച സ്‌കോറര്.\nഓപ്പണര് തമീം ഇഖ്‌ബാല് (13 പന്തില് 15), ലിറ്റന് ദാസ് (ഒന്‍പത് പന്തില് 11), സൗമ്യ സര്‍ക്കാര്( രണ്ട് പന്തില് ഒന്ന്), മുഷ്‌ഫിഖര് റഹീം (12 പന്തില് ഒന്‍പത്), ഷാക്കിബ് അല് ഹസന് ( ഏഴു പന്തില് ഏഴ്), റുബല് ഹുസൈന് (പൂജ്യം) എന്നിവരാണ് ബംഗ്ലദേശ് നിരയില് പുറത്തായ മറ്റു ബാറ്റ്‌സ്മാന്മാര്.\nഇന്ത്യക്കു വേണ്ടി നാലോവറില് വെറും 18 റണ്‍സ് മാത്രം വഴങ്ങി മൂന്നു വിക്കറ്റ് വീഴ്‌ത്തിയ സ്‌പിന്നര് യൂസ്‌വേന്ദ്ര ചഹാലാണ് ബൗളിങ്ങില് തിളങ്ങിയത്. രണ്ടു വിക്കറ്റുമായി ജയ്‌ദേവ് ഉനാദ്‌കടും ഒരു വിക്കറ്റുമായി വാഷിങ്‌ടണ് സുന്ദറും ചഹാലിനു മികച്ച പിന്തുണ നല്‍കി.


2019 OCTOBER | Shalom Times Malayalam | Page 2\nഉത്തരേന്ത്യയില് മിഷന് പ്രദേശത്ത് തീക്ഷ്ണതയോടെ തന്റെ പൗരോഹിത്യശുശ്രൂഷ ചെയ്യുന്ന അജിത് അച്ചനെ ഓര്‍മ്മിക്കുന്നു. അതികഠിനമായി കൈകള്‍ക്ക് തളര്‍ച്ച അനുഭവപ്പെട്ടിരുന്നു അച്ചന്. തണുപ്പിന്റെ പ്രശ്‌നങ്ങളാണ് എന്ന് കരുതി ആദ്യം ആ വേദന അത്ര ഗൗരവത്തില് എടുത്തില്ല. പക്ഷേ […]\nഒരിക്കല് വിശുദ്ധ ബലിയില് സംബന്ധിക്കവേ എന്റെ മനസ്സ് വളരെ അസ്വസ്ഥമാവാന് തുടങ്ങി, ”പാപങ്ങളുടെ അഴുക്ക് പുരണ്ട എന്റെ ഹൃദയത്തിലേക്ക് എങ്ങനെ ഈശോയെ സ്വീകരിക്കും?” ഈ ചിന്തയ്ക്ക് പിന്നാലെ ഒരു കൂട്ടുകാരന് പറഞ്ഞ സംഭവം എന്റെ മനസ്സില് […]\nവിവാഹം കഴിഞ്ഞ് പതിനാറ് വര്‍ഷങ്ങള് തികയുന്നതിനുമുമ്പേ പ്രിയതമന് വിട പറഞ്ഞു. ആ വിവാഹബന്ധത്തിലെ ഒമ്പത് കുട്ടികളില് നാലുപേരും അകാലത്തില് മരണമടഞ്ഞു. കുടുംബജീവിതത്തെ കടപുഴക്കിയെറിയുന്ന വിനാശത്തിന്റെ കൊടുങ്കാറ്റ് ആഞ്ഞുവീശിയ ഒരു കുടുംബം. പക്ഷേ ആ കുടുംബത്തിലെ അമ്മയെക്കുറിച്ച് […]\nജോലിയുമായി ബന്ധപ്പെട്ട് എറണാകുളത്തായിരുന്നു 2002 കാലഘട്ടത്തില് ഞാന് താമസിച്ചിരുന്നത്. അന്ന് ഞാന് അക്രൈസ്തവനായിരുന്നു. ഒരിക്കല് ഞാന് മുടി വെട്ടാനായി പോയി. ബാര്‍ബര് ഷോപ്പില് ആ സമയത്ത് നല്ല തിരക്കായിരുന്നു. അതിനാല് ടീപോയില് ചലച്ചിത്രമാസികകള്‍ക്കൊപ്പം കിടന്നിരുന്ന ഒരു […]\nശരീരത്തിനും മനസിനും ഒരുപോലെ സൗഖ്യം ലഭിക്കുന്ന ഇടമാണ് കുമ്പസാരം. അവിടെ നടക്കുന്ന അത്ഭുതങ്ങള് നമ്മെ വിസ്മയിപ്പിക്കേണ്ടതാണ്. ഒരു സാധാരണ വൈദികനിലൂടെ ഈശോയ്ക്ക് മറഞ്ഞിരുന്ന് ഇങ്ങനെ പ്രവര്‍ത്തിക്കാന് സാധിക്കുന്നത് നമ്മെ അത്ഭുതപ്പെടുത്തേണ്ടേ? ആ നിമിഷംവരെ സംസാരിച്ചും കൂട്ടു […]\nഹൃദയഹാരിയായ ഒരു അനുഭവമായിരുന്നു അത്. 32 യുവതീയുവാക്കള് ജീസസ് യൂത്തിന്റെ ഒരു വര്‍ഷം നീണ്ടുനില്‍ക്കുന്ന ‘ഫുള്‍ടൈം കമ്മിറ്റ്‌മെന്റ്’ എടുത്ത് ഇറങ്ങുന്നു. ജോലിയും വരുമാനവും ഭാവിയും ഒന്നും നോക്കാതെ, കര്‍ത്താവിന് വേണ്ടി ജീവിക്കാന്, പ്രവര്‍ത്തിക്കാന്, തയാറായിക്കൊണ്ടുള്ള ഇറക്കം. […]


100 ശതമാനം പ്രീമിയം റിട്ടേണുമായി അഭി; മാനസികരോഗത്തിനും ഹോമിയോപ്പതിക്കും പരിരക്ഷ - Keralabhooshanam Daily 100 ശതമാനം പ്രീമിയം റിട്ടേണുമായി അഭി; മാനസികരോഗത്തിനും ഹോമിയോപ്പതിക്കും പരിരക്ഷ\nHome/BUSINESS/100 ശതമാനം പ്രീമിയം റിട്ടേണുമായി അഭി; മാനസികരോഗത്തിനും ഹോമിയോപ്പതിക്കും പരിരക്ഷ\nകൊച്ചി : നോണ് ബാങ്കിങ്ങ് ധനകാര്യ സേവനരംഗത്തെ മുന്‍നിരക്കാരായ, ആദിത്യ ബിര്‍ള ക്യാപ്പിറ്റലിന്റെ, സബ്‌സിഡിയറിയാ, ആദിത്യ ബിര്‍ള ഹെല്‍ത്ത് ഇന്‍ഷുറന്‍സ്, (അഭി) ഒട്ടേറെ പുതുമകളോടുകൂടിയ ആരോഗ്യ ഇന്‍ഷുറന്‍സ് പദ്ധതി അവതരിപ്പിച്ചു.\nവ്യവസായത്തില് തന്നെ ആദ്യമെന്ന് പറയാവുന്ന, 100 ശതമാനം വരെ ഹെല്‍ത്ത് ഇന്‍ഷുറന്‍സ് പ്രീമിയം റിട്ടേണ്‍സ് ആണ് അഭിയുടെ പ്രധാന പ്രത്യേകത. 100 ശതമാനം പ്രീമിയം റിട്ടേണ്‍സ് ഓഫര് ചെയ്യുന്ന ഏക ഇന്‍ഷുറന്‍സ് കമ്പനിയാണിത്.\nമരുന്നു വാങ്ങാനും. ഡയഗ്‌നോസ്റ്റിക് ടെസ്റ്റുകള്‍ക്കും, പ്രതിദിന ചികിത്സയ്ക്കും, ഔട്ട്‌പേഷ്യന്റ് ചെലവുകള്‍ക്കും ബദല് ചികിത്സാ ചെലവുകള് കവറേജ് ഉണ്ട്.\nമനോരോഗത്തിനുള്ള കൗണ്‍സലിംഗ് ഓഫര് നല്‍കുന്ന ഏഷ്യയിലെ ഏക ആരോഗ്യ ഇന്‍ഷുറന്‍സ് പ്ലാനാണിത്. പരിധിയില്ലാത്ത ഹോമിയോപ്പതി ടെലി മെഡിസിന് കവര് ചെയ്യുന്ന, ഏക പ്ലാനും, ആദിത്യ ബിര്‍ള ആരോഗ്യ ഇന്‍ഷുറന്‍സ് പോളിസിയാണ്.


രൂപ ദുര്‍ബലമായി; നേട്ടം കൊയ്തത് പ്രവാസികള് - :: Garshom :: ‹ :: Garshom ::\nസ്വന്തം ലേഖകന്Friday, August 16, 2019 3:38 pm\nദുബായ്: ഡോളറിനെതിരെ രൂപ ദുര്‍ബലമായതോടെ പ്രവാസികള്‍ക്ക് നേട്ടം. രാജ്യാന്തര വിപണിയില് യുഎഇ ദിര്‍ഹത്തിന് 19.49 രൂപയാണ് വ്യാഴാഴ്ചത്തെ നിരക്ക്. ഇതനുസരിച്ച് 51 ദിര്‍ഹം 34 ഫില്‍സിന് ഉപഭോക്താക്കള്‍ക്ക് 1000 ഇന്ത്യന് രൂപ ലഭിച്ചു. 5134 ദിര്‍ഹം അയച്ചാല് ഒരുലക്ഷം രൂപയും. ഒരു സൗദി റിയാലിന് 19.06 രൂപ, ഖത്തര് റിയാലിന് 19.64, ബഹ്‌റൈന് ദിനാറിന് 189.72, ഒമാന് റിയാലിന് 185.76, കുവൈത്ത് ദിനാറിന് 235.12 രൂപ എന്നിങ്ങനെയാണ് ഇന്ന് ലഭിച്ച രാജ്യാന്തര വിപണി നിരക്ക്.\nപണമിടപാട് സ്ഥാപനങ്ങളില് തിരക്ക് വര്‍ധിച്ചു. ഈ മാസം തുടക്കത്തില് തന്നെ രൂപ 19 കടന്നതോടെ പ്രവാസികള് മെച്ചപ്പെട്ട നിരക്കിനായി കാത്തിരിക്കുകയായിരുന്നു. നിക്ഷേപത്തിനായി കാശ് അയക്കുന്നവര് നിരക്ക് കൂടുന്നതിന് അനുസരിച്ച് എക്‌സ്‌ചേഞ്ചുകളിലെത്തുന്നതായി അധികൃതര് അറിയിച്ചു. ക്രെഡിറ്റ് കാര്‍ഡ് ഉപയോഗിച്ച് പണമയച്ചവരും കുറവല്ല.


ജൂണിനപ്പുറം നീണ്ടാല് ജിഡിപി 1% പിന്നോട്ടടിക്കും - FUTURE KERALA - Future Kerala\nആഗോള ജിഡിപിക്ക് മേല് 800 ബില്യണ് ഡോളറിന്റെ തിരിച്ചടി അനുമാനിക്കപ്പെടുന്നു\nചൈനയിലെ വ്യവസായങ്ങളുടെ 90 ശതമാനവും വൈറസ് ബാധ രൂക്ഷമായ മേഖലകളില്\nമുംബൈ: കൊറോണ വൈറസ് (കോവിഡ്-19) പകര്‍ച്ചവ്യാധി ജൂണ് മാസത്തിന് മുന്‍പ് പിടിച്ചുകെട്ടാനായില്ലെങ്കില് ആഗോള ജിഡിപി വളര്‍ച്ച 1% കുറഞ്ഞേക്കും. ചൈനീസ് സമ്പദ് ഘടനയില് ഉണ്ടാവുന്ന ആഘാതത്തിന്റെ അനുരണനങ്ങള് ആഗോള സാമ്പത്തിക രംഗത്തെയും സാരമായി ബാധിക്കുമെന്നതിനാലാണിത്. ഉപദേശക സ്ഥാപനമായ ഡണ് ആന്‍ഡ് ബ്രാഡ്‌സ്ട്രീറ്റിന്റെ റിപ്പോര്‍ട്ടാണ് ഈ ആശങ്ക പങ്കുവെക്കുന്നത്. എത്ര വേഗത്തില് വൈറസിനെ നിയന്ത്രണ വിധേയമാക്കുന്നു എന്നതിനെ അനുസരിച്ചായിരിക്കും ആഗോള ബിസിനസിന് മേലുള്ള ആഘാതമെന്നും റിപ്പോര്‍ട്ട് നിരീക്ഷിക്കുന്നു. 800 ബില്യണ് ഡോളറിന്റെയെങ്കിലും തിരിച്ചടിയാണ് ഇപ്പോള് അനുമാനിക്കപ്പെടുന്നത്.\nഇപ്പോള്‍ത്തന്നെ വൈറസ് ചൈനയുടെ സമ്പദ്‌വ്യവസ്ഥയെയും ഉല്‍പ്പാദന മേഖലയെയും ഗുരുതരമായി പിന്നോട്ടടിപ്പിച്ചിട്ടുണ്ടെന്ന് റിപ്പോര്‍ട്ട് വ്യക്തമാക്കുന്നു. ചൈനയിലെ വ്യവസായങ്ങളുടെ 90 ശതമാനവും വൈറസ് ഏറ്റവുമധികം ബാധിച്ചിരിക്കുന്ന മേഖലകളിലാണ് സ്ഥിതി ചെയ്യുന്നത്. 22 ദശലക്ഷം കമ്പനികളാണ് അപകട മേഖലയിലുള്ളതെന്ന് റിപ്പോര്‍ട്ട് പറയുന്നു. 220 ഇന്ത്യന് കമ്പനികള്‍ക്ക് ചൈനയിലുള്ള 350 കമ്പനികളുമായി നിയമപരമായ ബന്ധങ്ങളുണ്ട്. ഈ 220 ല് 58% കമ്പനികള് മാനുഫാക്ചറിംഗ് മേഖലയിലും 40% സേവന മേഖലയിലും 2% കെട്ടിട നിര്‍മാണ മേഖലയിലും പ്രവര്‍ത്തിക്കുന്നവയാണ്. ചരക്കുകളുടെയും ഘടകങ്ങളുടെയും ഉല്‍പ്പാദനവും ഇറക്കുമതിയും മുടങ്ങുന്നതോടെ വിലക്കയറ്റവും മാന്ദ്യവും ഈ മേഖലകളെയെല്ലാം പിടികൂടും. ഇന്ത്യയുടെ കയറ്റിറക്കുമതിയെ ഇപ്പോള്‍ത്തന്നെ കൊറോണ വൈറസ് ബാധിച്ചിട്ടുണ്ട്. ജനുവരിയില് കയറ്റുമതി 1.66% ഇടിഞ്ഞ് 25.97 ബില്യണ് ഡോളറിലെത്തി. കയറ്റുമതി 0.755 താഴ്ന്ന് 41.14 ബില്യണ് ഡോളറുമായി. ഇന്ത്യയുടെ ആകെ കയറ്റുമതിയുടെ 9% ചൈനയിലേക്കും ഹോങ്കോംഗിലേക്കുമാണ്. ഇന്ത്യയുടെ ഇറക്കുമതിയുടെ 17% നിര്‍വഹിക്കുന്നതും ഈ രണ്ട് രാജ്യങ്ങളാണ്.\n‘റീറ്റെയ്ല് വ്യാപാരം, മൊത്ത വ്യാപാരം, ചരക്ക് ഗതാഗതം എന്നീ മേഖലയിലുള്ള കമ്പനികള്‍ക്ക് പ്രതീക്ഷിച്ച വരുമാനം ലഭിക്കുമെന്ന് പ്രതീക്ഷിക്കുന്നു. എന്നാല് കെട്ടിട നിര്‍മാണത്തിലും ചില ഉല്‍പ്പാദക മേഖലകളിലും കുമിഞ്ഞ് കൂടുന്ന ഓര്‍ഡറുകളും വളര്‍ച്ചാ നിരക്കില് അസ്വാഭാവികതയും നേരിടേണ്ടി വരും’ റിപ്പോര്‍ട്ട് പറയുന്നു. ചൈനയിലേക്ക് കയറ്റുമതി ചെയ്യുന്ന കമ്പനികള്‍ക്ക് മറ്റ് വിപണികളിലേക്ക് ബിസിനസ് മാറ്റേണ്ടി വരുമെന്നും, എന്നാല് ആശുപത്രി ഉപകരണങ്ങള് പോലുള്ള ചില ഉല്‍പ്പന്നങ്ങളുടെ ചൈനയിലേക്കുള്ള കയറ്റുമതി വര്‍ധിക്കാന് സാധ്യതയുണ്ടെന്നും റിപ്പോര്‍ട്ട് കൂട്ടിച്ചേര്‍ക്കുന്നു.\nരാജ്യത്ത് കൊറോണ വൈറസ് ബാധയെ തുടര്‍ന്ന് ആശുപത്രിയില് പ്രവേശിപ്പിച്ച ആദ്യത്തെ രോഗിയെ അസുഖം പൂര്‍ണമായും മാറിയതിനെ തുടര്‍ന്ന് ഡിസ്ചാര്‍ജ് ചെയ്തു. തൃശ്ശൂര് മെഡിക്കല് കൊളേജില് ചികിത്സയിലായിരുന്ന വിദ്യാര്‍ത്ഥിനിയാണ് വീട്ടിലേക്ക് മടങ്ങിയത്. രക്ത സാമ്പിളുകള് പുനെയിലെ നാഷണല് വൈറോളജി ലാബില് രണ്ടു തവണ പരിശോധിച്ച് നെഗറ്റീവാണെന്ന് ഉറപ്പാക്കിയ ശേഷമാണ് രോഗിയെ വീട്ടിലേക്ക് മടങ്ങാനനുവദിച്ചത്. ആലപ്പുഴ, കാസര്‍ഗോഡ് എന്നീ ജില്ലകളില് ചികിത്സയിലായിരുന്ന മറ്റ് രണ്ടുപേര് രോഗം ഭേദമായതിനെ തുടര്‍ന്ന് നേരത്തെ ആശുപത്രി വിട്ടിരുന്നു. കൊറോണ വൈറസിന്റെ പ്രഭവ കേന്ദ്രമായ ചൈനയിലെ വുഹാനില് നിന്ന് മടങ്ങിയെത്തിയവരായിരുന്നു മൂന്നുപേരും. നിലവില് സംസ്ഥാനത്ത് 2,242 പേര് കൊറോണ വൈറസ് നിരീക്ഷണത്തിലാണെ് ആരോഗ്യവകുപ്പ് അറിയിച്ചു. ഇതില് എട്ടുപേര് വിവിധ ആശുപത്രികളില് ഐസൊലേഷന് വാര്‍ഡുകളിലും വീടുകളിലും നിരീക്ഷണത്തിലാണ്.\nചൈനയിലെ കൊറോണ മരണസംഖ്യ: 2,118\nചൈനയില് ഇതുവരെ വൈറസ് ബാധിച്ചവര്: 74,576


Serial about saudi and isreal relation in controversy | ഫലസ്തീനെ തള്ളി ഇസ്രായേലിന് പ്രശംസ; സൗദി സീരിയല് വിവാദത്തില്, ഉയരുന്നത് വന് വിമര്‍ശനം - Malayalam Oneindia\n3 min ago മൂന്നാം ക്ലാസുകാരന് ക്രൂര പീഡനം; തേപ്പുപെട്ടി വെച്ച് പൊള്ളിച്ചു; സഹോദരി ഭര്‍ത്താവ് അറസ്‌റ്റില്\n19 min ago 'വിശ്വാസസംരക്ഷകരായ സ്ത്രീകളെ 'കുലസ്ത്രീകൾ' എന്ന് വിളിച്ചത്? അതിലും വലിയ എന്ത് സ്ത്രീവിരുദ്ധതയാണുള്ളത്?'\n24 min ago നന്ദിഗ്രാമില് മത്സരിക്കാന് മമത ബാനര്‍ജി; ലക്ഷ്യം സുവേന്ദു അധികാരിക്ക് തിരിച്ചടി നല്‍കല്\nഫലസ്തീനെ തള്ളി ഇസ്രായേലിന് പ്രശംസ; സൗദി സീരിയല് വിവാദത്തില്, ഉയരുന്നത് വന് വിമര്‍ശനം\nUpdated: Fri, May 1, 2020, 0:25 [IST]\nഒരു ടെലിവിഷന് സീരിയല് ഇസ്രായേലിനും ഈജിപ്തിനുമിടയില് അസ്വാരസ്യങ്ങള് ഉണ്ടാക്കുന്ന കാഴ്ചയായിരുന്നു കഴിഞ്ഞ ദിവസം കാണാന് കഴിഞ്ഞത്. എല്-നഹയ (അവസാനം) എന്ന സീരിയലാണ് ഇസ്രായേലിനും ഈജിപ്തിനുമിടയില് പ്രശ്നങ്ങള്‍ക്ക് ഇടയാക്കിയത്.\nSerial About Saudi Isreal Relation In Controversy | Oneindia Malayalam\nസയന്‍സ് ഫിക്ഷന് സീരിയലായാ എല്-നഹയയിലെ ആദ്യ എപ്പിസോഡില് ഒരു ടീച്ചര് ഇസ്രഈലിന്റെ തകര്‍ച്ചയെ പറ്റിയുള്ള ചരിത്രം പറയുന്ന ഭാഗമാണ് വിവാദമായത്. '1948 ല് ഇസ്രായേല് സ്ഥാപിതമായി 100 വര്‍ഷങ്ങള് പിന്നിടുന്നതിനു മുമ്പേ യഹൂദര് അവര് വന്ന യൂറോപ്യന് രാജ്യങ്ങളിലേക്ക് തിരിച്ചു പോയി എന്നായിരുന്നു 'ജെറുസലേമിനെ സ്വതന്ത്രമാക്കാനുള്ള യുദ്ധം' എന്ന ആദ്യഭാഗത്തില് പറഞ്ഞത്.\nഎന്നാല് പശ്ചിമേഷ്യ ഉള്‍പ്പടേയുള്ള രാജ്യങ്ങളില് നിന്നും ഇസ്രായേലില് എത്തിയ യഹുദന്‍മാരെ കുറിച്ച് സീരിയലില് പരമാര്‍ശിച്ചിരുന്നില്ല. സീരിയലന് സംപ്രേക്ഷണം വലിയ തോതിലുള്ള എതിര്‍പ്പായിരുന്നു ഇസ്രായേലിന്‍റെ ഭാഗത്ത് നിന്നും ഉയര്‍ന്ന് വന്നത്. സീരിയല് ഒരു തരത്തിലും അംഗീകരിക്കാന് പറ്റില്ലെന്നായിരുന്നു ഇസ്രായേല് വിദേശ കാര്യമന്ത്രാലയം പ്രതികരിച്ചത്.\n41 വര്‍ഷത്തിലേറെ പഴക്കമുള്ള ഇസ്രായേല്-ഈജിപ്ത് സമാധാന ഉടമ്പടിയടക്കം ചൂണ്ടിക്കാണിച്ചായിരുന്നു ഇസ്രായേല് വിദേശകാര്യമന്ത്രാലയത്തിന്‍റെ മറുപടി. ഈ വിവാദം കത്തി നില്‍ക്കെ തന്നെയാണ് സൗദി അറേബ്യയില് സംപ്രേക്ഷണം ആരംഭിച്ച മറ്റൊരു സീരിയലും ഇസ്രായേലിനെ ചൊല്ലിയുള്ള പരാമര്‍ശത്തെ തുടര്‍ന്ന് വിവാദത്തിലാവുന്നത്.\nഎക്‌സിറ്റ്7എന്ന പേരില് ഇറങ്ങിയ സീരീയലിലെ എപ്പിസോഡുകളാണ് ഇപ്പോള് വിവാദമായിരിക്കുന്നത്. സൗദിയില് നടക്കുന്ന സാമൂഹി മാറ്റങ്ങളുമായി പൊരുത്തപെടാന് ശ്രമിക്കുന്ന ഒരു പിതാവിലൂടെയാണ് കഥ മുന്നോട്ട് പോവുന്നത്. തന്‍റെ മകന് ഒരു ഇസ്രായേലിയുമായി ഓണ്‍ലൈന് ഗെയിമിലൂടെ സൗഹൃദത്തിലാവുന്നത് ഇയാള് മനസ്സിലാക്കുന്നു.\nഇസ്രായേലിയുമായുള്ള ബന്ധം കുടുംബത്തില് വലിയ പ്രശ്നങ്ങള്‍ക്ക് ഇടയാക്കുന്നു. കുടുംബത്തിലെ ചിലര് ഇതില് വലിയ ഇദ്ദേത്തിന്റെ അമ്മായിഅച്ഛന് അതില് ഒരു കുഴപ്പവും കാണുന്നില്ല. ആരൊക്കെ അംഗീകരിച്ചാലും ഇല്ലെങ്കിലും ഇസ്രഈല് അവിടെ തന്നെയുണ്ട് എന്നാണ് ഇദ്ദേഹം പറയുന്നത്. ഇത് മാത്രമല്ല ഇസ്രായേലുമായി ബിസിനസിലേര്‍പ്പെടാന് താല്‍പര്യം പ്രകടിപ്പിക്കുന്നതായും സൗദിയെ എപ്പോഴും കുറ്റപ്പെടുത്തുന്ന ഫലസ്തീനികളാണ് രാജ്യത്തിന്റെ ശത്രുക്കളെന്നും ഈ കഥാപാത്രം പറയുന്നു.\nഈ ഭാഗങ്ങള് കഴിഞ്ഞ ആഴ്ച സംപ്രേക്ഷണം ചെയ്തതിന് പിന്നാലെ വലിയ രീതിയിലുള്ള വിമര്‍ശനങ്ങളാണ് സമൂഹമാധ്യമങ്ങളില് ഉയര്‍ന്നത്. ഇസ്രായേലുമായി അടുക്കാനുള്ള സൗദിയുടെ ശ്രമങ്ങള്‍ക്ക് പൊതു ജനങ്ങള്‍ക്കിടയില് മതിപ്പ് നേടാനുള്ള ശ്രമത്തിന്റെ ആദ്യപടിയാണിതെന്നാണ് ചിലര് ഇതിനെ വിമര്‍ശിക്കുന്നത്. സൗദി സര്‍ക്കാരിന് ഉടമസ്ഥതയില് പങ്കുള്ള ചാനലായ എം.ബി.എസ് ആണ് ഈ സീരിയല് സംപ്രേഷണം ചെയ്യുന്നത്.\nസോണിയയുടെ കിടിലന് നീക്കം, വാസ്നിക്കും കളത്തില്; ലക്ഷ്യം ഉപതിരഞ്ഞെടുപ്പ് തന്നെ, ഭരണം തിരികെ വേണം\nകുടിയേറ്റ തൊഴിലാളികളെ ബസുകളിൽ കൊണ്ട് പോകുന്നത് പ്രായോഗികമല്ല; എതിർപ്പുമായി7സംസ്ഥാനങ്ങൾ\nസൌദി അറേബ്യ യാത്രാവിലക്ക് നീക്കിയതോടെ തിരക്ക് വർധിച്ചു: ടിക്കറ്റ് ബുക്കിംഗിലും വർധനവ്\nsaudi arabia isreal controversy സൗദി അറേബ്യ ഇസ്രായേല് സീരിയല്\nSerial about saudi isreal relation in controversy


ഭര്‍ത്താവ് ഉപേക്ഷിച്ച 20കാരി പ്ലാറ്റ് ഫോമില് പ്രസവിച്ചു | Woman, Husband, Babay, Delivery, Platform, Mumbai, Hospitals, പ്രസവം, റയില്‍വേ, പ്ലാറ്റ്‌ഫോം, മുംബൈ, ഭര്‍ത്താവ്, യുവതി, ആശുപത്രി - Malayalam Oneindia\nഭര്‍ത്താവ് ഉപേക്ഷിച്ച 20കാരി പ്ലാറ്റ് ഫോമില് പ്രസവിച്ചു\nPublished: January 31 2009, 15:38 [IST]\nമുംബൈ: ഭര്‍ത്താവ് ഉപേക്ഷിച്ച യുവതി റയില്‍വേ പ്ലാറ്റ്‌ഫോമില് പ്രസവിച്ചു. പ്രസവവേദന അനുഭവപ്പെട്ട യുവതിയ്‌ക്ക് പ്രാദേശിക ആശുപത്രികളിലെ അധികൃതര് ചികിത്സ നിഷേധിച്ചതിനെത്തുടര്‍ന്നാണ് വ്യാഴാഴ്‌ച രാത്രി റയില്‍വേ പ്ലാറ്റ്‌ഫോമില് പ്രസവിക്കേണ്ടിവന്നത്.\nപ്രസവത്തിന് ശേഷം അമ്മയെയും കുഞ്ഞിനെയും ബോറിവ്‌ലിയിലെ ഭഗവതി ആശുപത്രിയില് പ്രവേശിപ്പിച്ചു. അമ്മയും പെണ്‍കുഞ്ഞും സുഖമായിരിക്കുന്നതായി ആശുപത്രി വൃത്തങ്ങള് അറിയിച്ചു.\nതീവണ്ടിയില് മുടിപ്പിന് വിറ്റു ഉപജീവനം നടത്തുന്ന ആരിയ ഖാനാണ് പ്ലാറ്റ്‌ഫോമില് ഒരു പെണ്‍കുഞ്ഞിന് ജന്മം നല്‍കിയത്. ഇവരെ വൃത്തിഹീനമായി കണ്ടതുകൊണ്ടും കയ്യില് വേണ്ടത്ര കാശില്ലാത്തതുകൊണ്ടുമാണ് ചികിത്സ നല്‍കാഞ്ഞതെന്നാണ് ആശുപത്രിക്കാര് പറയുന്നത്.\nദിവസം നൂറുരൂപയില്‍താഴെ വരുമാനമുള്ള ആരിയയ്‌ക്ക് സ്വന്തം പ്രസവത്തിനായി 200രൂപമാത്രമേ സമ്പാദിക്കാന് കഴിഞ്ഞിരുന്നുള്ളു. വ്യാഴാഴ്‌ച രാവിലെ പ്രസവ വേദന അനുഭവപ്പെട്ടതുമുതല് സമീപത്തെ പല നഴ്‌സിങ് ഹോമുകളിലും ഇവര് ചെന്നത്രേ എന്നാല് എല്ലാവരും കയ്യൊഴിയുകയായിരുന്നു.\nതുടര്‍ന്ന് ഇവര് തിരിച്ച് ബയന്തര് സ്‌റ്റേഷനിലെത്തി താമസ സ്ഥലമായ മിറാ റോഡിലേയ്‌ക്ക് പോകാന് പ്ലാറ്റ് ഫോം നമ്പര് 4ല് തീവണ്ടികാത്തു നില്‍ക്കുകയായിരുന്നു. ഇതിനിടെ രാത്രി ഏഴരയോടെ പ്രസവം നടക്കുകയായിരുന്നു.\nപ്ലാറ്റ്‌ഫോമിലുണ്ടായിരുന്ന സ്‌ത്രീകള് ഇവരുടെ സഹായത്തിനെത്തി. പ്രസവം കഴിഞ്ഞ് കുറച്ചുനേരം കഴിഞ്ഞാണ് വനിതാ പൊലീസ് എത്തി ഇവരെ ആശുപത്രിയില് പ്രവേശിപ്പിച്ചത്. മുമ്പ് രണ്ട് തവണ ആരിയ ഗര്‍ഭിണിയായെങ്കിലും ഗര്‍ഭം അലസിയതിനെത്തുടര്‍ന്നാണത്രേ ഭര്‍ത്താവ് ഇവരെ ഉപേക്ഷിച്ചത്.\nmumbai മുംബൈ ആശുപത്രി യുവതി husband ഭര്‍ത്താവ് woman റയില്‍വേ പ്രസവം delivery platform hospitals\nStory first published: Saturday, January 31, 2009, 15:38 [IST]


കാറില് ബീഫ് കടത്തിയതിന് രണ്ടു വ്യാപാരികളെ മര്‍ദിച്ചവശരാക്കിയതിന് ശേഷം ചാണകം കഴിപ്പിച്ചു - Malayalivartha.com Widgets Magazine\n28 JUNE 2016 02:56 AM IST\nകാറില് ബീഫ് കടത്തിയതിന് ഹരിയാനയില് രണ്ട് ബീഫ് വ്യാപാരികളെ മര്‍ദ്ദിച്ച് അവശരാക്കിയതിന് ശേഷം നിര്‍ബന്ധപൂര്‍വ്വം ചാണകം കഴിപ്പിച്ചു എന്ന് പരാതി. ഗോ രക്ഷാ ദള്, ബജ്രംഗ്ദള് പ്രവര്‍ത്തകരുടെ നേതൃത്വത്തിലായിരുന്ന അക്രമം. ഹരിയാന ഡല്‍ഹി അതിര്‍ത്തിയിലായിരുന്നു ആക്രമണം നടന്നത്.\nജൂണ് പത്തിനാണ് ബീഫ് കടത്തിയതിന് രണ്ട് ബീഫ് വ്യാപാരികളെ ഗോ രക്ഷാ ദള് ബജ്രംഗ് ദള് പ്രവര്‍ത്തകര് ഹരിയാനയിലെ മനേസര്‍പല്‍വല് അതിവേഗ പാതയില് പിന്തുടര്‍ന്ന് പിടികൂടിയത്. ഇവരെ കാറില് നിന്നും പുറത്തിറക്കി കാര് പരിശോധിച്ച് ബീഫ് കണ്ടെത്തിയതിന് ശേഷമാണ് മര്‍ദ്ദിച്ചത്. മര്‍ദ്ദിച്ച് അവശരാക്കിയതിന് ശേഷം കൈയ്യില് സൂക്ഷിച്ച ചാണകം നിര്‍ബന്ധപൂര്‍വ്വം കഴിപ്പിക്കുകയായിരുന്നു. സംഭവം മുഴുവനും മൊബൈല് ക്യാമറയില് ചിത്രീകരിച്ചു.\nചാണകവും, തൈരും, പാലും, നെയ്യും ചേര്‍ത്ത മിശ്രിതമാണ് കഴിപ്പിക്കുന്നതെന്നും ബീഫ് കടത്തുന്നവര്‍ക്കെല്ലാം ഇത് പാഠമാകട്ടെയെന്നും ആക്രോഷിച്ചായിരുന്നു അക്രമം. കഴിഞ്ഞ കുറെ ആഴ്ച്ചകളായി കന്നുകാലികളെ കടത്തുന്ന സംഘവും ഗോ രക്ഷാ ദള് പ്രവര്‍ത്തകരും തമ്മില് സംഘര്‍ഷാവസ്ഥ നിലനില്‍ക്കുകയായിരുന്നു. ഇതിന്റെ തുടര്‍ച്ചയായിട്ടായിരുന്നു ഈ ആക്രമണം.\nറിസ്വാന്, മുഖ്താര് എന്നീ ബീഫ് വ്യാപാരികളെ കൊണ്ട് അതിവേഗം ചാണകം കഴിപ്പിച്ചതിന് ശേഷം ഇവരെ പോലീസില് ഏല്‍പിച്ചു. ബീഫാണ് കൈവശം വച്ചതെന്ന് ലബോറട്ടറി പരിശോധനയില് തെളിഞ്ഞെന്നും ഇവരെ പിന്നീട് കോടതി ജുഡീഷ്യല് കസ്റ്റഡിയില് വിട്ടെന്നും പോലീസ് സ്ഥിരീകരിച്ചു. എന്നാല് ചാണകം കഴിപ്പിച്ചതും, വീഡിയോ ദൃശ്യങ്ങളുടെ ആധികാരികതയും സംബന്ധിച്ച് ഹരിയാന പോലീസ് ഇതു വരെയും പ്രതികരിച്ചിട്ടില്ല.


ധാരണപ്രകാരം തൃശൂർ മേയറായിരുന്ന അജിത ജയരാജൻ രാജിവച്ചു; അജിത വിജയന് മേയറാകും - Mathrumalayalam\nHome KERALA ധാരണപ്രകാരം തൃശൂർ മേയറായിരുന്ന അജിത ജയരാജൻ രാജിവച്ചു; അജിത വിജയന് മേയറാകും\nതൃശൂർ: ഇടതുമുന്നണി സംസ്ഥാന കമ്മിറ്റിയുണ്ടാക്കിയ ധാരണപ്രകാരം തൃശൂർ മേയറായിരുന്ന സിപിഎമ്മിലെ അജിത ജയരാജൻ രാജിവച്ചു. ഇനി സിപിഐയിലെ അജിത വിജയന് തൃശൂര് മേയറാകും. ഇന്നാണ് അജിത ജയരാജൻ മേയർ സ്ഥാനത്ത് മൂന്ന് വർഷം തികയേണ്ടിയിരുന്നത്. ഞായർ അവധി കണക്കിലെടുത്ത് ഇന്നലെ നടന്ന കൗൺസിൽ യോഗത്തിനൊടുവിൽ സെക്രട്ടറി സി. കുഞ്ഞപ്പന് രാജി കത്ത് കൈമാറുകയായിരുന്നു.\nആരോഗ്യ മേഖലയിൽ സേവനമനുഷ്ഠിച്ചിരുന്ന അജിത ജയരാജന് യാദൃച്ഛികമായാണ് കഴിഞ്ഞ തെരഞ്ഞെടുപ്പിൽ കൊക്കാലെ ഡിവിഷനിൽ നിന്ന് മത്സരിച്ച് കൗൺസിലിലെത്തിയത്. സിപിഎം മേയർ സ്ഥാനാർത്ഥിയടക്കം പരാജയപ്പെട്ട വോട്ടെടുപ്പിൽ അപ്രതീക്ഷിതമായി മേയർ പട്ടത്തിന് തെരഞ്ഞടുക്കപ്പെടുകയായിരുന്നു.\nഅടുത്ത ഊഴം സിപിഐ മഹിളാ നേതാവ് അജിത വിജയനാണ്. കണിമംഗലം ഡിവിഷനെ പ്രതിനിധീകരിക്കുന്ന അജിത വിജയൻ രണ്ടാം തവണയാണ് കൗൺസിലിലുള്ളത്. നഗര വികസന സ്റ്റാൻറിംഗ് കമ്മിറ്റി ചെയർപേഴ്സണായും പ്രവർത്തിച്ചിട്ടുണ്ട്. സിപിഐ ഒല്ലൂർ മണ്ഡലം കമ്മിറ്റി അംഗവും കേരള മഹിളാ സംഘം ജില്ലാ നേതാവുമാണ്.\nമേയറുടെ രാജി റിപ്പോർട്ട് ചെയ്യപ്പെട്ട ശേഷം തെരഞ്ഞെടുപ്പ് കമ്മീഷൻ പുതിയ മേയർ തെരഞ്ഞെടുപ്പ് തിയതി പ്രഖ്യാപിക്കും. നിലവിൽ ഡെ.മേയർ പദവിയിലുള്ള സിപിഐയിലെ ബീന മുരളി ഡിസംബറിലാണ് മുന്നണിക്ക് വേണ്ടി രാജി വയ്ക്കുക. അതുവരെ സാങ്കേതികമായി മേയർ, ഡെ.മേയർ പദവികൾ കൈകാര്യം ചെയ്യുന്നത് സിപിഐ ആയിരിക്കും.\nPrevious articleകോണ്‍ഗ്രസ് അധികാരത്തിലെത്തിയാല് പത്ത് ദിവസത്തിനുള്ളല് ഛത്തീസ്ഗഢിലെ കര്‍ഷകവായ്പകള് എഴുതിത്തള്ളുമെന്നു രാഹുല് ഗാന്ധി\nNext articleബാലരാമപുരത്ത് നാമജപ പരിപാടിക്ക് നേരെ അക്രമം\nമഴ കനത്തതിനെ തുടര്‍ന്ന് നെയ്യാര് ഡാമിന്റെ നാല് ഷട്ടറുകള് ഉയര്‍ത്തി\nഫാത്തിമയുടെ ആത്മഹത്യയിൽ വ്യാപകപ്രതിഷേധം; ലോക്സഭയിൽ അടിയന്തരപ്രമേയ നോട്ടിസ്


പിഴയടക്കില്ല; മാപ്പും പറയില്ല- കോടതി അലക്ഷ്യ നടപടി നേരിടാനുറച്ച് കുനാൽ കമ്ര | No Apology, No Fine says Kunal Kamra who is Facing Contempt Charge | Madhyamam\ndate_range 13 Nov 2020 8:25 AM GMT\nപിഴയടക്കില്ല; മാപ്പും പറയില്ല- കോടതി അലക്ഷ്യ നടപടി നേരിടാനുറച്ച് കുനാൽ കമ്ര\nഎന്‍റെ ട്വീറ്റുകൾ പിൻവലിക്കാൻ ഞാൻ തയാറായല്ല.\nന്യൂഡൽഹി: സുപ്രീംകോടതിക്കെതിരായ തന്‍റെ ട്വീറ്റുകൾ പിൻവലിക്കാനോ മാപ്പ് പറയാനോ തയാറല്ലെന്ന് കോടതി അലക്ഷ്യ നടപടികൾ നേരിടുന്ന കുനാൽ കമ്ര. ആത്മഹത്യ പ്രേരണാക്കുറ്റത്തിന് അറസ്റ്റ് ചെയ്യപ്പെട്ട റിപ്പബ്ലിക് ടി.വി എഡിറ്റർ ഇൻ ചീഫ് അർണബ് ഗോസ്വാമിക്ക് ജാമ്യം നൽകിയ വിഷയത്തിലായിരുന്നു കുനാലിന്‍റെ ട്വീറ്റ്.\nഎന്‍റെ ട്വീറ്റുകൾ പിൻവലിക്കാൻ ഞാൻ തയാറായല്ല. എന്‍റെ ട്വീറ്റുകൾ അവക്കുവേണ്ടി സംസാരിച്ചുകൊള്ളും എന്ന് അദ്ദേഹം ട്വീറ്റ് ചെയ്തു. 'മാപ്പില്ല, അഭിഭാഷകരില്ല, സ്പേസ് വെറുതെ കളയാനുമില്ല' സ്റ്റാൻഡ് അപ് കൊമേഡിയനായ കുനാൽ ട്വിറ്ററിൽ കുറിച്ചു.\nആത്മഹത്യ പ്രേരണക്കേസിൽ അർണബിന് ജാമ്യം അനുവദിച്ചതിന് പിന്നാലെയുള്ള കുനാൽ കമ്രയുടെ ട്വീറ്റുകളാണ് വിവാദമായത്. സുപ്രീംകോടതിയാണ് രാജ്യത്തെ ഏറ്റവും വലിയ തമാശയെന്ന് ട്വീറ്റ് ചെയ്തതിന് പിന്നാലെ കാവിനിറമണിഞ്ഞ സുപ്രീംകോടതിയുടെ ചിത്രവും പോസ്റ്റ് ചെയ്തിരുന്നു. വിമാനത്തിൽ ഫാസ്റ്റ് ട്രാക്കിലൂടെ അദ്യമെത്തിയ ഫസ്റ്റ് ക്ലാസ് യാത്രികർക്ക് ഷാംപെയ്ൻ വിളമ്പുകയാണ് ജസ്റ്റിസ് ഡി.വെ. ചന്ദ്രചൂഢ് എന്നും, സാധാരണക്കാർക്ക് എന്നെങ്കിലും അകത്ത് സീറ്റ് കിട്ടുമോ എന്ന് പോലും അറിയാത്ത സാഹചര്യമാണ് എന്നും കമ്ര ട്വീറ്റ് ചെയ്തിരുന്നു. ഇതിനെതിരെയായിരുന്നു കുനാൽ കോടതി അലക്ഷ്യ നടപടി നേരിട്ടത്.\nസുപ്രീംകോടതിയെ വിമര്‍ശിക്കുന്നത് നീതീകരിക്കാന് കഴിയില്ലെന്നും അത്തരം നടപടികള് ശിക്ഷാര്‍ഹമാണെന്ന് ജനങ്ങള് മനസ്സിലാക്കുകയും വേണമെന്ന് കോടതിലക്ഷ്യ കേസിന് അനുമതി നല്‍കിക്കൊണ്ട് അറ്റോണി ജനറല് വ്യക്തമാക്കി. നര്‍മ്മവും കോടതിയലക്ഷ്യവും തമ്മിലുള്ള അതിര്‍വരമ്പ് ഭേദിക്കുന്നതുമാണെന്ന് കെ.കെ വേണുഗോപാല് പറഞ്ഞു.\nഎന്നാൽ താൻ നടത്തിയിരിക്കുന്നത് കോടതി അലക്ഷ്യമല്ലെന്നും ഭാവി രാജ്യസഭാസീറ്റ് അലക്ഷ്യമാണെന്നുമാണ് കുനാൽ ട്വീറ്റ് ചെയ്തത്. 'അതിനെ കോടതിയലക്ഷ്യമെന്ന് വിളിക്കരുത്, അത് ഭാവി രാജ്യസഭാ സീറ്റ് അലക്ഷ്യമാണ്'എന്നാണ് കുനാൽ ട്വിറ്ററിൽ കുറിച്ചത്. ഇതിലൂടെ വിരമിച്ച ജഡ്ജിമാർ സർക്കാർ പദവികൾ വഹിക്കുന്നതിനെ പരോക്ഷമായി പരിഹസിക്കുകയായിരുന്നു കുനാൽ.\nTAGS:Kunal Kamra supreme court Arnab goswami\nNews Summary - No Apology, No Fine says Kunal Kamra who is Facing Contempt Charge


സി. കേശവന് - PSC Study Materials in Malayalam\nHome Kerala Personalities സി. കേശവന്\nArun Mohan February 22, 2021\nസി. കേശവന് (C Kesavan in Malayalam)\nജനനം: 1891 മെയ് 23\nമരണം: 1969 ജൂലൈ 7\n■ കൊല്ലം ജില്ലയിലെ മയ്യനാട് ആണ് അദ്ദേഹത്തിന്റെ ജന്മസ്ഥലം. (കേരളകൗമുദി പത്രം ഇറങ്ങിയിരുന്നത് മയ്യനാട് നിന്നായിരുന്നു).\n■ സിംഹള സിംഹം എന്ന് അറിയപ്പെട്ടിരുന്നു.\n■ തിരുവിതാംകൂറിലെ കിരീടം വെക്കാത്ത രാജാവ് എന്ന് കെ.സി. മാമ്മന്‍മാപ്പിള വിശേഷിപ്പിച്ചത് അദ്ദേഹത്തെയായിരുന്നു.\n■ 1932ല് നിവര്‍ത്തന പ്രക്ഷോഭത്തിന് നേതൃത്വം നല്‍കി (Abstention Movement). (സി.വി. കുഞ്ഞിരാമന്, പി.കെ. കുഞ്ഞ്, എന്.വി. ജോസഫ്, ബാരിസ്റ്റര് ജോര്‍ജ് ജോസഫ്, പി.എസ്. മുഹമ്മദ് എന്നിവരും നിവര്‍ത്തനപ്രക്ഷോഭവുമായി ബന്ധം ഉള്ളവരാണ്). ശ്രീമൂലം പ്രജാസഭയിലേക്കുള്ള വോട്ടവകാശത്തിനുവേണ്ടി തിരുവിതാംകൂറിലെ ഭരണഘടനാ പരിഷ്കാരങ്ങള്‍ക്കെതിരെ നടത്തിയ സമരമാണ് നിവര്‍ത്തന പ്രക്ഷോഭം. പി.എസ്.സി. രൂപീകരണത്തിലേക്ക് നയിച്ച സമരമാണ് നിവര്‍ത്തന പ്രക്ഷോഭം.\n■ അഖില തിരുവിതാംകൂർ സംയുക്ത രാഷ്ട്രീയ കോൺഗ്രസ് രൂപവത്കരണത്തിന് നേതൃത്വം കൊടുത്തവരിൽ പ്രധാനി.\n■ നിവര്‍ത്തന പ്രക്ഷോഭവുമായി ബന്ധപ്പെട്ട് 1935 മെയ് 11 ന് സി.കേശവന് നടത്തിയ പ്രസംഗമാണ് കോഴഞ്ചേരി പ്രസംഗം എന്ന പേരില് അറിയപ്പെടുന്നത്.\n■ ഉത്തരവാദപ്രക്ഷോഭത്തിനിടെ കോഴഞ്ചേരി പ്രസംഗത്തിലൂടെ രാജ്യദ്രോഹം കുറ്റമാരോപിച്ച് ജയിൽവാസം.\n■ പാലിയം സത്യാഗ്രഹത്തിന് തുടക്കം കുറിച്ച നേതാവാണ് അദ്ദേഹം. (1947-48 കാലഘട്ടത്തിലാണ് പാലിയം സത്യാഗ്രഹം നടന്നത്). തൊട്ടുകൂടായ്മയുമായി ബന്ധപ്പെട്ട് സ്വാതന്ത്രത്തിനുശേഷം നടന്ന സമരമാണ് പാലിയം സത്യാഗ്രഹം. എറണാകുളം ജില്ലയിലെ ചെന്നമംഗലത്താണ് പാലിയം സത്യാഗ്രഹം നടന്നത്. (പാലിയം സത്യാഗ്രഹത്തിലെ ഒരേയൊരു രക്തസാക്ഷി ആയിരുന്നു എ.ജി. വേലായുധന്).\n■ അദ്ദേഹത്തിന്റെ ആത്മകഥയാണ് ജീവിതസമരം.\n■ അദ്ദേഹം എഴുതിയ പുസ്തകമാണ് ക്രിസ്തു സഹസ്രനാമം.\n■ ഭഗവാന് 'കാള് മാര്‍ക്സ്' എന്ന പ്രയോഗവും അദ്ദേഹത്തിന്റെതാണ്.\n■ 1951-ൽ തിരു-കൊച്ചി സ്റ്റേറ്റിന്റെ മുഖ്യമന്ത്രി.\n■ 1969 ജൂലായ് 7-ന് അന്തരിച്ചു.\n1. ആരുടെ സ്മാരകമാണ് മയ്യനാട്ട് സ്ഥാപിച്ചിരിക്കുന്നത്\n2. കേരള കൗമുദി സ്ഥാപകന് സി.വി.കുഞ്ഞുരാമന്റെ ജാമാതാവായിരുന്ന സാമൂഹിക പരിഷ്കര്‍ത്താവ്\n3. ടാഗോറിന്റെ കേരള സന്ദര്‍ശന വേളയില് അദ്ദേഹത്തെ പ്രകീര്‍ത്തിച്ച് കുമാരനാശാന് രചിച്ച ദിവ്യകോകിലം ആലപിച്ചതാര്\n4. നിവര്‍ത്തനപ്രക്ഷോഭം സംഘടിപ്പിക്കുന്നതിനുള്ള കമ്മിറ്റിയുടെ സെക്രട്ടറിയായിരുന്നത്\n5. 1951 ല് തിരുകൊച്ചി മുഖ്യമന്ത്രിയായതാര്\n6. സിംഹള സിംഹം എന്നു വിശേഷിപ്പിക്കപ്പെട്ട നേതാവാര്\n7. നവശക്തി എന്ന പ്രസിദ്ധീകരണത്തിന്റെ ലൈസന്‍സ് റദ്ദാക്കപ്പെട്ടപ്പോള് പ്രബോധിനി എന്ന പ്രസിദ്ധീകരണം ആരംഭിച്ചതാര്\n8. തിരുവിതാംകൂറിലെ കിരീടം വയ്ക്കാത്ത രാജാവ് എന്ന് കെ.സി മാമ്മന് മാപ്പിള വിശേഷിപ്പിച്ചതാരെയാണ്\n9. ഭഗവാന് കാറല് മാര്‍ക്സ് പ്രസംഗവുമായി ബന്ധപ്പെട്ട നേതാവാര്\n10. ഒരമ്പലം നശിച്ചാല് അത്രയും അന്ധവിശ്വാസം നശിക്കും എന്ന് ശബരിമല ക്ഷേത്രത്തിന് അഗ്നിബാധയുണ്ടായപ്പോള് വിവാദ പ്രസ്താവന നടത്തിയ നേതാവ്\n11. നിവര്‍ത്തന പ്രക്ഷോഭത്തിന് എന്. വി.ജോസഫ്, പി.കെ കുഞ്ഞ് എന്നിവര്‍ക്കൊപ്പം നേതൃത്വം കൊടുത്ത എസ്.എന്.ഡി.പി യോഗ നേതാവ്\n12. ആരുടെ ആത്മകഥയാണ് ജീവിത സമരം\n13. ആര്‍ക്ക് സ്വീകരണം നല്‍കാന് ആലപ്പുഴയില് സംഘടിപ്പിച്ച ഗംഭീര യോഗത്തില് പങ്കെടുത്തു നടത്തിയ പ്രസംഗത്തിന്റെ പേരിലാണ് ടി.എം.വര്‍ഗ്ഗീസിന് ശ്രീമൂലം അസംബ്ലിയിലെ ഡപ്യൂട്ടി പ്രസിഡന്റ് സ്ഥാനം നഷ്ടമായത്\n14. കോഴഞ്ചേരി പ്രസംഗത്തിന്റെ പേരില് രാജ്യദ്രോഹക്കുറ്റമാരോപിച്ച് ജയിലിലടയ്ക്കപ്പെട്ട നേതാവ്\n15. പിന്നോക്ക വിഭാഗത്തിൽ നിന്ന് മുഖ്യമന്ത്രി സ്ഥാനത്തെത്തിയ ആദ്യ മലയാളി (തിരുക്കൊച്ചിയിൽ)\n16. സി. കേശവനോടുള്ള ബഹുമാനാർത്ഥം അദ്ദേഹത്തിന്റെ സ്മാരക സ്റ്റാമ്പ് പുറത്തിറക്കിയ വർഷം - 2018\n17. കോഴഞ്ചേരി പ്രസംഗ കേസിൽ സി.കേശവനുവേണ്ടി വാദിച്ച അഭിഭാഷകൻ - ടി.എം.വർഗീസ്\n18. 1933-ൽ ഈഴവ ജനങ്ങളെ അഭിസംബോധന ചെയ്തുകൊണ്ട് സി. കേശവൻ നടത്തിയ പ്രസംഗം - ചേർത്തല പ്രസംഗം


അറബ് വസന്തം അൽജീരിയയിൽ | Protests against Algerian president | Abdelaziz Bouteflika | President to step down |\nഅറബ് വസന്തം അൽജീരിയയിൽ\nകെ. ഉബൈദുള്ള March 09, 2019 02:49 PM IST\nമൂന്നിലൊന്നു യുവാക്കൾ തൊഴിൽരഹിതർ\n(ചക്രക്കസേരയിൽ കഴിയുന്ന 82 വയസ്സുകാരനായ നേതാവ് അഞ്ചാംതവണയും പ്രസിഡന്റാകാൻ ഒരുങ്ങുന്നു. അതിനെതിരായ ജനരോഷമാണ് അൽജീരിയയിൽ അലയടിക്കുന്നത്)\nഉത്തരാഫ്രിക്കയിലെ അൽജീരിയയിൽ ഇരുപതു വർഷമായി അധികാരത്തിലിരിക്കുകയാണ് എൺപത്തിരണ്ടുകാരനായ അബ്ദൽ അസീസ് ബൂതഫ്‌ലീക്ക. പക്ഷേ, 2013ൽ പക്ഷാഘാതം ഉണ്ടായതുമുതൽ ചക്രക്കസേരയിലാണ്.\nപൊതുവേദികളിൽ പ്രത്യക്ഷപ്പെടുന്നത് അപൂർവം. അദ്ദേഹം സംസാരിക്കുന്നത് അടുത്തകാലത്തൊന്നും ജനങ്ങൾ കേട്ടിട്ടില്ല. ഏതാനും ആഴ്ചമുൻപ് മെഡിക്കൽ പരിശോധനയക്കായി സ്വിറ്റ്സർലൻഡിലെ ജനീവയിൽ പോയശേഷം ഇതുവരെ തിരിച്ചെത്തിയിട്ടുമില്ല.\nഎന്നിട്ടും, അടുത്തമാസം നടക്കുന്ന തിരഞ്ഞെടുപ്പിൽ മൽസരിക്കാനും അഞ്ചാംതവണയും പ്രസിഡന്റാകാനും ഒരുങ്ങിയിരിക്കുകയാണ് ബൂതഫ്‌ലീക്ക.\nഅൽജീരിയിലെ നാലുകോടിയിലേറെ ജനങ്ങളിൽ വലിയൊരു ഭാഗത്തിന് ഇത് ഉൾക്കൊളളാനാവുന്നില്ല. അവരുടെ പ്രതിഷേധവും രോഷവുമാണ് കഴിഞ്ഞ ചില ആഴ്ചകളായി രാജ്യമൊട്ടുക്കും അലയടിക്കുന്നത്.\nഎട്ടു വർഷംമുൻപ് ഉത്തരാഫ്രിക്കയിലും പശ്ചിമേഷ്യയിലും കോളിളക്കം സൃഷ്ടിച്ച ജനകീയ പ്രക്ഷോഭത്തെ ഇത് ഒാർമിപ്പിക്കുന്നു. അറബ് വസന്തം എന്നു വിശേഷിപ്പിക്കപ്പെട്ട അത് ഇപ്പോൾ വൈകിയാണെങ്കിലും അൽജീരിയയിലും എത്തിയെന്നാണ് പലരും കരുതുന്നത്.\nഅൽജീരിയയുമായി അതിർത്തി പങ്കിടുന്ന തുനീസിയയിലായിരുന്നു അറബ് വസന്തത്തിന്റെ തുടക്കം. അവിടെ സൈനൽ ആബിദീൻ ബിൻ അലിയുടെ 23 വർഷം നീണ്ടുനിന്ന ഏകാധിപത്യം2011 ജനുവരിയിൽ കടപുഴകിവീണു. തുടർന്ന് ഇൗജിപ്തിൽ ഹുസ്നി മുബാറക്കിന്റെയും (30 വർഷം) ലിബിയയിൽ മുഅമ്മർ ഗദ്ദാഫിയുടെയും (42 വർഷം) യെമനിൽ അലി അബ്ദുല്ല സാലിഹിന്റെയും (33 വർഷം) ദുർഭരണം അവസാനിച്ചു.\nപക്ഷേ, ഇവരുമായി താരതമ്യം ചെയ്യാവുന്ന ഒരു ദുഷ്ടകഥാപാത്രമല്ല ബൂതഫ്‌ലീക്ക. സന്നിഗ്ദ്ധ ഘട്ടങ്ങളിൽ അൽജീരിയക്കു ഫലപ്രദമായ നേതൃത്വം നൽകിയ ചരിത്രവും അദ്ദേഹത്തിനുണ്ട്. എണ്ണയും ഗ്യാസും വിറ്റുകിട്ടുന്ന പണം ഉപയോഗിച്ച് അദ്ദേഹം നടപ്പാക്കിക്കൊണ്ടിരുന്ന പരിപാടികളിൽ ജനങ്ങൾ ഏറെക്കുറെ സന്തുഷ്ടരുമായിരുന്നു.\nമൂന്നാമൂഴം 2014ൽ പൂർത്തിയായാൽ പിന്നീടു താൻ മൽസരിക്കില്ലെന്ന് അദ്ദേഹം നൽകിയ ഉറപ്പ് ജനങ്ങൾ വിശ്വസിച്ചു. അതിനാൽ 2011ലെ അറബ് വസന്തം അൽജീരിയയെ കാര്യമായി ബാധിക്കാതെ കടന്നുപോയതിൽ അധികമാർക്കും അൽഭുതമുണ്ടായിരുന്നില്ല.\nഎന്നാൽ, 2014 മുതൽ എണ്ണവിലയിടിഞ്ഞതോടെ അൽജീരിയ സാമ്പത്തിക പ്രയാസത്തിലാകാൻ തുടങ്ങി. ക്ഷേമപദ്ധതികൾ പലതും അപ്രത്യക്ഷമായി. ജനസംഖ്യയുടെ പകുതിയിലേറെ വരുന്ന, മുപ്പതിനു താഴെയുളള യുവാക്കൾക്കിടയിൽ മൂന്നിലൊന്നു പേർക്കു തൊഴിലില്ല. അഴിമതി വ്യാപകമായി. രാജ്യത്തെ ഉചിതമായ വിധത്തിൽ നയിക്കുന്നതിൽനിന്നു വാർധക്യവും രോഗവും ബൂതഫ്‌ലീക്കയെ തടയുകയാണെന്ന വസ്തുതയും ജനങ്ങളെ അസ്വസ്ഥരാക്കി.\nഅതിനിടയിലായിരുന്നു ഏപ്രിൽ 18ലെ പ്രസിഡന്റ് തിരഞ്ഞെടുപ്പിൽ അദ്ദേഹം വീണ്ടും മൽസരിക്കുമെന്ന പ്രഖ്യാപനം. തലേവർഷമുണ്ടായ പക്ഷാഘാതം കാരണം 2014ലെ തിരഞ്ഞെടുപ്പിൽതന്നെ അദ്ദേഹം മൽസരിച്ചതു പ്രചാരണത്തിനുവേണ്ടി നേരിട്ടു രംഗത്തിറങ്ങാതെയാണ്. ഇത്തവണ സ്ഥാനാർഥിത്വം നേരിട്ടു പ്രഖ്യാപിക്കാൻപോലും അദ്ദേഹത്തിനായില്ല.\nബൂതഫ്‌ലീക്കയാണ് സ്ഥാനാർഥിയെന്നു ഫെബ്രുവരി പത്തിനു ഭരണകക്ഷി ഒരു പ്രസ്താവനയിലൂടെ അറിയിക്കുകയായിരുന്നു. ഏതാനും ദിവസങ്ങൾക്കുശേഷം മെഡിക്കൽ പരിശോധനയ്ക്കായി അദ്ദേഹം ജനീവയിലേക്കു പോവുകയും ചെയ്തു.\nഅതോടെ തുടങ്ങിയതാണ് ആയിരങ്ങളുടെ പ്രതിഷേധ പ്രകടനങ്ങൾ. സാമൂഹിക മാധ്യമങ്ങളിലൂടെ വിവരമറഞ്ഞ് ആളുകൾ കൂട്ടത്തോടെ തെരുവിലിറങ്ങി. പ്രകടനക്കാർക്കു നേതാക്കളില്ല. അറബ് വസന്തത്തിലെ സമരങ്ങളുടെയും സ്ഥിതി ഇതുതന്നെയായിരുന്നു.\nതലസ്ഥാന നഗരമായ അൽജിയേഴ്സിൽ പ്രകടനങ്ങൾക്കു നിരോധനമുണ്ടെങ്കിലും ജനങ്ങൾ അതവഗണിക്കുന്നു. മറ്റ് ഒട്ടേറെ നഗരങ്ങളിലും പ്രക്ഷോഭം പടർന്നു. വിദ്യാർഥികളോടൊപ്പം അഭിഭാഷകരും അധ്യാപകരും തൊഴിലാളികളും ചേർന്നു.\nഇതു സംബന്ധിച്ച വാർത്തകൾക്കു ഗവൺമെന്റ് നിയന്ത്രണം ഏർപ്പെടുത്തിയതിൽ പ്രതിഷേധിച്ച് മാധ്യമ പ്രവർത്തകരും തെരുവിലിറങ്ങി. അൽജീരിയക്കാർ ധാരാളമുള്ള ഫ്രാൻസിലെ ചില നഗരങ്ങളിലും ജനീവയിൽ ബൂതഫ്‌ലീക്ക കഴിയുന്ന ആശുപത്രിക്കുമുന്നിലും പ്രകടനങ്ങളുണ്ടായി.\nഇക്കഴിഞ്ഞ ഞായറാഴ്ചയായിരുന്നു (മാർച്ച് മൂന്ന്) പത്രിക സമർപ്പിക്കാനുള്ള അവസാന തീയതി. അതിനകം ഭരണകക്ഷി ബുതഫ്ലീക്കയുടെ സ്ഥാനാർഥിത്വം പിൻവലിക്കുകയും ഒരു പകരക്കാരനെ കണ്ടെത്തുകയും ചെയ്യുമെന്നു കരുതിയവർ നിരാശരായി. അദ്ദേഹത്തിനുവേണ്ടിതന്നെ പത്രിക സമർപ്പിക്കപ്പെട്ടു. അതിനുവേണ്ടി സ്ഥാനാർഥി നേരിട്ടു ഹാജരാകണമെന്ന നിയമം പാലിക്കപ്പെട്ടതുമില്ല.\nറോഹിങ്ക്യൻ പലായനം; 90 പേരെ ബംഗ്ലദേശ് നാടുകടത്തി\nതനിക്കെതിരെ നടന്നുവരുന്ന പ്രക്ഷോഭത്തോടു ബൂതഫ്‌ലീക്ക ആദ്യമായി പ്രതികരിച്ചതും ഇൗ ഘട്ടത്തിലാണ്. പക്ഷേ, അപ്പോഴും അദ്ദേഹം ജനങ്ങളോടു നേരിട്ടുസംസാരിച്ചില്ല. അദ്ദേഹത്തിന്റെ കത്തു ടിവിയിൽ ഒരുദ്യോഗസ്ഥൻ വായിക്കുകയായിരുന്നു.\nഇത്തവണ തിരഞ്ഞെടുപ്പിൽ ജയിച്ചാൽ ഒരു വർഷത്തിലധികം അധികാരത്തിൽ തുടരില്ല,അതിനിടയിൽ പുതിയ തിരഞ്ഞെടുപ്പ് നടത്തും, ജനജീവിതം മെച്ചപ്പെടുത്താനുള്ള പരിപാടികൾ നടപ്പാക്കും, അതിനു സഹായകമായ പുതിയ ഭരണഘടന ഉണ്ടാക്കാനായി ഹിതപരിശോധന നടത്തും-ഇങ്ങനെയുള്ള വാഗ്ദാനങ്ങളായിരുന്നു കത്തിൽ.\nപക്ഷേ, ജനങ്ങൾ ഒട്ടും തൃപ്തരായില്ല. പൂർവാധികം ശക്തമായി സമരം തുടരാൻതന്നെയാണ് അവരുടെ തീരുമാനം.\nഎന്തുകൊണ്ട് ബൂതഫ്‌ലീക്ക മാറിനിൽക്കുകയും ഭരണകക്ഷിയിൽനിന്നുതന്നെയുള്ള മറ്റൊരാൾ സ്ഥാനാർഥിയാവുകയും ചെയ്യുന്നില്ല ? അവർക്കിടയിൽ എെക്യമില്ലെന്നതാണ് ഇൗ ചോദ്യത്തിനു കിട്ടുന്ന ഉത്തരം.\nഭരണകക്ഷിയായ ദേശീയ വിമോചന മുന്നണി (എഫ്എൽഎൻ) തനിച്ചല്ല തീരുമാനമെടുക്കുന്നതെന്നും പട്ടാളനേതൃത്വവും ഇന്റലിജൻസ് വിഭാഗവുംശക്തരായ ചില ബിസിനസ് പ്രമാണിമാരും അവരിൽ അവിഹിതമായ സ്വാധീനം ചെലുത്തുകയാണെന്നും റിപ്പോർട്ടുകളുണ്ട്.\nബൂതഫ്‌ലീക്കയുടെ ഇളയ സഹോദരൻ സയിദ്, പട്ടാളത്തലവൻ ജനറൽ അഹമദ് ഗൈദ് സലാഹ് എന്നിവർക്ക് ഇക്കൂട്ടത്തിൽ പ്രമുഖ സ്ഥാനമുണ്ടെന്നതും രഹസ്യമല്ല. പ്രസിഡന്റിന്റെ ഉപദേഷ്ടാവ് കൂടിയാണ് അറുപത്തൊന്നുകാരനായ സയിദ്. കഴിഞ്ഞ ചില വർഷങ്ങളിലെപ്പോലെ ഇനിയും ബൂതഫ്‌ലീക്കയെമുന്നിൽ നിർത്തി പിന്നിൽനിന്നു ചരടുവലി തുടരാനുള്ള വ്യഗ്രതയിലാണത്രേ അവർ.\nബൂതഫ്‌ലീക്കയുടെ ഇൗ അവസ്ഥയിൽ സഹതപിക്കുന്നവരുമുണ്ട്. സ്വതന്ത്ര അൽജീരിയയുടെ സ്ഥാപക നേതാക്കളിൽ ജീവിച്ചിരിക്കുന്ന അവസാനത്തെ ആളുകളിൽ ഒരാളാണദ്ദേഹം. ഫ്രാൻസിൽനിന്നു അൽജീരിയക്കു സ്വാതന്ത്ര്യം നേടിക്കൊടുത്ത സായുധ സമരത്തിൽ പങ്കാളിയായിരുന്നു. ഇരുപത്താറാം വയസ്സിൽ വിദേശമന്ത്രിയായി.\nരാജ്യം അതിന്റെ ചരിത്രത്തിലെ ഏറ്റവും വലിയ പ്രതിസന്ധിയിലൂടെ കടന്നുപോകുമ്പോഴാണ് 1999ൽ ആദ്യമായി പ്രസിഡന്റായി തിരഞ്ഞെടുക്കപ്പെട്ടത്. അതിനുമുൻപുള്ള ഒരു ദശകക്കാലം ആഭ്യന്തര കലാപമായിരുന്നു. ഒന്നര ലക്ഷം പേർ കൊല്ലപ്പെടുകയും ഒട്ടേറെപേരെ കാണാതാവുകയുംചെയ്തു.\nതുടർന്നുള്ള വർഷങ്ങളിൽ അൽജീരിയയിൽ സമാധാനം പുനസ്ഥാപിക്കുകയും രാജ്യത്തെ സാമ്പത്തിക പുരോഗതിലേക്കു നയിക്കുകയും ചെയ്യുന്നതിൽ ബൂതഫ്‌ലീക്ക മുഖ്യപങ്ക് വഹിച്ചു. തിരഞ്ഞെടുപ്പുകളിൽ അനായാസ വിജയംനേടി.\nഅവസാനത്തെ തിരഞ്ഞെടുപ്പുകൾ വെറും പ്രഹസനങ്ങളായിരുന്നുവെന്ന ആരോപണവുമുണ്ട്.അടുത്ത തിരഞ്ഞെടുപ്പും വ്യത്യസ്തമാകില്ലെന്നാണ്പൊതുവിലുളള ഭയം.\nതിരഞ്ഞെടുപ്പ് തീയതി അടുത്തുവരുന്തോറും അൽജീരിയയിലെ സ്ഥിതിഗതികൾ ഗുരുതരമാവുകയാണ്. പ്രക്ഷോഭം അക്രമാസക്തമാവുകയും അതിനെ അടിച്ചമർത്താൻ ഗവൺമെന്റ് ശ്രമിക്കുകയും ചെയ്താൽ എന്തു സംഭവിക്കുമെന്ന ചിന്തയും ഭീതി ജനിപ്പിക്കുന്നു. 1991ൽ ആഭ്യന്തരയുദ്ധം പൊട്ടിപ്പുറപ്പെട്ടതും ഒരു തിരഞ്ഞെടുപ്പിനെച്ചൊല്ലിയായിരുന്നു.


നന്മണ്ടൻ: തകര്ന്നടിഞ്ഞ കടല്‍പ്പാലങ്ങള്..\nജോലിയുടെ ഭാഗമായി അഞ്ചുദിവസത്തെ സന്ദര്ശനത്തിനാണ് നജീബ്\nഒമാനിലെത്തിയത്.പരിഷ്കാരങ്ങള് ഏറെ കടന്നു ചെല്ലാത്ത ഒമാനിലെ ചെറിയൊരു മുനിസിപ്പാലിറ്റി.കുന്നുകള്ക്കിടയിലൂടെ വെട്ടിയുണ്ടാക്കിയ വഴിയിലൂടെ സ്വദേശിയായ ഡ്രൈവര് ലാന്ഡ്ക്രൂയ്സര് അനായാസേന ഓടിച്ചു. പ്രദേശത്തെ ഏറ്റവും ഉയരം കൂടിയ കുന്നിനു മുകളില് കാറ്റിന്റെ പ്രവര്ത്തനത്താല് വിദ്യുച്ഛക്തി ഉത്പാദിപ്പിക്കുന്ന ഒരു യന്ത്രംസ്ഥാപിക്കുക, അതാണ് കമ്പനി ഏറ്റെടുത്ത ദൌത്യം. പുറകിലിരുന്ന ഉദ്ധ്യോഗസ്ഥര്വാതോരാതെ സംസാരിച്ചു കൊണ്ടിരുന്നു. വഴി തീര്ന്നെന്നോര്മ്മിപ്പിച്ചു വലിയൊരുപാറക്കൂട്ടം വാഹനത്തിന്റെ മുന്നില് ദൃശ്യമായിടത്തു നിന്ന് അവര് കാല്നടയായികുന്നു കയറിത്തുടങ്ങി. നീണ്ട പതിനെട്ടു വര്ഷത്തെ പ്രവാസം സമ്മാനിച്ച കിതപ്പ്പൂര്വ്വാധികം ശക്തിയോടെ അയാളില് തിരിച്ചെത്തി. കുന്നിന് മുകള്ഭാഗംവിശാലമായിരുന്നു. ആകാശം, തൊടാവുന്നത്ര അകലത്തില് തൂങ്ങിക്കിടന്നു. നാസ പുതുതായി കണ്ടുപിടിച്ച ഹൈഡ്രജന് ശ്വസിക്കുന്ന ഉപഗ്രഹജീവികളെ നേരിട്ടു കാണാമെന്നു വെറുതെ അയാള് മോഹിച്ചു. താഴെ തകര്ന്ന കടല്പ്പാലങ്ങള് പോലെ ചെറുകുന്നുകള് ചിതറിക്കിടന്നു.\nഉച്ചയൂണിനു ശേഷം പതിവ് ആവര്ത്തനങ്ങളായ ഓഫീസ് ജോലികള് അവസാനിച്ചു സോഷ്യല് നെറ്റ്വര്ക്കുകളിലെ സൌഹൃദക്കൂട്ടായ്മകളിലേക്ക് ഊളിയിടാറാണ് പതിവ്. അന്നും പതിവ് വിരസതയകറ്റാന് കൂട്ടമെന്ന സോഷ്യല്നെറ്റ് വര്ക്കില് മുന്പേജിലായി ബ്ലോഗുകളുടെ ഇടയില് തിരഞ്ഞു. വിലാപങ്ങളുടെ നിഴല്ചിത്രങ്ങള് പൂര്ണ്ണമാകുന്നത് (അലീന എഫ്രയിം), ഒരു കഥയാണ്. വെറുതെ വായിച്ചു.\n----- നീറുന്ന മുറിവുകളില് കടല്കാറ്റ് പെയ്തു കൊണ്ടിരുന്നു. മുറിക്കപ്പെട്ട ചുണ്ടുകളും,ഉറക്കറയുടെ വിജനതയും, അയാള് ഇറങ്ങി പോകും മുന്പേ തകര്ത്തെറിഞ്ഞ ഗ്ലാസ്സുകളും മരുപ്പച്ചകള് ഇല്ലാത്ത മണല്കാടുകളെ ഓര്മിപ്പിക്കുന്നു. അവള് ഉറങ്ങാന്ശ്രമിച്ചു. കണ്ണടക്കുമ്പോള് അതിദൂരെ മിന്നാമിനുങ്ങുകള് പറന്നിറങ്ങുന്ന ഒരുപുരാതനനഗരം. കടല്പാലത്തിലൂടെ പപയുടെ ഒപ്പം ഓടി പോകുന്ന ഒരു പെണ്കുട്ടി. ഉയര്ന്ന വിളക്ക് ഗോപുരങ്ങള് മീന്വള്ളങ്ങളെ തീരത്തേക്ക് വിളിച്ചു കൊണ്ടിരിക്കുന്നരാത്രികള്. തിരിച്ചു പോകണം എന്ന് അവള്ക്കു തോന്നി. വിവാഹിതയായ ഒരു യുവതി ഇരുപതു വര്ഷം മുന്പ് താന് ജീവിച്ചിരുന്ന നഗരത്തിലേക്ക് ഏകയായി മടങ്ങി ചെല്ലുക. ഭര്ത്താവില് നിന്ന് ഓടി ഒളിക്കുകയാണ്. അവിടെ അവളെ അറിയുന്ന ആരും ഉണ്ടാവുകയില്ല. ബീച് റോഡിലെ ശതാവരി പടര്‍ന്നു കിടക്കുന്ന ആ പഴയ വീട്ടില് നിന്ന് എല്ലാവരും കാലത്തിലേക്ക് മടങ്ങി പോയിരിക്കുന്നു. എന്നിട്ടും അവള് പോകാന് ആഗ്രഹിച്ചു. അവിടെ ആരും തന്നെ ആക്രമിക്കുകയില്ലന്നു അവള് വിശ്വസിച്ചു.----------\nഹൃദയം ഹൃദയത്തെ വിദൂരത്ത് നിന്നും വിളിക്കുമെന്ന് കേട്ടിട്ടില്ലേ? ആരോ തന്നെ സ്ക്രീനിലേക്ക് അജ്ഞാതമായ സ്നേഹത്താല് പിടിച്ചു വലിക്കുന്നതായി നജീബിന് തോന്നി. അവ്യക്തമായ, മറ്റാര്‍ക്കും കേള്‍ക്കാനാവാത്ത ഒരു ശബ്ദം. യാ, അള്ളാ, അയാള്‍ക്ക് ശ്വാസം നിലച്ചത് പോലെ തോന്നി. വിവാഹിതയായി ഏതോ നഗരത്തില് അറിയപ്പെടാത്ത കാരണങ്ങളാല് ഒറ്റപ്പെടലിന്റെ വേദനയില് വിലപിക്കുന്ന ഒരു പെണ്‍കുട്ടി, ബാല്യത്തില് അവള് സ്നേഹിച്ച കോഴിക്കോട് നഗരത്തെയും, നജീബ് എന്ന സുഹൃത്തിനെയും,അവന്റെ ഉമ്മയെയും, ബാപ്പയെയും കാണാന് പോകുന്നതാണ് കഥ.\nഈ രാത്രിവണ്ടിയില് മയില്‍പീലികള് ചിതറിച്ചു ഞാന് നിന്നില് നിന്ന് മടങ്ങി പോകുന്നു എന്ന് നോട്ട് ബുക്കില് എഴുതി, തന്റെ ഉമ്മയോടും ബാപ്പയോടും യാത്ര പറഞ്ഞു,തിരിഞ്ഞു നോക്കാതെ വീട്ടില് നിന്ന് ഇറങ്ങി ഓടിയ ഒരു സ്നേഹിതയെ നജീബ് പെട്ടെന്ന് ഓര്‍മിച്ചു. അത് അലീന ആയിരുന്നു. അക്കാലത്തു അവള് തങ്ങളുടെ അയല്‍ക്കാരിയായിരുന്നു. അയാള് അതിവേഗം ഒരു സന്ദേശം അവള്‍ക്കു അയച്ചു. നഷ്ടപ്പെട്ട നജീബെന്ന ബാല്യകാല സുഹൃത്ത് ആ അറിവ് അലീനയെ ഏതോആഹ്ലാദത്തിന്റെ തുരുത്തുകളിലേക്ക് ആനയിച്ചു. പിന്നെ സന്ദേശങ്ങളുടെ, എഴുത്തുകളുടെപ്രവാഹമായിരുന്നു. വൃദ്ധയായി, ഒരിക്കല് ഞാന് കോഴിക്കോട് വരുമായിരിക്കാം.ഞാന് ഓടി നടന്ന വഴികളിലൂടെ ഏകയായി, കാഴ്ച മങ്ങി...എന്താണ് എനിക്ക് അവിടെ നഷ്ടപ്പെട്ടത് എന്ന് അറിയില്ല.\nഎന്തിനാണ് ഞാന് വരുന്നതെന്നും. എനിക്ക് ഭ്രാന്ത് ആണ് എന്ന് എല്ലാവരും പറയും,അവള് നജീബിന് എഴുതി.\nകടലോരത്ത് ലൈറ്റ് ഹൌസിനു താഴെ, നിര്‍ത്താതെ വീശിക്കൊണ്ടിരുന്ന, കടല്‍ക്കാറ്റിനെ പ്രതിരോധിക്കാന് ശേഷിയുള്ള കട്ടിയോടു കൂടിയ മരത്തടികളാല് പണിത വീട്ടില് ആയിരുന്നു അലീനയുടെ കുടുംബം താമസിച്ചിരുന്നത്. അരികെയായി കടല്‍പ്പാലം ദൃശ്യമാവും വിധം മട്ടുപ്പാവ് പണിത നജീബും. കടലിലെ വേലിയിറക്കങ്ങളില് കടലാമകള് കൂട്ടമായി വന്നു കരയില് മുട്ടകള് നിക്ഷേപിച്ചു തിരിച്ചു പോവുന്നതും വിരിഞ്ഞ കടലാമക്കുഞ്ഞുങ്ങള് നീന്തല് പഠിക്കാനിറങ്ങുന്നതും മട്ടുപ്പാവിലിരുന്നു കൌതുകത്തോടെ വീക്ഷിക്കുന്നത് നേരിയൊരു ചിത്രം പോലെ അയാള് ഓര്‍മിച്ചു. ബാപ്പയുടെ കൂടെ ഉച്ചനേരങ്ങളില് അവള് ചതുരംഗം കളിയ്ക്കാന് വന്നു. ഉമ്മയ്ക്ക് ആകാശത്തിന്റെ ചിത്രമുള്ള ഒരു തൂവാല അവള് തനിയെ നിര്‍മിച്ചു റമദാന് ദിവസം സമ്മാനമായി നല്‍കി. അവര് അവളെ തന്നെക്കാള് അധികമായി സ്നേഹിച്ചിരുന്നു എന്ന്അന്നൊക്കെ നജീബ് ചിന്തിച്ചിരുന്നു. ബാപ്പയെയും, ഒരിക്കലും പുറത്തിറങ്ങാന്‍ഇഷ്ടപ്പെടാതിരുന്ന ഉമ്മയെയും കൊണ്ട് അവള് ബീച്ചില് നടക്കാന് പോവുകയും ചെയ്തു.\nപിന്നീട്, കോഴിക്കോട് നിന്ന് അവളും പപ്പയും ഡല്‍ഹിയിലേക്കു പോയി. ലൈറ്റ്ഹൌസിനു പുറകിലെ നിരത്തിലൂടെ ദൂരേക്ക് നടന്നു നീങ്ങിയ അവര് കണ്ണില് നിന്നും മറയും വരെ മട്ടുപ്പാവിലിരുന്നു നജീബ് നോക്കിക്കൊണ്ടിരുന്നു. കടല്‍പ്പാലം പൊളിഞ്ഞുതുടങ്ങിയിരുന്നു. സന്ദര്ശകരെ പാലത്തിലേക്ക് കടത്തി വിടാതെ അനുവദിക്കാതെനഗരകാവല്‍ക്കാരന് കാവല് നിന്നു. അലീന കൂടെയില്ലാതെ കടല്‍പ്പാലത്തിലേക്ക്നോക്കാന് അയാള് അശക്തനായിരുന്നു. കൈകള് വീശി, റേഡിയോനിലയത്തിന്റെ അരികില് വച്ച് ബീച്ച് റോഡില് നിന്ന് മാഞ്ഞു പോയ ഒരു പെണ്‍കുട്ടി കുറെ വര്‍ഷങ്ങളായി മനസ്സിനെ അലട്ടിയിരുന്നു.\nഅലീന പോയതിനു ശേഷം ബാപ്പയും ഉമ്മയും പെട്ടെന്ന് മൂകരായി, അയാള് ഓര്‍മിച്ചു. അകത്തളങ്ങളില് ബാപ്പയുടെ ഒച്ച പോലും കേള്‍ക്കാതെ ആയി. ചിലപ്പോള് ഉറങ്ങുകയോ,ഖുറാന് വായിക്കുകയോ ചെയ്തു അവര് യന്ത്രപാവകളെപ്പോലെ പെട്ടെന്ന് നിശ്ചലരായിക്കൊണ്ടിരുന്നു. അവള് ഞങ്ങള്‍ക്ക് അയച്ച നിറയെ ചിത്രങ്ങള് ഉള്ള കത്തുകള് കണ്ടു ഉമ്മ അവളെയോര്‍ത്തു കരഞ്ഞു. ഒരു കത്തില് പപ്പാ മരിച്ചെന്നുംസ്പെയിനിലേക്ക് പോകും മുന്‍പ വിവാഹിതയാവുകയാണ് എന്നും അവള് എഴുതി. അതായിരുന്നു അവസാനത്തെ കത്ത്. പിന്നീട്, പ്രിയപ്പെട്ട കോഴിക്കോട് നഗരമുപെക്ഷിച്ചു അയാള് പ്രവാസിയായി. പൊളിഞ്ഞു തുടങ്ങിയ കടല്‍പ്പാലത്തിനൊപ്പം ഉമ്മയും,ബാല്യത്തില് കൈവീശിക്കടന്നു പോയ അലീനയും മറവിയുടെ ഏതോ ഗഹ്വരങ്ങളില് മതിമറന്നുറങ്ങി. കടലാമകള് മുട്ടയിടാന് തീരങ്ങള് തേടിയലഞ്ഞു, സ്വതന്ത്രമായി മുട്ടയിട്ടു തിരിച്ചു പോയിരുന്ന അവറ്റകള് ബാക്കിയായ തീരങ്ങളില് പതുങ്ങി നിന്നു. ഇളം ചൂടാര്‍ന്ന കടലാമകളുടെ മുട്ടകള് മുക്കുവക്കുട്ടികള് എറിഞ്ഞുടച്ചു. ....\nതാന് അവളെ സ്നേഹിച്ചിരുന്നോ? പ്രവാസത്തിന്റെ വിജനതയില് അയാള് ഓര്‍മിച്ചുനോക്കി\nശരിയാണ്. പക്ഷെ, ആരും അറിഞ്ഞിരുന്നില്ലന്നു മാത്രം. തനിയാവര്‍ത്തനങ്ങളായമീടിങ്ങുകള്‍ക്കൊടുവില് അല്‍പനേരം വിശ്രമിക്കാന് മുറിയിലേക്ക് വന്നനേരമാണ്അലീനയുടെ ആ സന്ദേശം നജീബിന് ലഭിക്കുന്നത്. നജീബ്, ഞാന് കോഴിക്കോട് വരാന്‍ആഗ്രഹിക്കുന്നു. നീ അവിടെ ഉണ്ടാകുമെന്ന് പ്രതീക്ഷിക്കുന്നു. മദ്രാസില്‍നിന്ന് വരുന്ന രാത്രിവണ്ടിയില് അലീന വരുമെന്ന് അറിയിച്ചിരിക്കുകയാണ്..\nപടിഞ്ഞാറന്‍തീരങ്ങളിലൂടെ രാത്രികാലങ്ങളില് മാത്രം കടന്നു പോകുന്ന വെസ്റ്റ് കോസ്റ്റ് എന്ന ആ തീവണ്ടി അവള് തിരഞ്ഞെടുത്തത് എന്തിനാണെന്ന് അയാള് അത്ഭുതപ്പെട്ടു.\n...ഒമാനിലെക്കുള്ള സന്ദര്‍ശനങ്ങള് കൂടുതല് ഗ്രാമങ്ങളെ പരിഷ്കാരത്തിന്റെ മൂട്പടമണിയിച്ചു .\nപൂക്കാന് മറന്ന ശതാവരികളെ വസന്തം കൈയോഴിഞ്ഞിരുന്നു.വംശ നാശം വന്ന കടലാമകള് കടല്‍ക്കരയില് നിന്നും തിരോഭവിച്ചു.പൊളിഞ്ഞ കടല്‍പ്പാലത്തിന്റെ പൂര്‍ണ്ണമായ ചിത്രം തുന്നിയ തൂവാല ഉമ്മയുടെ നെഞ്ചില് പറ്റി ക്കിടന്നു.\nവീണ്ടുമൊരു ഡിസംബര് കൂടി.. റയില്‍വേസ്റേഷന്റെ ഇരുമ്പ് ബഞ്ചുകളില് തണുപ്പ്മൂടി..അണ്ടങ്ങള് നഷ്ടപ്പെട്ട കടലാമ മുട്ടത്തോടുകള് വെയിലേറ്റു തിളങ്ങി.\nപിന്നെ എപ്പോഴോ ഏതോ ഒരു ഗ്രാമത്തിലെ ഉയര്‍ന്ന കുന്നിന് മുകളില് സ്ഥാപിച്ച യന്ത്രം പ്രവര്‍ത്തനം മുടക്കിയിരുന്നു.\nമടക്ക യാത്രയില് കുന്നിന് മുകളിലെവിടെയോ നഷ്ടപ്പെട്ട അയാളുടെ മനസ്സില് അലീനയും കൈലെസ്സു നെഞ്ചോടു ചേര്‍ത്തു വെച്ച ഉമ്മയും ബാക്കിയായി..കടല്‍ക്കരയിലേക്ക്തകരാന് നേരം ലൈറ്റ് ഹൗസ് ആടും വിധം നടന്നു വന്ന സ്റ്റേഷന് മാസ്റ്റര് തണുത്തബഞ്ചില് തണുപ്പിലും ഏറെ മരവിച്ച ,ഹൃദയം പൊതിഞ്ഞ പഴം പുതപ്പിലോന്നു തപ്പി എന്തോ പിറുപിറുത്തു വീണ്ടും തന്റെ ഇരിപ്പിടത്തില് കയറി ഇരുന്നു.\nകുന്നിന് മുകളില് ഹൈഡ്രജന് ശ്വസിക്കുന്ന ഉപഗ്രഹജീവികളെ തോടാമെന്നു വൃഥാആശിച്ച പോലെ നജീബ് തണുത്ത ബഞ്ചില് വിറച്ചിരുന്നു.\nതണുപ്പ് ചിതല്‍പുറ്റുകള്‍പോലെ നഗരത്തിലേക്ക് കടന്നു വന്നു. അറബിക്കടലിന്റെതീരങ്ങളിലൂടെ മഴക്കാറുകള് ഇരമ്പി വരികയും. അതിര്‍ത്തികള് ഭേദിച്ച് കടല്‍ബീച്റോഡിലേക്ക് ചിതറി വീണു. ആ രാത്രി നഗരം കടല്‍തിരകളില് ആണ്ടു പോകുമെന്ന് നജീബ് ഭയപ്പെട്ടു.\nകോഴിക്കോട് റെയില്‍വേ സ്റേഷന്‍തണുപ്പില് ഉറങ്ങുന്ന വൃദ്ധയെപ്പോലെ ഇടയ്ക്കിടെഉണരുകയും പിന്നെയും ശബ്ദമില്ലാതെ നിശ്ചലമാവുകയും ചെയ്തു കൊണ്ടിരുന്നു. ആരുംഇറങ്ങുകയും കയറുകയും ചെയ്യാനില്ലാതെ ആ രാത്രിവണ്ടി കടന്നു വന്നു.\n''ഞാന്‍മരിച്ചു പോകുമോ ? അറിയില്ല... ഒരു ജന്മം മുഴുവന്‍നിന്നെ കാത്തിരുന്ന്, അങ്ങനെ സംഭവിച്ചാല്‍എന്റെ ആത്മാവ് വേദനിക്കില്ലേ?''\nവണ്ടി പോയ്കഴിഞ്ഞിരുന്നു,,വീണ്ടും ഒരു ഡിസംബര്‍കൂടി കടന്നു പോയി..റെയില്‍വേസ്ടഷനിലെ തണുത്തുറഞ്ഞ സിമന്റു ബഞ്ചില് നജീബ് കൂനിക്കൂടിയിരുന്നു ..\nPosted by nanmandan at 3:46 AM\nനന്മണ്ടന് കഥ നന്നായി\nകുന്നിന്മുകളില് നഷ്ടപ്പെട്ട മനസ്സുമായി അയാള് തിരിച്ചു നടന്നു.\nഫോണ്ടിനു അല്പം വലിപ്പക്കൂടുതലും ആകെ കട്ടകുത്തിയതുപോലെയാണ് എനിക്കിവിടെ വായിക്കാന് കഴിഞ്ഞത്. എല്ലാവര്ക്കും ഉണ്ടോ എന്നറിയില്ല. അത് വായനസുഖം കുറച്ചു.\nകഥ ഇഷ്ടമായി നന്‍മണ്ടന് സാര്....\nകഥ ഇഷ്ടായി...വീണ്ടും കാണാം\nആദ്യ ഖണ്ഡിക അനാവശ്യമായിത്തോന്നി. കാത്തിരിപ്പ് തുടരുകയാണ്...\nകഥ ഇഷ്ട്ടമായി ആശംസകള്\nവെറുതെ വീണ്ടുമൊന്നു വന്നു നോക്കിയതാണ്..


നടി ഐശ്വര്യറായിയുടെ പിതാവ് അന്തരിച്ചു – Chandrika Daily\nBy chandrika Sunday March 19, 2017 05:09 am\nനടി ഐശ്വര്യറായിയുടെ പിതാവ് അന്തരിച്ചു\nന്യൂഡല്‍ഹി: ബോളിവുഡ് താരം ഐശ്വര്യറായ് ബച്ചന്റെ പിതാവ് കൃഷ്ണരാജ് റായ് അന്തരിച്ചു. അര്‍ബുധരോഗത്തെത്തുടര്‍ന്ന് ഇന്നലെ ഉച്ചയോടെ മുംബൈ ലീലാവതി ആസ്പത്രിയിലായിരുന്നു അന്ത്യം. രണ്ടാഴ്ചയായി ചികിത്സയിലായിരുന്നു. രോഗം മൂര്‍ഛിച്ചതിനെത്തുടര്‍ന്ന്…\nന്യൂഡല്‍ഹി: ബോളിവുഡ് താരം ഐശ്വര്യറായ് ബച്ചന്റെ പിതാവ് കൃഷ്ണരാജ് റായ് അന്തരിച്ചു. അര്‍ബുധരോഗത്തെത്തുടര്‍ന്ന് ഇന്നലെ ഉച്ചയോടെ മുംബൈ ലീലാവതി ആസ്പത്രിയിലായിരുന്നു അന്ത്യം. രണ്ടാഴ്ചയായി ചികിത്സയിലായിരുന്നു. രോഗം മൂര്‍ഛിച്ചതിനെത്തുടര്‍ന്ന് തീവ്രപരിചരണ വിഭാഗത്തില് പ്രവേശിപ്പിക്കുകയായിരുന്നു. രാത്രിയോടെ സംസ്‌കാരചടങ്ങുകള് നടന്നു.


Happy Birthday Shakeela: Viral Note About Actress Shakeela - Malayalam Filmibeat\n| Published: Saturday, November 21, 2020, 12:22 [IST]\nഷക്കീല പടങ്ങള് മാത്രം ട്രെന്‍ഡായി മാറിയിരുന്നൊരു കാലമുണ്ടായിരുന്നു. മാദക സുന്ദരിയെന്ന് വിളിപ്പേര് സ്വന്തമാക്കി ഒരുപാട് സിനിമകളില് ഗ്ലാമറസ് റോളിലെത്തി നടി ഷക്കീല യുവാക്കളുടെ ഹരമായി മാറി. കാലം മാറിയതിന് അനുസരിച്ച് പലരും ഷക്കീലയെ മറന്ന് തുടങ്ങി. കഷ്ടപ്പാടും ദാരിദ്ര്യത്തിലും ജീവിക്കേണ്ട സാഹചര്യം വന്നപ്പോഴു മറ്റുള്ളവരെ സഹായിക്കാനുള്ള മനസ് ഷക്കീലയ്ക്കുണ്ടെന്ന് പുറംലോകം അറിഞ്ഞിട്ട് അധികമായില്ല.\nസൂപ്പര് താരങ്ങളുടെയടക്കം സിനിമകളില് നിറഞ്ഞ് നിന്ന ഷക്കീലയുടെ ജന്മദിനമാണിന്ന്. സമൂഹ മാധ്യമങ്ങളില് അപൂര്‍വ്വമായി നടിയെ കുറിച്ചുള്ള ചില തുറന്ന് പറച്ചിലുകള് ശ്രദ്ധേയമാവുകയാണ്. കൂട്ടത്തില് തീര്‍ഥ അമ്പിളി എഴുതിയ കുറിപ്പ് വൈറലാണ്. സ്വന്തം കുടുംബത്തിനു വേണ്ടി ജീവിച്ചിട്ടും കറിവേപ്പില പോലെ പുറന്തള്ളപ്പെടുകയും അനാഥയാവുകയും ചെയ്ത സ്ത്രീയാണെന്നും എഴുത്തില് പറയുന്നു.\n'ഏതാണ്ട് ആയിരത്തിയഞ്ഞൂറോളം ട്രാന്‍സ്‌ജെന്‍ഡര് കുട്ടികള് എന്നെ മമ്മി എന്നാണ് വിളിക്കുന്നത്. എനിക്ക് ഭര്‍ത്താവില്ല, കുട്ടികളില്ല, ആരുമില്ല, ഒറ്റയ്ക്കാണ് താമസം. പക്ഷേ ഞാന് മരിച്ചാല് അവിടെ കുറഞ്ഞത് ആയിരത്തിയഞ്ഞൂറോളം ട്രാന്‍സ്‌ജെന്‍ഡര് കുട്ടികള് ഉണ്ടാവും. എനിക്ക് അത് മതി.' കനത്ത ദാരിദ്ര്യം മൂലം തന്റെ 17-ാം വയസ്സില് അഭിനയ രംഗത്തെത്തുകയും സെക്‌സ് ബോംബായി ചിത്രീകരിക്കപ്പെടുകയും ചെയ്ത ഷക്കീല എന്ന നടിയുടെ വാക്കുകളാണിത്.\nസ്വന്തം കുടുംബത്തിനു വേണ്ടി ജീവിക്കുകയും കറിവേപ്പില പോലെ പുറന്തള്ളപ്പെടുകയും അനാഥയാവുകയും ചെയ്ത സ്ത്രീയാണവര്. പുകവലിയും മദ്യപാനവും കുടുംബവും വ്യക്തിസ്വാതന്ത്ര്യത്തിന്റെ ഭാഗമാണെന്ന് പറയാന് അവര്‍ക്കാവും. എന്റെ അനുഭവങ്ങളാണ് എന്നെ അരാജകവാദിയാക്കിയതെന്ന് ഒരു സ്ത്രീ പറയുമ്പോള് അതിനെ വില കുറഞ്ഞ വികാരപ്രകടനമായിട്ടല്ല കാണേണ്ടത്.\nപ്രിയപ്പെട്ടവളേ, ദുഃഖം വരുമ്പോള് ദൈവത്തിന് നീ എഴുതിയ കത്തുകള് എനിക്ക് മനസ്സിലാകും. യരൂശലേംപുത്രിമാരേ, ഞാന് കറുത്തവള് എങ്കിലും കേദാര്യകൂടാരങ്ങളെപ്പോലെയും ശലോമോന്റെ തിരശ്ശീലകളെപ്പോലെയും അഴകുള്ളവള് ആകുന്നു. എനിക്കു ഇരുള്‍നിറം പറ്റിയിരിക്കയാലും ഞാന് വെയില്‍കൊണ്ടു കറുത്തിരിക്കയാലും എന്നെ തുറിച്ചുനോക്കരുതു. എന്റെ അമ്മയുടെ പുത്രന്മാര് എന്നോടു കോപിച്ചു. എന്നെ മുന്തിരിത്തോട്ടങ്ങള്‍ക്കു കാവലാക്കി; എന്റെ സ്വന്ത മുന്തിരിത്തോട്ടം ഞാന് കാത്തിട്ടില്ലതാനും.\nHappy Birthday Shakeela: Viral Note About Actress Shakeela\nStory first published: Saturday, November 21, 2020, 12:22 [IST]


തിരുവനന്തപുരം: സംസ്ഥാനത്ത് മഴയുടെ ശക്തി കുറഞ്ഞു. കണ്ണൂര്, കാസര്‍കോട്, ഒഴികെയുള്ള ജില്ലകളില് മഴക്കുറവ് അനുഭവപ്പെടുന്നുണ്ട്. കോട്ടയം, ഇടുക്കി, എറണാകുളം ജില്ലകളില് മഴയ്ക്ക് കുറവ് രേഖപ്പെടുത്തിയിട്ടുണ്ട്. ദുരിതാശ്വാസ ക്യാമ്പുകളില് നിന്ന് ആളുകള് മടങ്ങി തുടങ്ങി.\nബംഗാള് ഉള്‍ക്കടലില് രൂപം കൊണ്ട ന്യൂനമര്‍ദ്ദമാണ് കേരളത്തില് അതിതീവ്ര മഴയ്ക്ക് വഴി വച്ചത്. ന്യൂനമര്‍ദ്ദം ദുര്‍ബലമായി പടിഞ്ഞാറന് മേഖലയിലേക്ക് നീങ്ങുകയാണ്. ഇന്ന് കണ്ണൂരും കാസര്‍കോടും ഓറഞ്ച് അലര്‍ട്ട് പ്രഖ്യാപിച്ചിട്ടുണ്ട്. സംസ്ഥാനത്തെ മറ്റ് 12 ജില്ലകളിലും ജാഗ്രതാ നിര്‍ദ്ദേശമില്ല. നാളെ ഇടുക്കി, കണ്ണൂര്, കാസര്‍കോട് ജില്ലകളില് യെല്ലോ അലര്‍ട്ടായിരിക്കും.\nഇന്ന് ഒരു ജില്ലയിലും റെഡ് അലേര്‍ട്ട് പ്രഖ്യാപിച്ചിട്ടില്ല. എന്നാല് മലപ്പുറം, കോഴിക്കോട്, കണ്ണൂര്, ജില്ലകളില് ഓറഞ്ച് അലേര്‍ട്ട് പ്രഖ്യാപിച്ചിട്ടുണ്ട്. തീരപ്രദേശങ്ങളില് മണിക്കൂറില് നാല്‍പ്പത് മുതല് അന്‍പത് വരെ വേഗത്തില് കാറ്റ് വീശാന് ഇടയുള്ളതിനാല് മത്സ്യതൊഴിലാളികള് കടലില് പോകരുതെന്ന് മുന്നറിയിപ്പ് നല്‍കിയിട്ടുണ്ട്.


പാചകവാതക വിലയും ഇന്ധന വിലയും വീണ്ടും വർധിപ്പിച്ചു; കൊള്ള തുടരുന്നു | Madhyamam\nHomechevron_rightBusinesschevron_rightMarketchevron_rightപാചകവാതക വിലയും ഇന്ധന...\ndate_range6Oct 2021 2:24 AM GMT\nപാചകവാതക വിലയും ഇന്ധന വിലയും വീണ്ടും വർധിപ്പിച്ചു; കൊള്ള തുടരുന്നു\nന്യൂഡൽഹി: രാജ്യത്ത് പാചകവാതക വിലയും ഇന്ധന വിലയും വീണ്ടും വർധിപ്പിച്ചു. ഗാർഹിക ആവശ്യത്തിനുള്ള പാചക വാതകത്തിന്‍റെ വില 15 രൂപയാണ് വർധിപ്പിച്ചത്. പെട്രോളിന് 30 പൈസയും ഡീസലിന് 37 പൈസയുമാണ് കൂട്ടിയത്.\n14.2 കിലോ ഗ്രാം സിലിണ്ടറിന്‍റെ കൊച്ചിയിലെ വില 906.50 രൂപയാണ്. ഈ വർഷം മാത്രം 205.50 രൂപയാണ് ഗാർഹിക സിലിണ്ടറിന് വർധിപ്പിച്ചത്.\nഅതേസമയം, വാണിജ്യ ആവശ്യത്തിനുള്ള പാചകവാതകത്തിന്‍റെ വിലയിൽ മാറ്റമില്ല. സിലിണ്ടർ ഒന്നിന് 1,728 രൂപയാണ് വില.\nതുടർച്ചയായ ഏഴാം ദിവസമാണ് ഇന്ധന വില വർധിപ്പിക്കുന്നത്. ഇതോടെ തിരുവനന്തപുരത്ത് പെട്രോൾ വില ലിറ്ററിന് 105 രൂപ കടന്നു. തിരുവനന്തപുരത്ത് പെട്രോൾ വില ലിറ്ററിന് 105 രൂപ 18 പൈസയും ഡീസലിന് 98 രൂപ 38 പൈസയുമാണ് പുതുക്കിയ വില.\nകോഴിക്കോട് പെട്രോളിന് ലിറ്ററിന് 103.42 രൂപയും ഡീസലിന് 96.74 രൂപയുമായി വർധിപ്പിച്ചു. കൊച്ചിയിൽ പെട്രോൾ വില 103.12 രൂപയും ഡീസൽ വില 96.42 രൂപയുമായി.\n13 ദിവസം കൊണ്ട് ഡീസലിന് 2.97 രൂപയും പെട്രോളിന് 1.77 രൂപയുമാണ് കൂട്ടിയത്. ചൊവ്വാഴ്ച പെട്രോളിന് 25 പൈസയും ഡീസലിന് 32 പൈസയും കൂട്ടിയിരുന്നു. പത്തൊമ്പത് ദിവസം മാറ്റമില്ലാതെ തുടര്‍ന്നതിന് ശേഷമായിരുന്നു വെള്ളിയാഴ്ച്ച ഡീസല് വില വര്‍ധിപ്പിച്ചത്.\nസെപ്റ്റംബര് 24 മുതല് നാലുതവണയായി ഡീസലിന് 95 പൈസയാണ് വര്‍ധിച്ചത്. രാജ്യാന്തര വിപണിയില് ക്രൂഡോയില് വില മൂന്ന് വര്‍ഷത്തെ ഏറ്റവും ഉയര്‍ന്ന നിരക്കിലാണ്. ഒരു ദിവസം കൊണ്ട് ഒന്നര ഡോളർ കൂടി ബ്രെന്‍റ് ക്രൂഡ് ബാരലിന് 82.50 ഡോളറായി.\nTAGS:price hike lpg


പൗരത്വ പ്രക്ഷോഭം: ജില്ലാ കേന്ദ്രത്തില് അംബേദ്കര് സ്‌ക്വയര് സ്ഥാപിക്കുമെന്ന് എസ്ഡിപിഐ\nFri Jul 10 2020 17:24:08 GMT+0530 (India Standard Time)\nഇന്ന് എസ്ഡിപിഐ തമിഴ്‌നാട് ഘടകം പ്രസിഡന്റ് നെല്ലൈ മുബാറക് ഉദ്ഘാടനം ചെയ്യും. ഓരോ ദിവസങ്ങളിലും വിവിധ സാമൂഹിക രാഷ്ട്രീയരംഗത്തെ പ്രമുഖവ്യക്തിത്വങ്ങള്, മാധ്യമപ്രവര്‍ത്തകര് തുടങ്ങിയവര് അഭിവാദ്യമര്‍പ്പിക്കും.\nNSH2 March 2020 6:11 AM GMT\nകണ്ണൂര്: പൗരത്വ പ്രക്ഷോഭങ്ങളുടെ ഭാഗമായി ജില്ലാ കേന്ദ്രത്തില് അംബേദ്കര് സ്‌ക്വയര് സ്ഥാപിക്കുമെന്ന് എസ്ഡിപിഐ ജില്ലാ ജനറല് സെക്രട്ടറി ബഷീര് കണ്ണാടിപ്പറമ്പ വാര്‍ത്താക്കുറിപ്പില് അറിയിച്ചു. 'സിഎഎ പിന്‍വലിക്കുക, എന്‍ആര്‍സി ഉപേക്ഷിക്കുക, ഭരണഘടന സംരക്ഷിക്കുക' എന്നീ ആവശ്യങ്ങളുന്നയിച്ചാണ് മാര്‍ച്ച്2മുതല്7വരെ കണ്ണൂര് സ്റ്റേഡിയം കോര്‍ണര് പരിസരത്ത് അംബേദ്കര് സ്‌ക്വയര് സ്ഥാപിക്കുന്നത്. തുടര്‍ച്ചയായ അഞ്ചുദിവസങ്ങളിലായി നടക്കുന്ന പരിപാടി വൈകീട്ട് അഞ്ചിന് ആരംഭിച്ച് രാത്രി 9.30ന് അവസാനിക്കും.\nഇന്ന് എസ്ഡിപിഐ തമിഴ്‌നാട് ഘടകം പ്രസിഡന്റ് നെല്ലൈ മുബാറക് ഉദ്ഘാടനം ചെയ്യും. ഓരോ ദിവസങ്ങളിലും വിവിധ സാമൂഹിക രാഷ്ട്രീയരംഗത്തെ പ്രമുഖവ്യക്തിത്വങ്ങള്, മാധ്യമപ്രവര്‍ത്തകര് തുടങ്ങിയവര് അഭിവാദ്യമര്‍പ്പിക്കും. കൂടാതെ, വ്യത്യസ്തപ്രതിഷേധ കലാരൂപങ്ങളും, ഫാഷിസ്റ്റ് വിരുദ്ധ സിനിമ, നാടകം, ഭീകരഭരണകൂടത്തിനെതിരെയുള്ള കുറ്റവിചാരണ തുടങ്ങിയവ സ്‌ക്വയറില് സംഘടിപ്പിക്കും.\nജനാധിപത്യരാജ്യത്ത് പൗരന്‍മാരാണ് യഥാര്‍ഥ അധികാരികള്. ഫാഷിസ്റ്റ് ഭരണകൂടം ജനവിരുദ്ധവും വംശീയവും ഭരണഘടനാവിരുദ്ധവുമായ നിയമങ്ങള് പൗരനുമേല് അടിച്ചേല്‍പ്പിക്കാന് ശ്രമിക്കുകയാണ്. ഇതിനെതിരേ രാജ്യത്തെ ജനങ്ങള് ഒന്നടങ്കം തെരുവിലിറങ്ങി പ്രക്ഷോഭങ്ങള് നടത്തിയിട്ടും നിലപാടില്‍നിന്നു പിന്നോട്ടുപോവാന് കേന്ദ്രസര്‍ക്കാര് തയ്യാറായിട്ടില്ല. അതിനാല്, പൗരത്വപ്രക്ഷോഭങ്ങള് മറ്റൊരു ഘട്ടത്തിലേക്ക് പ്രവേശിച്ചിരിക്കുന്നു. അതുകൊണ്ടുതന്നെ മുഴുവന് ജനാധിപത്യ മതേതര വിശ്വാസികളും ഈ പ്രക്ഷോഭത്തിന്റെ ഭാഗമാവണമെന്ന് അദ്ദേഹം അഭ്യര്‍ഥിച്ചു.\nCitizenship protest SDPI Ambedkar Square kannur district\nഒരു തവണ ചാര്‍ജ് ചെയ്താല് 120 മുതല് 450 കി.മി.വരെ മൈലേജ്; ഇ ...\n10 July 2020 11:24 AM GMT


സർക്കാർ ആടി നിൽക്കുമ്പോൾ ജനപ്രിയ പ്രഖ്യാപനങ്ങളുമായി ഫട്‍നവിസ്, കർഷകർക്ക് 5380 കോടി\nകാൻസർ ബാധിതയായ ഒരു സ്ത്രീക്ക് ദുരിതാശ്വാസ നിധിയിൽ നിന്ന് പണം നൽകുന്നതായിരുന്നു ഫട്‍നവിസ് ചുമതലയേറ്റ് ആദ്യം ഒപ്പിട്ട ഫയലെന്ന് മുഖ്യമന്ത്രിയുടെ ഓഫീസ് അറിയിച്ചു.\nMumbai, First Published Nov 25, 2019, 7:23 PM IST\nമുംബൈ: സർക്കാരിന്‍റെ ഭാവി തന്നെ അനിശ്ചിതത്വത്തിലായിരിക്കെ ജനപ്രിയ പ്രഖ്യാപനങ്ങളുമായി മുഖ്യമന്ത്രി ദേവേന്ദ്ര ഫട്‍നാവിസ്. മുഖ്യമന്ത്രിയായി ചുമതലയേറ്റ് രണ്ടാം ദിവസം മന്ത്രാലയയിലെത്തിയ ഫട്‍നവിസ് സംസ്ഥാനത്തെ കർഷകപ്രശ്നങ്ങൾ ചർച്ച ചെയ്യാൻ ഉന്നതതല യോഗം വിളിച്ചു. കർഷകർക്കായി 5380 കോടി രൂപ അനുവദിച്ചെന്ന് മുഖ്യമന്ത്രിയുടെ ഓഫീസ് അറിയിച്ചു. മഹാരാഷ്ട്രയിൽ മഴയില്ലാതെ വലഞ്ഞ കർഷകർ കടുത്ത പ്രതിസന്ധിയാണ് അഭിമുഖീകരിക്കുന്നത്. കഴിഞ്ഞ മൂന്ന് വർഷം മാത്രം 12,000 കർഷകരാണ് മഹാരാഷ്ട്രയിൽ കടക്കെണി മൂലം ആത്മഹത്യ ചെയ്തത്. രാജ്യത്ത് ഏറ്റവുമധികം കർഷക ആത്മഹത്യ റിപ്പോർട്ട് ചെയ്യപ്പെട്ട സംസ്ഥാനം.\nകിലോയ്ക്ക് എട്ട് രൂപ നിരക്കിൽ ഉള്ളി വിൽക്കേണ്ടി വന്നതിന് ഒരു കർഷകൻ പൊട്ടിക്കരയുന്ന വീഡിയോ സാമൂഹ്യമാധ്യമങ്ങളിൽ വലിയ പ്രതിഷേധമുയർത്തിയിരുന്നു. സംസ്ഥാനത്ത് അധികാരക്കസേരയ്ക്ക് വേണ്ടിയുള്ള രാഷ്ട്രീയ നാടകങ്ങൾ അരങ്ങേറുമ്പോൾ ദുരിതത്തിലായ ഇവരെ ആരും കാണുന്നില്ലെന്ന വിമർശനങ്ങളുയർന്നു.\nകർഷകരോഷം ഇരമ്പിയ തെരഞ്ഞ‌െടുപ്പിൽ ഗ്രാമീണ മേഖലകളിൽ ബിജെപിക്ക് ഏറ്റത് കനത്ത തിരിച്ചടിയാണ്. ഇവിടെ നേട്ടമുണ്ടാക്കിയത് എൻസിപിയാണ് താനും. കർഷകർക്കൊപ്പം നിന്ന നേതാവായാണ് ശരദ് പവാറിനെ ഗ്രാമീണ മേഖലയിലുള്ളവർ കണ്ടതും. ഈ സാഹചര്യത്തിലാണ് ഭരണത്തിലേറിയ ഉടൻ അടിയന്തരസഹായ നിധിയിൽ നിന്ന് ഇത്ര വലിയ തുക ബിജെപി സർക്കാർ അനുവദിക്കുന്നതും.\nനാളെ ഈ വിഷയം ചീഫ് സെക്രട്ടറിയുമായും ഫിനാൻസ് സെക്രട്ടറിയുമായും ചർച്ച നടത്തുമെന്നും ഫട്‍നവിസിന്‍റെ ഓഫീസ് അറിയിച്ചു. കർഷകർക്ക് കൂടുതൽ സഹായം പ്രഖ്യാപിക്കും. വരൾച്ചാ ദുരിതാശ്വാസത്തിന് വേണ്ട നടപടികൾ സ്വീകരിക്കും. ഇതിനുള്ള ഫണ്ട് സ്വീകരിക്കുന്ന കാര്യം ലോകബാങ്ക് പ്രതിനിധികളുമായി ചർച്ച ചെയ്തു. ഈ പദ്ധതി നടത്തിപ്പിനായി പ്രത്യേക പദ്ധതി ക്യാബിനറ്റിന് മുന്നിൽ വച്ചു. ലോകബാങ്ക് പദ്ധതിക്കായി 3500 കോടി രൂപ അനുവദിക്കുമെന്ന് അറിയിച്ചതായും ഫട്‍നവിസിന്‍റെ ഓഫീസ് ട്വീറ്റ് ചെയ്തു. ഒപ്പം പതിനായിരം ഗ്രാമങ്ങളെ കോർപ്പറേറ്റുകളുമായി ബന്ധിപ്പിക്കുന്ന സ്മാർട്ട് വില്ലേജ് പദ്ധതിയെക്കുറിച്ചും ചർച്ച നടന്നു.\nകാൻസർ ബാധിതയായ ഒരു സ്ത്രീക്ക് ദുരിതാശ്വാസ നിധിയിൽ നിന്ന് പണം നൽകുന്നതായിരുന്നു ഫട്‍നവിസ് ചുമതലയേറ്റ് ആദ്യം ഒപ്പിട്ട ഫയലെന്നും മുഖ്യമന്ത്രിയുടെ ഓഫീസ് അറിയിച്ചു.\nനാളെ സർക്കാരിന്‍റെ ഭാവി എന്താകുമെന്ന് സുപ്രീംകോടതി വിധി പ്രസ്താവിക്കാനിരിക്കുകയാണ്. ഇതിനിടെയാണ് ജനപ്രിയ പദ്ധതികളുമായി ഫട്‍നവിസ് രംഗത്തെത്തുന്നത്.\nLast Updated Nov 25, 2019, 7:23 PM IST\nMharashtra Farmer Distress


ഹര്‍ത്താലുകളും ബന്ദും ജനങ്ങളുടെ മൗലികാവകാശത്തെ ലംഘിക്കുന്നുവെന്ന് കണ്ണന്താനം; ‘ബി.ജെ.പി ഹര്‍ത്താല് നടത്തിയാലും അംഗീകരിക്കില്ല’ – Southlive Malayalam: Kerala News, Malayalam News, Breaking News, Movie News, Political News\nഹര്‍ത്താലുകളും ബന്ദും ജനങ്ങളുടെ മൗലികാവകാശത്തെ ലംഘിക്കുന്നുവെന്ന് കണ്ണന്താനം; ‘ബി.ജെ.പി ഹര്‍ത്താല് നടത്തിയാലും അംഗീകരിക്കില്ല’\nDecember 16, 2018 , 11:13 am\nഹര്‍ത്താലുകളും ബന്ദും ജനങ്ങളുടെ മൗലികാവകാശത്തെ ലംഘിക്കുകയാണെന്ന് കേന്ദ്രമന്ത്രി അല്‍ഫോണ്‍സ് കണ്ണന്താനം. ബി.ജെ.പി ഹര്‍ത്താല് നടത്തിയാലും അംഗീകരിക്കില്ല. എല്ലാവര്‍ക്കും ഇവിടെ ജീവിക്കാനുള്ള അവകാശമുണ്ടെന്നും മന്ത്രി പറഞ്ഞു.\nഹര്‍ത്താല് നടത്തുമ്പോള് ടൂറിസത്തെ മാത്രം എങ്ങനെയാണ് ഒഴിവാക്കുന്നത് എങ്ങനെയാണെന്നും അദേഹം ചോദിച്ചു. കഴിഞ്ഞദിവസത്തെ ഹര്‍ത്താലിനിടയില് 2,000 വിദേശ ടൂറിസ്റ്റുകളാണ് കേരളത്തിലെത്തിയത്. എങ്ങനെ അവര്‍ക്ക് പുറത്തിറങ്ങാനും യാത്ര ചെയ്യാനും ഷോപ്പിങ് നടത്താനും കഴിയുകയെന്ന് അദ്ദേഹം ചോദിച്ചു. അടിസ്ഥാനകാര്യങ്ങളില് ചിന്തവേണം. നമ്മുടെ കുട്ടികള്‍ക്ക് ജോലിയും വരുമാനവും വേണം. അതിനുള്ള അന്തരീക്ഷം ഉണ്ടാക്കണമെന്നും അദ്ദേഹം മന്ത്രി പറഞ്ഞു.\nRelated Topics:Alphons Kannanthanam


നടുറോഡില് കണ്ടെയ്നര് ലോറി തടഞ്ഞു നിര്‍ത്തി; കൊള്ളയടിച്ചത് റെഡ്മിയുടെ 10 കോടി വിലമതിക്കുന്ന മൊബൈല് ഫോണ് ശേഖരം - BIGNEWSLIVE | Latest Malayalam News\nചെന്നൈ: ദേശിയ പാതയില് കണ്ടെയ്നര് ലോറി തടഞ്ഞു നിര്‍ത്തി കോടിക്കണക്കിന് രൂപയുടെ മൊബൈല് ഫോണ് കൊള്ളയടിച്ചു. തമിഴ്നാട്ടിലെ കൃഷ്ണഗിരി ജില്ലയിലെ ഹൊസൂരിനടുത്താണ് സംഭവം. റെഡ്മി കമ്പനിയുടെ പത്ത് കോടി രൂപ വിലമതിക്കുന്ന മൊബൈല് ഫോണ് ശേഖരമാണ് കൊള്ളയടിച്ചത്.\nചെന്നൈയില് നിന്നും ഫോണുകളുമായി മുംബൈയ്ക്ക് പോകുകയായിരുന്ന ലോറിയാണ് ഒരു സംഘം തട്ടിയെടുത്തത്. രാമനാഥപുരം സ്വദേശിയായ ഡ്രൈവര് അരുണ് (34), ചെന്നൈ പൂനമല്ലി സ്വദേശിയായ സതീഷ് കുമാര് (29) എന്നിവരാണ് ലോറിയില് ഉണ്ടായിരുന്നത്.\nഡ്രൈവര്‍മാരെ കൈയ്യേറ്റെ ചെയ്ത ശേഷമാണ് കൊള്ളയടിച്ചത്. ഇരുവരുടെയും കണ്ണും കൈകളും കെട്ടി സമീപത്തെ കാട്ടിലേക്ക് വലിച്ചിഴച്ചുകൊണ്ടുപോയി. കൈകളും കാലുകളും തമ്മില് ബന്ധിച്ചു. തുടര്‍ന്ന് ലോറിയിലുണ്ടായിരുന്ന മൊബൈലുകള് സംഘം കൊള്ളയടിച്ചതായി ഡ്രൈവര്‍മാര് പോലീസിനോട് പറഞ്ഞു.\nഇരുവരെയും കൃഷ്ണഗിരി ആശുപത്രിയില് പ്രവേശിപ്പിച്ചു. സംഭവത്തില് ചൂളഗിരി പോലീസ് കേസ് രജിസ്റ്റര് ചെയ്ത് അന്വേഷണം ആരംഭിച്ചു. 10 കോടിരൂപയുടെ മൊബൈല് ഫോണുകള് മോഷണം പോയതായാണ് പ്രാഥമിക വിലയിരുത്തലെന്ന് പോലീസ് പറഞ്ഞു.\nTags: lorimobile phonetamil nadu\nജീവനെടുത്ത് 'റോങ് നമ്പർ'; നിരന്തരം ഫോൺ വിളിച്ച് ശല്യം ചെയ്യൽ; 46കാരനെ വിളിച്ചു വരുത്തി 'ശല്യം തീർത്ത്' അമ്മയും മകളും


മാണി സി കാപ്പന് മാധ്യമങ്ങളെ കാണുന്നു? നിര്‍ണായക നിലപാടുകള് പ്രഖ്യാപിക്കുമോ? രാഷ്ട്രീയ കേരളം ഉറ്റുനോക്കുന്നു – Pala Vartha: Pala News Online News Portal\nമാണി സി കാപ്പന് മാധ്യമങ്ങളെ കാണുന്നു? നിര്‍ണായക നിലപാടുകള് പ്രഖ്യാപിക്കുമോ? രാഷ്ട്രീയ കേരളം ഉറ്റുനോക്കുന്നു\nപാലാ: പാലാ സീറ്റിനെ ചൊല്ലി അഭ്യൂഹങ്ങള് നിലനില്‍ക്കെ ഇന്ന് ഉച്ചയ്ക്ക് മാണി സി കാപ്പന് എംഎല്‍എ മാധ്യമങ്ങളെ കാണും. ഉച്ച കഴിഞ്ഞ് 12.45നാണ് പ്രസ് മീറ്റ് മാണി സി കാപ്പന് വിളിച്ചിരിക്കുന്നത്.\nനിര്‍ണായകമായ വെളിപ്പെടുത്തലുകള് ഉണ്ടാകുമെന്ന് പ്രതീക്ഷിക്കുന്നതിനാല് തന്നെ രാഷ്ട്രീയ കേരളവും ഏറെ ആകാംക്ഷയോടെയാണ് ഈ പ്രസ് മീറ്റനെ കാണുന്നത്.\nജോസ് കെ മാണിയുടെ നേതൃത്വത്തിലുള്ള കേരള കോണ്‍ഗ്രസ് എം ഇടതു പക്ഷത്ത് എത്തിയതു മുതല് എന്‍സിപി ഇടതുപക്ഷത്തോട് അകന്നാണ് നില്‍ക്കുന്നതെന്ന് റിപ്പോര്‍ട്ടുകള് പറയുന്നു. തദ്ദേശ തെരഞ്ഞെടുപ്പില് എന്‍സിപിയെ ഇടതുമുന്നണി തീര്‍ത്തും അവഗണിച്ചെന്നും എന്‍സിപി പരാതി ഉന്നയിച്ചിരുന്നു.\nപാലാ സീറ്റിനെ ചൊല്ലിയും തര്‍ക്കം നിലനില്‍ക്കുന്നു. പാലാ തന്റെ ചങ്കാണെന്നും വിട്ടുകൊടുക്കില്ലെന്നും മാണി സി കാപ്പന് ആവര്‍ത്തിച്ചിട്ടുണ്ട്. എന്നാല് പാലാ സീറ്റ് ജോസ് കെ മാണിക്കു നല്‍കാന് ധാരണയായതായും ജോസ് കെ മാണി പാലായില് നിന്ന് ഇടതുമുന്നണി ലേബലില് മല്‍സരിക്കുമെന്നും സ്ഥിരീകരിക്കാത്ത റിപ്പോര്‍ട്ടുകളുണ്ട്.\nപാലാ സീറ്റിനെ കുറിച്ചു പറയാന് സമയമായിട്ടില്ലെന്നാണ് ഇടതുപക്ഷ സംസ്ഥാന നേതൃത്വത്തിന്റെ നിലപാട്. സീറ്റിനെകുറിച്ചു പറയാറായിട്ടില്ലെന്നു ജോസ് കെ മാണിയും പറയുന്നു.\nമാണി സി കാപ്പന് എംഎല്‍എ യുഡിഎഫ് നേതാക്കളുമായി ചര്‍ച്ച നടത്തിയെന്നും കാപ്പനായി പാലാ സീറ്റ് വിട്ടുനല്‍കാന് യുഡിഎഫ് നേതൃത്വം തയാറാണെന്നും റിപ്പോര്‍ട്ടുകളുണ്ട്. കഴിഞ്ഞയാഴ്ച കാപ്പനു സീറ്റു വിട്ടുനല്‍കുമെന്ന് പിജെ ജോസഫ് എംഎല്‍എ പറഞ്ഞതും വലിയ ചര്‍ച്ചയായിരുന്നു.\nഇതേക്കുറിച്ച് താന് ചിന്തിച്ചിട്ടില്ലെന്നും പിജെ ജോസഫ് കുടുംബസുഹൃത്ത് മാത്രമാണെന്നുമായിരുന്നു കാപ്പന്റെ മറുപടി. അതേ സമയം, കാപ്പന്റെ നിലപാടിന് എന്‍സിപി ദേശീയ നേതൃത്വത്തിന്റെ പിന്തുണയുമുണ്ടെന്നാണ് സൂചന.\nദേശീയ തലത്തില് എന്‍സിപി കോണ്‍ഗ്രസുമായി സഹകരിക്കുന്നതിനാല് കേരളത്തില് യുഡിഎഫ് മുന്നണിയിലേക്ക് എന്‍സിപി ചേക്കേറിയാല് അത്ഭുതപ്പെടാനില്ല. എന്തായാലും ഇന്ന് ഉച്ച കഴിഞ്ഞുള്ള പ്രസ് മീറ്റിലേക്ക് ഉറ്റുനോക്കുകയാണ് രാഷ്ട്രീയ കേരളം.


third email related delhi bomb blast\nഡല്‍ഹി സ്‌ഫോടനം: മൂന്നാമതൊരു ഇ-മെയില് കൂടി\nFriday 9th September 2011 12:24pm\nന്യൂഡല്‍ഹി: രാജ്യത്ത് വീണ്ടും ബോംബാക്രമണം നടത്തുമെന്ന ഭീഷണിയുമായി മൂന്നാമതൊരു ഇ മെയില് കൂടി ലഭിച്ചു. ഒരു സ്വകാര്യ മാധ്യമത്തിനാണ് ഇ-മെയില് ലഭിച്ചിരിക്കുന്നത്. അഹമ്മദാബാദില് നിന്നാണ് മെയില് അയച്ചിരിക്കുന്നതെന്നാണ് വിവരം. യാഹൂ അക്കൗണ്ടില് നിന്നാണ് മെയില് അയച്ചിരിക്കുന്നത്. കേന്ദ്ര ആഭ്യന്തര മന്ത്രാലയം യാഹുവിനോട് മെയിലിന്റെ വിശദാംശങ്ങള് ആവശ്യപ്പെട്ടിട്ടുണ്ട്.\nസ്‌ഫോടനത്തിന്റെ ഉത്തരവാദിത്തം ഏറ്റെടുത്ത് ഭീകരസംഘടനകളായ ഇന്ത്യന് മുജാഹിദീനും ഹുജിയും ഇ മെയില് അയച്ചിരുന്നു. ടെലിവിഷന് ചാനലുകള്‍ക്കാണ് സ്‌ഫോടനത്തിന്റെ ഉത്തരവാദിത്വം ഏറ്റെടുത്തു കൊണ്ടുള്ള ഇന്ത്യന് മുജാഹിദീന്റെ ഇ-മെയില് സന്ദേശം ലഭിച്ചത്. ഇത് ഞങ്ങള് ഇന്ത്യന് മുജാഹിദീന് ആസൂത്രണം ചെയ്ത് നടപ്പിലാക്കിയതാണ്. അടുത്ത പദ്ധതി ഷോപ്പിങ് മാളില് സ്‌ഫോടനം നടത്തുകയെന്നതാണ്. ചൊവ്വാഴ്ച ഇത് നടപ്പിലാക്കും. സാധിക്കുമെങ്കില് ഇത് തടയാനും ഇന്ത്യന് മുജാഹിദീന് വെല്ലുവിളിച്ചിട്ടുണ്ട്.\nഇന്ത്യന് മുജാഹിദീന്റെ പേരില് ലഭിച്ചിട്ടുള്ള ഇ-മെയില് സന്ദേശത്തെ ഗൗരവമായി തന്നെയാണ് കാണുന്നതെന്ന് കേന്ദ്ര ആഭ്യന്തര മന്ത്രലയം അറിയിച്ചിട്ടുണ്ട്. ഇ-മെയില് സന്ദേശം അയച്ചത് ബംഗാളില് നിന്നാണെന്ന് എന്. ഐ. എ വ്യത്തങ്ങള് അറിയിച്ചു.\nഹുജിയുടെ പേരില് അയച്ച ഇ മെയില് ജമ്മു കശ്മീരിലെ കിഷ്ത്വാര് ജില്ലയില് നിന്നാണെന്ന് കണ്ടെത്തിയിരുന്നു. ഇ മെയില് അയച്ച സൈബര് കഫെയുടെ ഉടമയേയും മറ്റ് മൂന്ന് പേരെയും ചോദ്യം ചെയ്തുവരികയാണ്.


Gautam Gambhir retires from cricket - Malayalam MyKhel\n» ജയം ഗംഭീരമാക്കാന് ഇനി ഗംഭീറില്ല... ക്രിക്കറ്റിനോട് വിട പറഞ്ഞ് മുന് സ്റ്റാര് ഓപ്പണര്\nഗൗതം ഗംഭീർ വിരമിച്ചു | Oneindia Malayalam\nദില്ലി: ഇന്ത്യയുടെ മുന് സ്റ്റാര് ഓപ്പണര് ഗൗതം ഗംഭീര് ക്രിക്കറ്റിന്‍റെ എല്ലാ ഫോര്‍മാറ്റില് നിന്നും വിരമിക്കല് പ്രഖ്യാപിച്ചു. ട്വിറ്ററില് പോസ്റ്റ് ചെയ്ത 11 മിനിറ്റുള്ള വീഡിയോയിലൂടെയാണ് 37 കാരന് കളി മതിയാക്കുന്നതായി ലോകത്തെ അറിയിച്ചത്. 18 വര്‍ഷം നീണ്ട ക്രിക്കറ്റ് കരിയറില് പല നാഴികക്കല്ലുകളും പിന്നിടാന് തന്നെ സഹായിച്ചവരോടെല്ലാം നന്ദി അറിയിച്ചാണ് ഗംഭീര് കളി നിര്‍ത്തുന്നതായി അറിയിച്ചത്. 1999-2000ല് ദില്ലിക്കു വേണ്ടി കളിച്ചുകൊണ്ടാണ് ഇടംകൈയന് ഓപ്പണറുടെ കരിയറിന്റെ തുടക്കം.\nചില ബുദ്ധിമുട്ടേറിയ തീരുമാനങ്ങള് കനത്ത ഹൃദയഭാരത്തോടെ തന്നെ എടുക്കേണ്ടിവരും. അത്തരത്തില് വളരെയധികം ഹൃദയവേദനയോടെയാണ് വിരമിക്കാനുള്ള തീരുമാനത്തില് എത്തിച്ചേര്‍ന്നത്. 15 വര്‍ഷത്തിലധികം രാജ്യത്തിനായി കളിച്ച ശേഷം മനോഹരമായ കളിയോട് താന് വിടപറയുകയാണെന്നും വിരമിക്കല് വീഡിയോയില് ഗംഭീര് പറയുന്നു.\nഇന്ത്യക്കൊപ്പം രണ്ടു തവണ ലോകകപ്പ് വിജയത്തില് പങ്കാളിയായ താരമാണ് ഗംഭീര്. 2007ലെ പ്രഥമ ട്വന്റി20 ലോകകപ്പിലും 2011ല് നാട്ടില് നടന്ന ഏകദിന ലോകകപ്പിലും ഇന്ത്യ ചാംപ്യന്‍മാരായപ്പോള് അദ്ദേഹം ടീമിനൊപ്പമുണ്ടായിരുന്നു. 2011ലെ ഫൈനലില് ശ്രീലങ്കയ്‌ക്കെതിരേ 97 റണ്‍സെടുത്ത ഗംഭീറാണ് ഇന്ത്യന് ജയത്തിന് അടിത്തറയിട്ടത്. 2009ല് ഐസിസി ടെസ്റ്റ് റാങ്കിങില് ബാറ്റ്‌സ്മാന്‍മാരില് അദ്ദേഹം ഒന്നാമതെത്തിയിരുന്നു. രണ്ടു വര്‍ഷത്തിനു ശേഷം ടി20യിലും ഗംഭീര് ഒന്നാംസ്ഥാനമലങ്കരിച്ചു.\n2003ല് ഇന്ത്യക്കായി അരങ്ങേറിയ ഗംഭീര് 58 ടെസ്റ്റുകളും 148 ഏകദിനങ്ങളും 37 ടി20കളും ഇന്ത്യക്കു വേണ്ടി കളിച്ചിട്ടുണ്ട്. മൂന്നു ഫോര്‍മാറ്റിലും കൂടി 10,000ല് അധികം റണ്‍സും അദ്ദേഹം നേടി. ഐപിഎല്ലില് ഗംഭീറിന്റെ നായകത്വത്തില് രണ്ടു തവണ കൊല്‍ക്കത്ത നൈറ്റ്‌റൈഡേഴ്‌സ് ചാംപ്യന്‍മാരായിട്ടുണ്ട്.\nകഴിഞ്ഞ സീസണില് തന്റെ പഴയ തട്ടകമായ ഡല്‍ഹി ഡെയര്‍ഡെവിള്‍സില് ഗംഭീര് തിരിച്ചെത്തിയിരുന്നു. എന്നാല് ടീമിന്റെയും സ്വന്തം പ്രകടനവും മോശമായതോടെ സീസണിന്റെ പകുതിയില് വച്ച് അദ്ദേഹം ക്യാപ്റ്റന്‍സി ഒഴിയുകയും പ്ലെയിങ് ഇലവനില് നിന്നും സ്വയം പിന്‍മാറുകയും ചെയ്തിരുന്നു. അടുത്തിടെ ഡല്‍ഹി പുതിയ സീസണിലേക്കു നിലനിര്‍ത്തിയ താരങ്ങളുടെ നിരയില് ഗംഭീര് ഉണ്ടായിരുന്നില്ല. ഒരു സീസണ് മാത്രം തങ്ങള്‍ക്കു വേണ്ടി കളിച്ച ഗംഭീറിനെ ഡല്‍ഹി ഒഴിവാക്കുകയായിരുന്നു.\n12 min ago IPL 2020: ധോണിയുടെ തയ്യാറെടുപ്പ് പഴയത് പോലെ ആയിരുന്നില്ല! എല്ലാത്തിലും മാറ്റം- റെയ്‌ന പറയുന്നു\nRead more about: gautam gambhir cricket retirement delhi kolkata knight riders ipl ഗൗതം ഗംഭീര് ക്രിക്കറ്റ് വിരമിക്കല് ദില്ലി കൊല്‍ക്കത്ത നൈറ്റ്‌റൈഡേഴ്‌സ് ഐപിഎല്\nStory first published: Tuesday, December 4, 2018, 20:44 [IST]


കണ്ടക്ടറെ ബസ്സിൽ കയറി കുത്തി; മണിക്കൂറുകൾക്കകം പ്രതികൾ പിടിയിൽ | two youth arrested for stabbing conductor– News18 Malayalam\nകണ്ടക്ടറെ ബസ്സിൽ കയറി കുത്തി; മണിക്കൂറുകൾക്കകം പ്രതികൾ പിടിയിൽ\nUpdated: January 7, 2019, 7:40 PM IST\nതിരുവനന്തപുരം: പട്ടാപ്പകൽ ബസ്സില് കയറി കണ്ടക്ടറെ കൂത്തി പരിക്കേല്‍പിച്ച പ്രതികൾ മണിക്കൂറുകൾക്കകം പൊലീസ് പിടിയിലായി. കൊഞ്ചിറ വിള സ്വദേശി അനന്ദു (22) കാലടി സ്വദേശി അനന്തന് (22) എന്നിവരെ തിരുവനന്തപുരം സിറ്റി ഷാഡോ പൊലീസിന്റെ സഹായത്തെടെ തമ്പാനൂര് പൊലീസ് പിടികൂടുകയായിരുന്നു. പിടികൂടുന്ന വേളയില് പ്രതികള് പൊലീസിനെ ആക്രമിച്ചു.2പൊലീസുകാര്‍ക്ക് പരുക്കേറ്റു.\nBREAKING: എരുമേലി വാവരുപള്ളിയിൽ പ്രവേശിക്കാനെത്തിയ യുവതികൾ കസ്റ്റഡിയിൽ\nകിഴക്കേകോട്ടയിലേക്ക് പോവുകയായിരുന്ന കുന്നുവിള ദേവി എന്ന ബസ്സ് സ്റ്റോപ്പില് നിറുത്തിയ ഉടനെ ആയിരുന്നു ആക്രമണം. ആക്രമണ സമയത്ത് മുഖം മൂടി ധരിച്ചിരുന്നെങ്കിലും ആക്രമണത്തിന് മുമ്പ് കണ്ടക്ടറായ നെയ്യാറ്റിന്‍കര സ്വദേശി അരുണിനെ പ്രതികള് ഫോണില് വിളിച്ച് ബസ്സ ഓടുന്ന റൂട്ടും സമയവും അന്വേഷിച്ചിരുന്നു.2വര്‍ഷം മുമ്പ് ബസ്സില് എസ്. ടി ടിക്കറ്റ് എടുക്കുന്നതുമായി ബന്ധപ്പെട്ട് തര്‍ക്കം ഉണ്ടാകുകയും തുടന്ന് കൂത്തേറ്റ അരുണുമായി അടിയാവുകയും ചെയ്തു. ഇതിനെ തുടര്‍ന്നുണ്ടായ വൈരാഗ്യമാണ് അനന്ദു കൂട്ടു കാരെ കൂട്ടി വന്ന് അരുണിനെ കുത്താന് കാരണം.\nസ്‌പെഷ്യല് ബ്രാഞ്ച് എ.സി. പ്രമോദ് കുമാറിന്റെ നിര്‍ദ്ദേശാനുസരണം ഷാഡോ എസ്.ഐ സുനില് ലാല് തമ്പാനൂര് എസ്.ഐ ശ്രീകുമാര് എന്നിവരാണ് അന്വേഷണത്തിനും അറസ്റ്റിനും നേതൃത്വം നല്‍കിയത്.